
QUI  ME  EODEM  PATERNO  AFFECTU  AMPLEXI  SUNT 


PIAE  MEHORIAE 


PARVULUM   HOC   MONUMENTUM   DEDICAT 


G.  A. 


PROOEMIUM, 


Cum  de  puerorum  institutione  emendanda  atque 
instauranda  scriberet  Vives,  circa  annum  1 523,  operi 
jam  inchoato  sese  socium  addebat.  Niliil  enim  circa 
finem  quinti  decimi  et  initium  sexti  decimi  seculi , 
acrius  sibi  proposuere  erudili  viri  quam  ut  «  ignaris 
sibi  cognita  praeciperent  (1)  ,  ac  proinde  oplimas 
erudiendae  juventutis  rationes  excogitarent.  Praeeun- 
tibus  in  Italia  Laurentio  Valla,  in  Hispania  Anto- 
nio  Lebrixensi ,  in   Germania  Rodolpho  Agricola  et 
Melanchtone,  in  Alsatia  Dringerbergio  et  Wimphe- 
^^    lingio ,  Luletiae  Jacobo  Fabro  Stapulensi  et  Guilleimo 
Rudaeo,  in  Anglia  Thoma  Moro,  in  Ratavia  seu  po- 
tius    in    plerisque    Europae    occidentalis    partibus 
Erasmo.   scholae  simul  ac  litterae  renascebanlur. 
Sed   multum   aberat   ut   tantum  opus   ubique    vel 
initum  vel  perfectum  esset.  Vetcris  institutionis  ratio 
veneranda  videbatur  et  ipsa  perpetuitate   firmata 
immo   et  vetuslate   consecrata.   «  Arcem  ignoran- 

(1)      Tandem  ubi  doctus  eris,  reliquum  est  bene  vivere  cures 
Ignarisque  tibi  cognita  praecipias.  Jod    Bad 

a  F.  Buisson  cit.  in  liminari  epistola  hujus  operis  quod  inscribitur  ■ 

MDCCCLXXXv7"""  ^'^'"'^'""•«"-  «^"  ---""'  siecle  (Lutetiao; 

tiae  (1)  »  tuebantur  antiquae  Universitates  et  hanc 
impugnabant  renascentium  litterarum  fautores;  acer- 
rimo  et  quotidiano  praelio  hi  et  illae  conflictabantur, 
et  vicloria  usque  ad  finem  sexti  decimi  seculi  dubia 
atque  incerta  haesit  :  tantae  molis  erat  scholasticam 
eruere  et  litteratam  condere  gentem ! 

Inter  omnes  qui,  hac  aetate,  sese  bonis  litleris  res- 
tiluendis  dedere,  tres  eminent  praecipui  quos  liben- 
ter  vocaverim,  exemplo  usus  superiorum  scriplorum, 
€  triumviros  »  hujus  litterariae  reipublicae  in  suum 
pristinum  decus  ac  dignitatem  restitutae,  Erasmus 
scilicet ,  Budaeus  et  Ludovicus  Vives. 

Ex  his  vero  tribus  Vives  praestare  judicio,  dum 
Erasmus  ingenio  et  Budaeus  eruditione,  communiter 
apud  aequales  dicebalur.  Non  minus  ergo  quam 
Erasmiana  et  Budaeana ,  Vivica  (2)  de  pueris  insti- 
tuendis  doclrina  digna  est  ad  quam  attente  respicia- 
mus,  cum  in  tali  re  plus  judicium  quam  eruditio  et 
ingenium  valeal.  Adde  quod  posteriores  nonnulli 
Vivem  altius  quam  aequales  extulere,  quippe  qui 
eum  cum  Bacone  et  Cartesio  (3)  conferre ,  immo  et 
iisdem  parem  facere  in  emendanda  et  instauranda 
studiorum  t  methodo  »  non  dubitaverint.  Utrum  ve- 
ritali  apte  respondeat  hujusce  modi  comparatio,  an 


—  3—    • 
/■   potius  solitas  Hispanorum  ampullas  tantum  sonet, 
nostrum  erit  in  hac  disputatione  ostendere. 

Jam  vero  hoc  comperlum  habemus  eumdem  Vivem 
de  puerili  institutione  disserentem  esse  et  testem  et 
censorem  et  praeceptorem.  Propriaenim  experientia, 
quae  hac  aetate  esset  et  quibus  indigeret  illa  ars 
educandi  in  Occidenlalibus  Europae  partibus  nove- 
rat.  AcademiamValentinam  et  Parisiensem  discipulus 
frequentavit ,  Lovaniensem  et  Oxoniensem  magister: 
multos  ampiissimo  genere  liberos  privatim  docuit,  in 
primis  Mariam  Tudor,  Henrici  VIII,  regis  Angliae, 
flliam.  Non  ergo  nobis  res  est  cum  homine  qui  de 
pueris  et  de  puerilibus  studiis  oratorio  vel  philoso- 
phico  more  declamet,  sed  cum  eo  qui  totam  materiam 
ipse  attigit  et  tractavit ,  qui  scholarum  vitia  discipu- 
lus  sensit ,  et  remedia  idonea  magister  tentavit ,  qui 
demum  legibus  quas  praecipit  ipse  prius  usus  fuil. 

Multos  scripsit  de  puerili  institulione  libros ,  quo- 
rum  alii  ad  universam  hujus  institutionis  rationem, 
alii  ad  quasdam  artes  pueris  Iradendas  spectant. 
Quorum  priores  sunt : 

1*»  Duae  Episiolae  de  Ratione  Studii  puerilis  (1), 

i^  De  Institutione  feminae  Christianae  (2) , 

3<*  De  Officio  mariti  (3) , 

i^  De  Causis  corruptarum  artium  (4) , 


(1)  Lud.  Vives,  /n  Pseudo-DialecHcoS ,  Opera,  tom.  11,  p.  S8  (Vt- 
lentiae  Edetanorura,  MDCCLXXXII). 

(2)  Hoc  adjectivo  nomine  utitur  ipse  Vives,  In  Pseudo-Di&lecticoSt 
p.  47. 

(3)  Emilio  Castelar  (apud  Massebieau,  CoUoques  scol&ires,  citat.) 
et  P.  Andres.  —  Cf.  Nameche. 


(1)  Anno  1523  scriptae,  editae  anno  1528. 

(2)  1523,  edit...  1528. 

(3)  1523,  edit...  1538. 

(4)  1531. 


'''HP^ 

5**  De  Tradendis  DisdpUnis  (1). 

Posteriores  vero  : 

i^  In  Pseudo-Dialecticos  (2), 

2"  De  prima  philosophia  (3) , 

30  De  Explanatione  cujusque  essentiae  (4) , 

4"  De  Censura  Veri  (5) , 

5»  De  Instrumento  probabilitatis  (6) , 

6*»  De  Disputatione  (7) , 

7®  De  Ratione  dicendi  (8) , 

8**  De  Conscribendis  Epistolis  (9) , 

9«  Exercitatio  linguae  latinae  (10). 

Aliud  Vives  De  Constituenda  Schola,  sermone  Le- 
movicensi,  scripseral  opus  quod  ad  nos  non  pervenit 
et  quod  nec  a  Majansio,  qui  tam  accurate  Viviana 
opera  edidit,  nec  a  Nameche  qui  de  iis  optime  dis- 
seruit,  nec  a  me  qui  hoc  commentariolum  scribo, 
inventum  fuit  nec  in  Valentina  nec  in  Lovaniensi 
bibliotheca  (H). 

Inter  quos  omnes  quatuor  et  viginti  libros  hi  duo 
maxime  celebrati  fuere  qui  inscribuntur  :  De  Causis 
corruptarum  artium  et  De  Tradendis  Disciplinis,  in 

(1)  1531. 

(2)  1519. 

(3)  1532. 

(4)  1532. 

(5)  1532. 

(6)  1532. 

(7)  1532. 

(8)  Anno  1532  script.,  edit.  1533. 

(9)  1536. 

(10)  1538. 

(11)  Cf.  Majansium,  Vivis  Vita. 

quorum  altero  Vives  censorem  et  in  altero  praecep- 
torem  totius  puerilis  disciplinae  se  praebet.  Primum 
nobis  in  mentem  venerat  eumdem  in  nostra  discep- 
tatione  ordinem  sequi,  atque  prius  exponere  quid 
Vives  in  pueris  instituendis  reprehenderit  et  poste- 
rius  quid  praeceperit.  Sed  mox  animadvertimus  ex 
hoc  consilio  multa  incommoda  oritura,  et  praesertim 
jam  dicta  haud  semel  retractare  necessarium  esse  fu- 
turum  ;  quod  quidem  Vives  non  vitavit,  non  culpan- 
dus  tamen ,  quippe  qui  multa  scripserit  multumque 
scripta  amplificaverit ,  quod  vero  nobis  rem  breviter 
contrahentibus  minime  licere  existimavimus.  Quid 
ergo  in  unaquaque  re  reprehenderit  et  praeceperit 
Vives  simul  et  in  unoquoque  capite  dicemus,  totam- 
que  materiam  in  quinque  capita  partiemur  : 

i^  De  totius  disciplinae  fine. 

2"  De  primis  pueri  magistris,  seu  de  parentibus,  — 
Expediatne  matres  doctas  esse  ac  proinde  ne  puellas 
erudire  f 

3™  De  Schola  et  Magistris. 

4™  De  Artibus  quas  pueri  edocendi  sunt,  —  De  ea- 
rum  numero  et  ordine.  —  De  ratione  eas  tradendi.  — 
De  earum  unaquaque  separatim. 

5"  Conclusio,  qua  Vivis  partes  et  locum  inter  pue- 
rorum  magistros  breviter  notare  conabimur. 


\ 

Additur  hic  brevis  index  praecipuorum  librorum 
in  quibus  recenter  vel  de  Vive  vel  de  ratione  pueritiae 
instiluendae  XVP  seculo  usurpatajam  tractatum  fuit, 

I.  Joannis  Ludovici   Vita,  auctore   Majansio,   qui 

Noslri  opera  omnia  edidit  Valentiae,  1782  (1). 
Mimoire  sur  la  vie  et  les  ^crits  de  L,  Vives,  ab 

A.  J.  Nameche,  Universitatis  Lovaniensis  rec- 

tore,  1842. 
Les  Col/oques  scolaires.  Massebieau,  IP^partis, 

ir  libri,  11»™  caput,  1878. 
Les  pr^curseurs  de  la  R^forme  aux  Pays-Bas. 

Altmeyer,  1886. 

II.  De  FOrganisation  de  1'enseignement  dans  l'Uni' 

versitS  de  Paris  au  moyen  dge.  Thurol,  1850. 
Notices  et  extraits  des  manuscriis  :  Extraiis  des 

manuscrits  latins  pour  servir  d  Ihisioire  des 

doctrines  grammaticales  au  moyen  dge.  Thurot , 

1869. 
De  Alexandri  de  Villa  Dei  Doctrinali,  Thurot, 

1850. 
Histoire   critique   des  doctrines   de  rMucation. 

Compayre,  tom.  I,  lib.  I,  1878. 
Erasme,  prScurseur  et  initiateur  de  l'esprit  mO' 

derne.  Durand  du  Laur,  1872. 
Erasme.  G.  Feugere,  1874. 

(1)  Ex  illa  editionc  omnes  loci  in  hoc  opusculo  relati  sumuntur. 

Quid  de  puerorum  institutione  senserit  Erasmus. 

A.  Benoist,  1877. 
De  Ciceroniano  bello  apud  recentiores.  Lenient , 

1855. 
De  Rodolpho  Agricola ,  litterarum  in  Germania 

restitutore.  Bossert,  1865. 
Guillaume  Bud4e.  Rebitte,  1846. 
Vie  de  Bud^e ,  par  Eugene  de  Bude.  Paris ,  1884. 
jRamt^5.  Waddington ,  1855. 
Etudes  sur  la  Renaissance ,  Nisard. 
Etude  sur  J.  Geiler,  Abbe  Dacheux. 
Etude  sur  Sturm.  Schmidt,  1855. 
Etude  sur  BadueL  Gaufres,  1880. 

M^MOIRES    ET  DOCUMENTS  SCOLAIRES  PUBLI^S  PAR  LE 

MUSfiE  P^DAGOGIQUE.  Fasciculc  w''  5.  RepeHoire 
des  ouvrages  pMagogiques  du  XVI^  siecle  ^ 
1886.  Fascicule  n**  2.  Dialogus  Jacobi  Fabri 
Stapulensis  in phisicam,  etc.  Massebieau,  1886. 

CAPUT  PRIMUM. 

DE  TOTIUS   DISCIPLINAE   FINE. 

Deus,  disciplinarum  omnium  finis.  —  Num  a  Deo  avertant  litterae 
aut  profanorum  libri  ?  —  Quomodo  solvatur  haec  pervetus  quacs- 
tio? 

€  Finis  hominis ,  quem  alium  possumus  statuere 
quam  Deum  ipsum  (1)!  »  exclamat  Vives  repente 
abreptus  iilo  oratorio  impetu  quo  abripi  solet,  etiam 
tum  cum  dialectico  more  argumentatur.  «  Convenit 
ergo  ut  primus  ad  scientiam  aditus  sit  per  Deum  qui 
ejusdem  scientiae  ultimus  finis  est.  i>  Pietas  erga 
Deum  una  sola  via  est  pueri  recte  instituendi  et  ad 
illam  virtutem  ducendi ,  sine  qua  homo  etiam  «  arti- 

(1)  De  Tradendis,  lib.  I,  c.  iv,  p.  255. 

bus  edoctiis  ignominla  dignus  est  et  dedecore  (1)  » 
qua  vero  instructus,  t  summis  evehitur  laudibus  » 
quamvis  •  nullas  artes  omnino  teneat.  > 

Quid  eloquentius  dici  polest  ad  confutandam  opi- 
nlonem  eorum  qui  Restitutores  litterarum  pietati  ac 
religioni  infensissimos  esse  tunc  existimabant? 
Splendido  sane  exemplo  cum  vlta  tum  scripta  ipsius 
Vivis  ostendunt  quam  intima  societate,  quam  stricto 
vinculo  conjungi  possint  pietas  et  eruditio. 

Fuisse  vero  homines,  qui  XVI°  saeculo  hanc  socie- 
tatem  nullo  pacto  existere  posse  duxerint  et  qui  cla- 
marint « ex  litteris  haereses,  schismata,  Antechristos 
nasci  » ,  «  haeresim  esse  scire  Graecas  linguas  » , 
€  linguas  esse  omnium  errorum  seminarium  (2) ,  » 
difficilem  esse  TransUum  Hellenismi  ad  Chrisiianis- 
mum  (3),  uno  verbo  litteras  esse  tum  fidei,  tum  mo- 
rum  corruptelam ,  Vives  et  cum  eo  Budaeus  et  Eras- 
mus  pariter  testantur  (4).  Eorum,  enim  unicuique 
necessarium  visum  fuit  tam  miram  opinionem  con- 
futare.  Adversus  eam ,  serio  et  omnibus  dialecticae 
adjumentis  fulcitus ,  argumentatur  Vives. 


(1)  De  Tradendis  disciplinis,  249,  255,  256. 

(2)  Erasmus,  EpistoL,  595;  Antibarb&r.,  lib.  VIII, 

(3)  Sic  inscribitur  liber  quidam  Budaei  in  quo  ostend^rc  conatur 
nequaquam  Christianismo  obstare  Hellenismum. 

(4)  Budaeus  acgro  fert  «  criminationem  litterarum  graecarum,  quasi 
errorum  seminarii  »  (De  studio  litterarum  recte  et  commode  insti- 
tuendo),  Ibidem  addit  :  «  Nuper  tamen  homines...  exstiterunt...  qui 
linguae  graecae  peritiam,  litterarum  haud  dubie  bonarum  magistram, 
pravarum  opinionum  institricem  esse  fremuerunt  et  assertricem.  » 
—  Cf.  Rebitte,  Guillaume  Budie,  p.  181,  188. 

Primum  quorumdam  eruditorum  fldem  infirmam 
ac  minutam  esse  confltetur  :  «  In  multis ,  ait ,  artes 
atque  eruditio  religionem  solent  deterere  ac  pejoris 
conditionis  facere.  »  Sed  quantumvis  luctuosa  sit 
horum  exemplorum  pestis ,  nulla  criminatio  in  litte- 
ras  ac  eruditiojiem  ex  ea  inferri  potest.  Culpa  est 
eruditorum,  non  eruditionis.  «  Quid  meruerunt,  ex- 
clamat,  miserae  linguae?  Cur  potius  vera  et  exacta 
Latina  haereses  adferret  quam  corrupta  et  neglecta  ? 
Quasi  non  omnes  pene  haereses  e  pravo  sanctarum 
litterarum  intellectu  nascantur ,  quod  necesse  est  iis 
contingere  qui  linguas  eas  ignorant  quibus  Scriptu- 
rae  sunt  proditae  (1). »  Quam  objurgationem  sequi- 
tur  hic  scholastico  more  instructus  Sorites  :  «  Utrum 
est  in  voce  haeresis  an  in  re?  StuUum  est  in  voce 
dicere.  Est  ergo  in  sensu  et  re.  Atqui  res  et  sensa 
non  sunt  linguae  (2).  »  Ergo  in  linguis  nequit  esse 
haeresis.  Instat  iterum  Vives  et  hoc  argumento  ad 
hominem  utitur  :  «  Dicet  aliquis  »  ex  iis  pseudo  dia- 
lecticis  et  scholasticis  qui  Aristolele  et  Averroe  solum 
gaudebant  :  «  Haeresis  est  iis  sensis  quae  linguis 
sunttradita.  Age,  quorum  auctorum?  Philosophorum 
quitheologis  christianis  maxime  periculosi  sunt?  An 
oratorum  et  poetarum  qui  omnino  doctrinae  chris- 
tianae  extranei  sunt?  Tu  vero,  qui  me  nolis  Cicero- 
nem  'et  Virgilium  legere  ,  Aristotelem  Averroem  , 
Porphyrium  noctu  diuque  evolvis. »  Ergo  vel  haereti- 


(1)  De  Causis,  lib.  II,  p.  89. 

(2)  De  CausiSy  lib.  II,  p.  90. 

cum  in  legendo  vel  ineptum  in  ratiocinando  le  fateare 
necesse  est!  —  Longius  urgel  quam  nobis  opus  esse 
videatur.  Omitto  ergo  argumenta  ab  hisloria  petita , 
quibus  demonstrat  Patres  Ecclesiae  ac  theologos 
priorum  christianorum  temporum  litterarum  gloria 
simul  ac  puritate  doctrinae  claruisse,  ut  citius  veniam 
ad  confutationem  alterius  criminis  litteris  illali,  scili- 
cet  eas  moribus  plus  quam  fidei  perniciosas  evadere. 
Cujus  criminis  gravitas  Vivem  minime  fugit  : 
€  Hoc  loco,  ait,  justissima  occurrit  de  libris  profano- 
rum  hominum  legendis  gravior  quaestio  et  cura  dig- 
nior  (1) !  »  Pervetus  quidem  quaestio  et  quaque 
aetate  renovata ,  nam  a  nono  seculo  usque  ad  nos- 
trum  saepius  in  contrarios  sensus  christianorum  ani- 

mos  diduxit  (2). 

Vivicus  vero  sensus  et  pietati  et  litteris  simul  mire 
congruit.  Fatetur  primum  muUis  profanis  scriptori- 
bus  €  inesse  muUum  malitiae  ac  fraudum ,  pluri- 
mumque  veneni  quod  eo  periculosius  est  quo  meUe 
magis  est  temperatum  (3).  »  Quod  est  autem  illud 
venenum?  «  MuUorum  vitiorum,  ait,  laudes,  ut  su- 
perbiae,  irae,  crudeUtatis ,  admirationem  atque  ado- 
rationem  potentiae,  opum,  voluptatum,  etcunde 
necesse  est  animo,  veUt  nolU,  multum  doli  et  cap- 


(1)  De  Tradendis  disciplinis,  269. 

(2)  Cf.  les  EQoles  ipiscopales  et  monastiques ,  auctore  Leon  Mai- 
tre,  Lutetiac,  1866,  ubi  videbis  Alcuinum  pocnituisse  quod  nimis 
Virgilio  indulsisset.  —  Cf.  innumeros  libros  recenter  editos  dum 
agebatur  illa  controversia  vulgo  dicta  :  Du  Ver  rongeur, 

(3)  De  Tradendis,  270. 

tionum  adhaerere  quas  in  occasione  exerceat.  » 
ErU  forte  qui  existimet  Vivem  plus  nimio  con- 
cedere  obtrectatoribus  Ciceronis ,  QuintiUani ,  Sene- 
cae,  Taciti,  in  quorum  scriptis  talium  vitiorum  nuUa 
mentio  aut  descriptio  occurrit ,  rarae  aut  potius  nul- 
lae  laudes,  nuUa  admiraUo,  nuUa  adoraUo.  Utrum 
vero  hic  Vives  quid  revera  senUret  signiflcaverit 
an  de  industria  rem  auxerit,  nihil  refert.  Conti- 
nuoquae  uUUtas,  qui  fructus  percipi  possint  ex 
eorumdem  Ubris  :  «  Habent  enim ,  inquit ,  acutas  et 
magni  momenU  insectaUones  vitiorum ,  virtutum 
laudes;  ...  habent  praetei\  a  dogmata  et  sentenUas 
majore  quadam  incitaUone  boni  naturaUs  excusas , 
quae,  in  usum  nostrum  traducta,  ingenUa  praebent 
nobis  ad  res  muUas  adjumenta  ;  habent  postremo 
ornatum  omnem  cuUum,  elegantiam  sermonis  (1).  » 
Licet  nobis,  addit,  eorum  scripta  proponere  velut  la- 
tum  quemdam  agrum  in  quo  herbae  proveniant  par- 
Um  utiies ,  partim  noxiae,  parUm  ad  deUcias  et 
ornamenta  paratae,  parUm  ad  sordes  el  morbum  in- 
ficiendos;  non  ergo  prohibendi  sunt  pueri  quomi- 
nushunc  agrum  ingrediantur,  sed  tantum  impediendi 
ne  poUus  noxias  quam  uUles  herbas  decerpant.  Ita- 
que  nihil  aliud  necesse  est  quam  istius  modi  pestes 
prius  evellere,  ita  ut  nuUi  periculosum  sit  «  iis  ver- 
sari  campis  ubi  vel  soiae  crescant »  vel  solae  rema- 
neant  «  herbae  utilitaUs  cujusdam  aut  honestae  vo- 
luptatis.  B 

(l)  De  Trad.,  269. 

Exinde,  omni  sermonis  remota  figura,  quid  agen- 
dum  infert  Vives,  scilicet  profanorum  libros  t  non 
toUi  oportere,  sed  repurgari.  »  Per  hanc  purga- 
tionem  (a  nemine  nondum  tentatam,  sive  inutilis 
visa  fuit,  sive  nimis  difficilis),  el  lilteras  colere  et 
mores  servare  licebit.  —  «  Praeeat  ergo  viam,  inquit 
noster,  vir  aliquis  eruditione  ac  probitate  peritus,  » 
qui  hoc  opus  sibi  assumat,  et  t  cui  nos  credamus  ac 
nostros  filios  (1).  »  Confectis  enim  exemplaribus  ad 
usum  puerorum  in  quibus  t  obscena  in  totum  res- 
cissa  »  fuerint  (2)  nemini  bono  viro  in  dubium  veniet 
t  quin  praestet  vel  a  christianis  accipi  doctrinam 
christianam  vei  ex  monimentis  impiorum  (3).  » 

Quid  necesse  est  dicere  Vivem ,  dum  libros  profa- 
norum  expurgatos  in  scholis  vult  esse  retinendos, 
minime  libros  christianorum  prohibere  scriptorum? 
eosque  in  primis  commendare  Patres,  qui  ex  diu- 
turna  cum  profanis  consuetudine  plurimum  fructus 
percepere  et  exemplo  sunt  quomodo  «  ab  Aegyptianis 
thesauris  templum  Dei  ornandum  sit  »?  et  demum 
sacras  litteras  velle  assidue  lectitari,  ut  et  pietate 
pueriies  animi  imbuantur  et  t  nonnulla  tanquam  ad 
morbos  remedia  »  ex  iis  delibent? 

Nihii  prudentius  aut  relligiosius  hac  Vivica  senten- 
tia  de  tanta  quaestione  excogitari  potest;  hanc  om- 
nes  tenuere  magistri  quibus  cordi  fait  et  morum 

sanctitatem  tueri  et  mentem  optimis  excolere  disci- 
plinis.  Hanc  nostra  aetate  satis  fuisset  oblreclaloribus 
profanorum  scriptorum  commemorare  ut  omnis  con- 
troversia  componerelur. 

Totam  Vivis  de  fine  educalionis  doctrinam ,  hoc 
compleclitur  verbum  :  t  Doctrina  cui  non  respondet 
vita,  res  est  perniciosa  ac  turpis  (1).  »  Mox  Rabela- 
sius  noster  dicet  fere  iisdem  verbis  :  t  Science  sans 
conscience  n'est  que  ruine  de  l'ame.  »  Sed  Vivis 
sententia  nullo  modo  videri  potest  fugax  scintilla 
ingenii ,  rerum  circum  praecordia  ludentis  ;  optime 
enim  cohaeret  cum  tota  serie  rationum  ac  praecep- 
torum  recto  ordine  dispositorum  et  nunquam  inter 
se  pugnantium ;  quod  ex  sequentibus  capitibus  cla- 
rius  ac  manifestius  apparebit. 

(1)  Ibid.,  276. 

(1)  De  Tradendis,  269. 

(2)  Ibid.,  323. 

(3)  Ibid.,  271. 

CAPUT  SECUNDUM. 


DE  PARENTIBUS,  PRIMIS  PUERI  MAGISTRIS.  —  EXPEDIATNE 
PUELLAS   ARTIBUS   ERUDIRE   ET    QUIBUSNAM   ARTIBUS. 


Primos  et  praecipuos  pueri  magistros  parentes 
esse,  saep^  in  scholis  non  posse  corrigi  animum 
domi  depravatum,scholarum  disciplinam  veloptimam 
nihil  aliud  efficere  nisi  quod  alit  semina  teneriori- 
bus  annis  in  puerili  animo  deposita  :has  et  alias  hu-' 
jusce  modi  sententias,  venerandam  anliquilatem  et 
cunctorum  moralium  praeceptorum  doctrinam  redo- 
lentes,  retractat  Vives,  sed  quadam  florenti  novitatis 
specie  induit  ob  fervidam  et  quasi  piam  alacritatem 
parentibus  illas  persuadendi. 

Sunt  officia  communia  patris  et  matris,  sunt  etiam 
propria  uniuscujusque,  ut  liberi  optime  educentur  ac 
instituantur. 

Prima  omnium  ante  ipsum  incipiunt  matrimo- 
nium.  Solent  enim  qui  matrimonio  se  obstringere 
parant  nihil  aliud  nisi  utilitatem  suam  aut  volupta- 

tem  spectare ;  sibi  tantum  consulunt,  sibi  provident, 
cum  praecipue  proli  suscipiendae  consulere  deberent 
et  omnia  providere  ut  pueri  fortes  animo  et  corpore 
crearentur,  ut  proinde  amoverentur  vitia  omnia  quae 
mores  animo  pravos ,  quae  infirmam  corpori  valetu- 
dinem  ingenerare  possint.  Puerum  e  vitiosis  aut 
inflrmis  parentibus  natum  instituere  et  emendare, 
quam  difficile  opus  et  quam  raro  perfectum !  Et  quid 
ipsis  parentibus  luctuosius  quam  ad  vitam  evocasse 
fllium  qui  vitae  nec  gaudia  percipere  nec  munia 
adimplere  possit!  Ad  tantam  calamitatem  praeca- 
vendam  nunquam  matrimonio  jungatur  cui  non  est 
mens  sana  in  corpore  sano,  quantaecumque  sunt  ille- 
cebrae  amoris  autcopia  divitiarum  (1).  Juvenes  vero 
futuram  prolem  cogitent  antequam  ea  admittant  pec- 
cata  quibus  vires  tum  animi  tum  corporis  franguntur, 
et  hunc  de  se  intelligant  poetae  versum  : 

k  Peccaturo  obsistat  tibi  filius  infans. 

Nam  futurus  infans,  certius  quam  infans  jam  suscep- 
tus ,  paternarum  libidinum  poenas  dabit.  Funesta 
contagione  infectus,  luet  imbecillitate  et  infelicitate 
totius  vitae  corrupti  parentis  brevissimas  ac  turpis- 
simas  voluptates.  Haec  proponere  animis  juvenum 
non  dubitat  Vives ,  existimans ,  merito  quidem ,  ea 
monita  voci  naturae  et  praeceptis  relligionis  vim 


(4)  Vives,  De  Instiiutione  mutieris  christianae ;  De  Officio  mariti, 
passim. 

quamdam  persuadendi  addere  ut  vitia  effugiant  et 
salubrem  continenliam  amplectanlur. 

Sed  jam  initum  est  matrimonium,  jam  natus  est 
filius ;  quid  prius  in  animum  sibi  inducent  parentes 
nisi  adeo  diflicillimam  rem  esse  educationem  libero- 
rum  ut  requirat  «  muUam  curam...  sollicitudines... 
anxietatem  (i)?  »  Vivi  enim  verba  non  suppetere  pu- 
tes  ut  quae  de  ea  re  sentiat  satis  vehementer  expri- 
mat.  Uxoribus  quae  sterilitate  laborant  dicit  hoc 
saltem  illis  solatio  esse  quod  tanto  onere  leventur  : 
€  Quae  liberorum,  miserae,  tam  dira  libido?  »  ait, 
«  quantum  periculum  eos  nutriendi  et  educandi , 
quam  aeternus  melus?...  Si  sollicitudines  et  aerum- 
nae  quae  matribus  filii  pariunt  in  tabella  vobis  de- 
pingerentur,  nulla  esset  flliorum  avida  mulier.  Et 
dixi  tantum  de  maribus  filiis;  in  foeminis  custodien- 
dis  quae  carniflcina  anxielatis!  »  Fateor,  rem  mi- 
nime  dubiam  immodico  orationis  apparatu  amplificat 
Vives;  declamitat,  et  cum  onus  pueros  educandi 
€  mortis  instar  »  metuendum  declarat,  veritatem 
excedit.  Si  forte  filios  habuisset  (2),  experiendo  di- 


(1)  De  Institutione  mitlieris  chrtsfianae,  p.  253. 

(2)  Ni  fallor,  hac  tle  causa  laborora  liberos  cducandi  dictis  auget 
quia  carens  ipse  liberis  sibi  et  uxori  saepe  tentaverat  persuadere  se 
potius  supplicio  et  carnificina  quam  gaudio  carere.  Sic  mariti  moe- 
rorem  rhetoris  amplificatio  solabatur.  Vivem  habuisse  liberos  affir- 
mat  auctor  quidam  {Biographie  universelle^  tom.  XLVII),  sed  nullo 
testimonio  probat.  —  Cf.  Nameche,  p.  29.  —  Hic  notandus  error  alius 
auctoris  (Paul  Souquet,  Les  icrivains  pMagogues  du  seiziime  «i^- 
(le,  Extraits  des  ceuvreSy  etc,  1886,  p.  98)  qui  Vivera  «  Valentia* 
opiscopum  »  fuissc  dicit. 

dlcisset  hoc  tam  grande  onus  tanta  suavitate  tempe- 
rari,  ut...  surgat  amoeni  nescio  quid  ex  hoc  fonte 
«  solllcitudinum ,  aerumnarum  et  anxietatum.  » 

Sed  haec  hactenus.  Ut  pueros  recte  instituant, 
quaerant  primum  parentes  nonne  ipsi  quadam  insti- 
tutione  indigeant.  Multi  enim  ex  his  satis  esse  exis- 
timant  si  optima  moneant,  optima  praecipiant  et  ju- 
beant ;  scire  tamen  debent  non  vocibus ,  «  sed  factis 
et  exemplis  »  mores  puerorum  rectius  informari  : 
t  nam  aetas  illa  plane  simia  est.  »  Hic  Vives  ornate 
et  copiose  eximios  poetae  versus  commentatur  : 

Nil  dictu  foedum  visuquo  haec  limina  tangat 

Intra  quae  puer  est 

Maxima  debetur  puero  reverentia (1). 

Quae  sint  vero  propria  patris  officia  non  fuse  expli- 
cat.  Breviter  dicit  hunc  posse  educandi  onus  matri 
credere  prioribus  annis,  posterioribus  vero  praecep- 
toribus  et  magistris  quos  ipse  elegerit;  sed  cum  addit 
in  his  eligendis  multam  patri  diligenliam  esse  adhi- 
bendam,  et  uxorem  marito  erudiendam  esse  «  quae 
sit  cura ,  ratio  ,  modus  educandi  atque  instituendi 
liberos  (2) ,  i>  non  facile  videtur  quidnam  officium 
non  sit  proprium  patris ,  quippe  qui  omnia  cognita 
habere  et  de  omnibus  sollicitus  esse  debeat. 

Copiosior  est  Vives  de  proprio  matris  munere.  — 
Prius  c  nutriet  si  poterit  suo  lacte,  et  parebit  voci 


(1)  De  tnstitutione  femin&e ,  p.  266. 

(2)  De  Officio  msiriti,  368. 

naturae  quae  tributis  mammis  clamare  videtur  :  Nu- 
Iriat  quae  peperit  (1).  »  Deinde,  cum  grandiusculi 
erunt  pueri ,  t  ipsa  mater  litteras  illos  doceat  ut  ea- 
dem  utantur  matre,  genilrice  et  magistra.  »  Haec 
materna  institutio  progredi  potest  ultra  prima  litte- 
rarum  elementa  :  t  non  erit  piae  matri  molestum 
»  vel  lectioni  sapientum  et  sanctorum  librorum  ope- 
»  ram  dare,  si  non  sua,  certe  liberorum  gratia,  ut 
»  erudiat  et  meliores  reddat.  »  Tunc  multis  cum 
laudibus  memorat  exemplum  matris  cujusdam  quae 
€  natu  jam  grandior  litteris  se  et  praeceptis  morura 
tradidit ,  tantum  ut  haec  in  fllios  transfunderet.  » 
Quid  si  vidisset  has  nostrae  aetatis  matres  aliquid 
temporis  somno  aut  quieti  debiti  subripientes  ut  dis- 
cant  quae  graeca  lingua  scripta  sunt  legere,  quae  iin- 
gua  latina  nonnihil  intelligere,  atque  multo  mane 
surgentes  et  puero  adhuc  in  lectulo  quiescenti  assi- 
dentes  ut  ediscenda  quaeque  et  memoriter  in  scholis 
pronuntianda  cum  ipsis  revolvat !  0  felices  matres  ! 

(1)  De  Inslit.,  257  :  a  Uaud  parva  sane  mercedo,  addit,  a  natura 
ipsa  nutrienti  pro  opera  tributa,  et  tanquam  relata  gratia  quod 
foetum  ipsius  nutriat,  ut  saniora  sint  corpora  illarum  quae  hoc 
faciunt,  cum  eae,  quae  nutriendi  laborem  recusant,  inter  lacteum 
humorem  cxsiccandum,  multum  adeant  periculi.  Accedit  his  quod 
utilius  est  foetui  maternum  lac  quam  nutricis  :  tum  quia  ex  quibus 
constamus  ex  iisdem  congruentissime  alimur,  nihilque  est  conve- 
nientius  infanti  quam  ea  ipsa  substantia  ex  qua  est  fictus ;  tum  quia 
nutrix  non  raro  alumnum  suum  admovct  pectori  invita  et  subirata, 
mater  contra  alacris  semper  ac  laeta,  vel  ipso  pueri  sui  conspectu, 
si  quid  erat  in  animo  nubili,  cxhilarata,  gaudens,  ridensque  eo  magis 
quu  avidius  illum  haurire  contemplatur.  Quod  si  coepit  jam  ridere, 
aut  balbutire,  incredibili  alacritate  ac  laetitia  perfunditur,  unde 
quantum  salubritatis  lac  trahat,  credi  non  posset.  » 

felicioresque  fllios  a  talibus  matribus  institutos !  Certe 
puerorum  animis  tanlo  amore,  tanta  cura,  tanta  sol- 
licitudine  excultis  nescio  quid  singulare  et  eximium 
inesse  debet;  amabiliores  indole,  teneriores  affectu, 
emendatiores  moribus  sese  exhibeant  oportet.  «  Plus 
enim  est  in  matre  ad  efflngendos  puerorum  mores 
quam  quis  putet.  Illa  filium  vel  optimum  facere  potest 
vel  pessimum  (1).  » 

Sed  non  praeterit  Vivem  matribus  facilius  esse 
labores  multos  pati  quam  vitia  fllii  corrigere.  Itaque 
prolixe  et  vehementer  funestam  illam  mollitiem  in- 
sectatur,  quae  in  vitia  flliorum  ne  saeviant  impedit; 
verba  Sapientis  proponit  et  explicat  :  Qui  parcit  vir- 
gae  odit  filium  suum,  «  Matres,  exclamat,  hoc  ve- 
lim  ne  ignoretis ,  maximam  partem  malorum  homi- 
num  vobis  esse  referendam.  »  Et  protinus  multa 
narrat  exempla  atrocia  ex  historia  sacra  vel  profana 
ducta  in  quibus  filios  videre  est  crudeli  indulgenlia 
matrum  profligatos  evasisse  ac  perditos  (2).  Omnes 
quidem  matres  tam  terribiles  suae  indulgentiae 
poenas  non  pendunt;  nulla  tamen  impunita  fuit. 
Caveant  ergo  diligenter,  ne  patri  illud  molestum 
relinquant  offlcium  fllios  castigandi  severitatem 
que  in  eos   adhibendi  ut  sibi   solas  partes  vindi- 


(1)  De  Institutione  feminae,  258. 

(2)  Addit  illud  propria  experientia  corapcrtum  :  «  Fuit  Brugis  cum 
haec  ederem  mulier  quae  duos  filios  indulgentissime  ac  proinde  cor- 
ruptissime,  adversa  patris  voluntate,  educarat;  illa  clanculum  sup- 
peditare  pecuniam  unde  luderent ,  potarent ,  scortarentur  ;  altcrum 
vidit  suspensum,  alterum  capite  truncatum.  »  (Ibid.,263.) 

ceiil  faciliores,  blandas  scilicet  voces,  blandos  ri- 
sus,  blanda  oscula  profundendi,  culpis  puerorum 
ignoscendi  immo  et  caeca  excusatione  eas  defen- 
dendi.  Ipsae  quoque  virga  utantur.  Haec  enim  mater 
quae  et  persuasum  habebit,  et  vocibus  necnon 
factis  nonnunquam ,  hanc  persuasionem  veram  esse 
ostendet,  praestare  scilicet  filium  potms  mori  qnam 
foedari,  ut  olim  sentiebat  et  dicebat  sancti  filii 
sancta  mater,  optima  et  saepius  felicissima  matrum 

existet. 

Cum  puer,  illa  vigilantis  patris  custodia  usus  et 
firma  soUicitudine  matris  informatus ,  septimum  an- 
num  atligerlt,  jam  tradetur  magistris  qui  illum  sive 
domi  sive  in  schoiis  publicis  artes  liberaliores  doce- 
bunt. 

Sec  quid  de  feminis?  Illasne  quoque  decet  easdem 
artes  doceri  ?  Oportetne  puellae  eruditae  ac  doctae 
efficiantur?  Magna  res  et  ardua  quaestio,  quae  om- 
nium  temporum  scriptores  de  educatione  disseren- 
les  tentavit ,  quam  Vives  pro  sua  solita  prudentia 
explanat  ac  solvit. 

c  Sunt  multis  suspectae  doctae  feminae,  »  ait, 
quasi  jam  ab  aequalibus  audissct  fere  eadem  dici 
quae  ab  ilio  apud  nostrum  Comicum  : 


11  n'esl  pas  bien  honnetey  etpour  beaucoxip  de  causes, 
Qu'une  femme  etudie  et  sache  tant  de  choses. 


Et  revera  hanc  tenuerant  opinionem  aevo  medio 
scriptores    quidam,  inter    quos   memorandi   sunt. 

PhilippusNavarrensis(l)  et  Franciscus  Barberino  (2), 
qui  omne  prorsus  doctrinae  genus  feminis  denega- 
verant,  eliam  prima  litterarum  elementa.  «  A  fame 
ne  doit-on  apprendre  leltres  ne  ecrire,  »  dixerat 
prior;  posterior  vero  postquam  contrariam  sentcn- 
tiam  exploravit ,  quid  sentiat  ita  explicat  :  c  Opti- 
mum  existimo  quidvis  aliud  feminas  edoceri  quam 
legere  aut  scribere.  »  Quo  ergo  fine  uterque  fe- 
minam  perpetuae  et  necessariae  ignorantiae  addi- 
cere  vult?  Ut  ejus  pudicitia,  remotis  omnibus  pec- 
candi  occasionibus,  quas  scientia  suppedilat,  minora 
patiatur  detrimenta  :  nam  si  litteras  noverit,  episto- 
las  amatorias  leget  et  scribet  :  «  Li  deables  tost  la 
metroit  en  corage  que  ele  lise  les  lettres  (epistolas 
scilicet  amatorias)  et  li  face  response  (3).  » 

Optimus  sane  finis,  sed  pessima  via ;  ignorantia 
enim  non  tutius  itur  ad  Deum  quam  ad  diabolum. 
Philippi  Navarrensis  ergo  opinionem  non  omnes 
probavere  temporibus  medii  aevi,  immo  impugnavere 
Vincenlius  Bellovacensis,  ordinis  Praedicatorum,  qui 
praecipiebat  ut  puellae  nobili  genere  natae  artes  et 
litteras  edocerentur,  et  praesertim  Christina  a  Pisa- 
nis  quae,  scientia  simul  et  virtute  praeslantissima, 

(1)  Les  Qualre  temps  de  Ihomme. 

(2)  Del  reggimenio  et  de'  costumi  delle  donne.  Haiic  opinioncm  te- 
nucrant  apud  vetcres  quidam,  cum  eam  impugnet  Plutarchus  in  opus- 
culo,  quod  injuria  temporis  periit,  sed  cui,  juxta  Stobeum,  haec  erat 
inscriptio  :  «  "Oxi  xai  YUvaTxa  TratSeuxeov.  »  -  Cf.  Jourdain,  De  Veduca- 
tion  des  femmes  au  moyen  age.  Memoircs  de  VAcad^mie  des  in- 
scriptions  et  belles-lettres,  tom.  XXVIII,  p.  122. 

(3)  Philippus  Navarrensis.  Ibid. 

indignabatur  quod  viri  sibi  solis  scientiam  utilem 
sed  ferainis  noxiam  haberent,  et  multis  ex  historia 
desumptis  testimoniis  ostendebat  apud  feminas  doc- 
trinam  cura  integerriraa  castitate  conjungi  (1);  et 
quod  adhuc  melius  est,  hanc  usus  et  mores  rejicie- 
bant.  Scholae,  ubi  puellae  edocebantur,  vel  potius 
ubi  edoceri  poterant ,  non  deerant  nec  in  urbe ,  nec 
ruri ,  et  si  has  scholas  numerare  hodie  non  praesto 
esse  videtur.  deficientibus  quae  ad  mores  rusticorum 
et  ad  feminarura  abbatias  pertinent  docuraentis,  ne- 
mini  taraen  erudito  viro  dubiura  est  eas  ita  raultas 
fuisse  ut  ipsae  plebeiae  puellae  in  his  ad  lectionera , 
ad  scripturara,  ad  computationem,  ad  pietatem  deni- 
que  et  bonos  mores  inforraarentur  (2).  Cujus  rei  hoc 
duplex  lestiraoniura  afferri  potest :  Anno  1380  Lute- 
tiae  Parisiorura ,  una  et  viginti  raagistrae  erant  quae 
ab  ecclesiastica  potestate  acceperant  t  licentiara  do- 
cendi  et  instruendi  puellas  in  bonis  raoribus,  litteris 
grammaticalibus ,  ac  aliis  licitis  et  honestis  (3).  » 
Anno  1492,  in  viculo  Normannico  cujus  incolae  non 
quadringenti  erant,  puella  noraine  Maria  Boucher, 

(1)  Le  Trisor  de  la  CiU  des  Dames. 

(2)  Cf.  Jourdain,  op.  citato,  127,  necnon  Leon  Maitre  :  Les  Ecoles 
ipiscopales  et  monastiques ,  in  qua  deplorat  auctor  abbatias  sancti- 
monialium  non  tam  diligentes  historicos  habuisse  quam  virorum 
monasteria;  Ch.  de  Beaurepaire,  Recherches  sur  Vinstruction  pu~ 
blique  dans  le  diocHe  de  Rouen  ;  Simeon  Luce,  Histoire  de  Ber- 
trand  Du  Guesclin,  qui  multis  innixus  testimoniis,  affirmare  non  du- 
bitat  nullum  viculum  schola  sua  caruisse  decimo  tertio  saeculo. 

(3)  Cf.  Licentiam  datam  «  a  dame  Perrette  La  Couppenoire,  »  ab 
Arturo  de  Vendetar,  cantore  et  canonico  Ecclesiae  Parisiensis  anno 
M'CCCC*  octogesimo  quarto.  —  Cf.  Jourdain,  op.  cit. 

genitore  orba,  genitrici  a  paternis  parentibus  commit- 
titur  ea  conditione  ut  in  schola  assidua  esse  jubea- 
tur,  et  libris  scholaribus  instruatur  (1). 

Haec  pro  plebeiis  puellis.  Nobiles  vero  domi 
raulta  docebantur,  scilicet  elementa  linguae  latinae, 
gallica  poemata ,  aliquara  historiae ,  musicae  et  as- 
trologiae  notitiam ,  paucula  etiam  raedicinae  ut  pos- 
sent  vulneribus  equitura  nobiliura  e  venatione  aut 
praelio  redeuntium  mederi  (2). 

Fatendum  est  quidem  iis  teraporibus  quinti  decirai 
saeculi,  cum  totam  Galliae  faciem  vastaverat  illud 
centum  annorum  bellum,  puelias  scholasticas  paucio- 
res  fuisse,  et  oblata  scholarum  copia  non  usos  fuisse 
parentes.  Christina  enim  queritur  raulierem  doctam 
raro  inveniri,  nisi  in  regiis  aut  in  nobilissimis  domi- 
bus.  Forsan  quoque  tunc  opinio  invaluerat  doctrinam 
nil  prodesse  puellis  aut  etiam  plurimura  nocere. 

Itaque  Vives,  Christinae  argumenta  repetens  et 
alia  afferens ,  ostendere  contendit  feminas  doctas 
immerito  suspectas  haberi,  atque  eas  e  scientia  nul- 
lura  detriraentum ,  sed  potius  magnas  utilitates  acci- 
pere.  Debile  sane  est  et  ad  vitia  proclive  ingenium 
muliebre ;  ergo  c  sapientiae  monitis  fulcitum  sit  » 
oportet;  ineonstans,  leve,  mobile  est :  scientia,  sicut 

(1)  De  Beaurepaire,  Recherches,  etc.  :  «  Les  parents  et  amis  do 
Marion  Boucher,  qui  vient  de  perdre  son  pere,  la  baillent  a  sa  mere 
et  a  son  tuteur,  a  garder,  nourrir  et  gouverner  pendant  trois  ans, 
pendant  lequel  temps  ils  seront  obliges  la  tenir  a  Tecole  et  lui  trou- 
ver  livres  a  ce  necessaires.  »  Cit.  apud  Brunetiere,  L'Enseignement 
primaire  avant  1189. 

(2)  Jourdain,  op.  cit, 

aliquo  pondere  et  vinculo  in  recta  via  detineatur  ne- 
cesse  est;  in  nugis  versari  solet :  ad  intelligendas  et 
amandas  res  graves  ac  serias  instituatur  et  erigatur. 
Nil  certe  mulieri  pudicitia  excellentius,  nil  optabi- 
lius;  omnis  cura  eo  tendere  debet  ut  integra  serve- 
tur.  Si  ergo  ignorantia  pudicitiam  revera  tueretur, 
doctas  mulieres  fieri  nequaquam  pati  deberemus. 
Sed  ignorantia  doctrinae  non  est  ignorantia  malitiae : 
t  Indoctissimis  etiam  mulieribus  notum  est  malum, 
nam  etiamsi  occultes  non  potest  celari,  undique  exis- 
tit  et  se  profert...  Bonum  vero,  si  non  tradas,  nesciri 
polesi  (1).  »   Ideo  tam  multa  in  eis  desiderantur 


(l)  De  Inslitutione  feminae,  78,  ot  passim.  Placcbit  forsan  nostro 
lcctori  hacc  Vivis  lcgere  verba  in  quibus  suam  eloquenter  explicat 
sententiam,  adversam  voro  irridet  :  «  In  puella  instituenda  longo 
plus  video  adhibendum  operae  quam  vulgus  hominum  credat... 
Stulto  dixi  facere  illos  patres  qui  libcros  suos  bonum  et  malum  sciro 
volunt ;  non  minus  et  illi  pecctint,  qui  cos  nec  bonum  scire  patiun- 
tur,  nec  malum.  Utinam  inter  tot  malos  transigere  vitam  possemus 
malitiac  ignari  !  Scd  bonum  si  non  tradas  ncsciri  potest,  malum 
ctiamsi  occulles,  non  potest  cclari,  undiquc  existit  et  sc  profert, 
nec  sc  in  obscuro  contineri  patitur.  Sunt  multis  suspectae  doctae 
fcminac,  ccu  malitiac  naturalc  acccdat  atljumentuiii  astutac  cru- 
ditionis,  quasi  vcro  non  et  viri  eadcm  conditione  suspocti  csso 
debeant,  si  astuta  cruditio  pravo  ingcnio  addatur.  Sed  doctrina 
quam  ego  toti  humano  generi  velim  proponi  sobria  est  et  casta.quao 
instituat  et  meliores  reddat,  non  quac  ad  pravas  animi  libidines  vel 
armct  vel  instigct,  cujusmodi  sunt,  ut  loquar  de  femina,  pracccpta 
vitae  et  cxempla  probitatis,  quorum  si  peritia  damnosa  est,  non 
video  quomodo  futura  sit  ignorantia  utilis. 

»  Quid  ergo?  Vis  tu  filiam  tuam  rnalum  callcrc  et  bonum  ignorarc? 
Quac  igitur  ad  scelus  adducent  tcnebit,  quae  a  scelcrc  abducent 
ignorabit  ?  Tam  iniquo  dc  scientia  bonorum  statuis,  ut  nocituram 
cam  arbitrcrc,  cum  non  noceat  scientia  pessimorum  ?  Cum  orgo  a 
Titio  invadotur  cui  assuevit,  quod  erit  praesidium  ab  honestate  quam 

quod  quid  sit  bonum ,  quid  verum ,  quid  pulchrum 
nesciunt  :  t  Immo  vero  haec  est  sola  causa  cur  ple- 
raeque  omnes  feminae  sint  difflciles,  morosae,  cultus 
studiosae,  admiratrices  nugarum,  in  prosperis  inso- 
lentes ,  in  adversis  abjectae  ad  moerorem ,  denique 
Intolerabiles,  quod  nulla  meliorum  rerum  cognitione 
imbutae  aliud  nec  amare  possunt  nec  odisse  (1).  » 

Si  quis  dixerit  quasdam  fuisse  et  doctas  et  impu- 
dicas  feminas ,  Vives  «  doctas  acies  »  explicabit  fe- 
minarum  quae  eximiam  doctrinam  cum  singulari 
castitate  conjunxerunt,  ab  illa  Cornelia,  matre  Grac- 
chorum,  usque  ad  tres  Thomae  Mori  filias,  omnibus 
a  patre  artibus  excultas  omnibusque  virtutibus  exor- 
natas.  Sese  demum  proferet  testem  :  « Nec  ullam  me- 
mini  vidisse  me  impudicam  doctam ,  »  immo  «  com- 
peri,  ait,  malas  omnes  feminas  rudes  ac  ignaras 
prorsus  esse  litterarum  (2).  » 

Postquam  demonstravit  Vives  aequitatem  simul  et 
utilitatem  postulare  ut  femina  erudialur,  quaeril  qui- 
bus  doctrinis  sit  erudienda,  et  non  slatim  nec  facile 
invenit  :  «  Naturae  cognitionem,  ait,  grammaticae, 
historiae,  et  rerum  gestarum,  reipublicae  adminis- 


nullo  modo  novit  ?  Quod  si  ista  placet  scntcntia,  cur  ad  sacras  con- 
cioncs  adducimus  ?  Cur  docemus  ipsi ,  castigamus ,  admonomus  mo- 
liorum  ?  Praestabit,  credo,  rus  seponere,  ct  ingcnium  si  quod  ha- 
bent  debilitaro  ac  opprimere,  denique  bcliuas  cfficere  ex  hominibus  : 
ita  enim  longius  aberunt  a  doctrina  »  [De  Institutione ,  etc,  lib.  I, 
c.  iv). 

(1)  De  officio  mariti,  365,  366. 

(2)  Ibid.,  365. 

Irandae  et  mathematicarum  artium  viris  relinquat  (1) .» 
Sed  alibi  quasdam  ex  his  artibus,  quas  primum  pro- 
hibuit,  leviter  degustandas  puellae  concedit,  ut  vi- 

debimus. 

Elprimum  Grammaticam  latinam  concedit,  cum  ea 
opus  sit  ut  inlelligantur  philosophorum  et  poetarum 
libri  quorum  usum  et  lectionem  aut  permittit  aut  sua- 
det;  immo  ipse  ad  usum  puellae,  Mariae  scilicet  regis 
Anglorum  filiae,  libellum  de  Grammatica  scripsit. 

Rhetoricam  deinde  discat  femina.  —  Quamvis  non 
indigeat  eloquentia,  sive  natura  satis  eloquens  est, 
sive  eam  multo  saepius  decet  tacere  quam  loqui, 
tamen  t  in  hoc  sexu  »  hanc  artem  «  non  reprobat  • 
Vives ,  ea  tamen  conditione  ut  edoceatur  a  magistro 
diligentissime  delecto,  potius  a  femina,  si  satis  docta 
inveniatur ;  sin  minus  a  grandaevo  viro ,  et  proba- 
tissimo,  neque  coelibe,  sed  «  cui  sit  uxor  et  quidem 
nec  deformis  et  cara  (2).  » 

Poesim  et  poeticos  scriptores  permittit,  sed  exclu- 
sis  omnibus  «  amatoriis,  i  id  est  fere  omnibus  poetis 
anliquis  et  non  paucis  e  recenlibus,  quorum  canti- 
lenae  et  fabulosae  narrationes  nil  nisi  amorem  aut 
amatores  perpetuo  decantant.  Hos  recentes  scriptores 
«  pestiferos  »  vocat  Vives ,  et  indignatur  eos  lauda- 
tissimos  esse  et  in  omnium  manibus  versari  :  «  Mi- 
ror,  inquit,  cordatos  patres  suis  filiabus  permittere 
et  maritos  uxoribus  »  Amadisum,  Lancilotum  a  Lacu, 


(1)  Ibid.,  369. 

(2)  De  InstituU  fem.,  p.  84. 

Poggium  et  Boccacium ,  etc. ,  etc. ,  qui  feminae  non 
minus  aversandi  sunt  quam  vipera  et  scorpio  (1). 
Non  alios  ergo  quam  christianos  poetas  legant  puellae 
jubet,  ut  Prudentium,  Aratorem,  Paulinum,  etc. 

In  his  vero  auctoribus  qui  soluta  oratione  scrip- 
serunt,  faciliorem  se  praebet.  Praeter  sacros  Ve- 
teris  et  Novi  Testamenti  scriptores,  necnon  Sanctos 
Ecclesiae  Patres ,  legendos  concedit  Platonem ,  Tul- 
lium,  Senecam,  Plutarchum  (2),  denique  omnes  qui 
«  de  componendis  aflfectibus  scripserunt :  vehementer 
enim  hac  parte  philosophiae  indiget  femina  (5).  » 

Libros  quoque  de  educandis  pueris  mater  legat, 
et  omnia  Aristotelis  Xenophontisque  de  re  familiari 
praecepta  :  «  Addentur  his  paucula  de  simplici  ac 
facili  medicina  qua  est  opus  in  leviculis  puerorum 
aut  familiae  morbis  qui  tanti  non  sunt  ut  opera  me- 
dici  sit  impioranda  (4). »  Eam  demum  naturae  attin- 
gere  potest  femina  cognitionem  per  quam  et  matris 
et  uxoris  officia  faciliora  sint  :  «  Exigua  quaedam 
naturae  cognitio  quantum  opus  est  communi  huic 
vitae  rationi  tuendae  utilis  est  feminae  (3) .  » 

Hae  sunt  artes  quas  Vives  feminis  simul  ac  mari- 
bus  permittit  communes  esse.  Sed  aliae  sunt  mulie- 
rum  propriae,  quaecumque  nempe  ad  oflBcium  ma- 
tris  familias  attinent,  quas  didicisse  et  quarum  usum 


(1)  Ibid.,  87  et  90. 

(2)  Ibid.,  89. 

(3)  De  officio  martti,  p.  369. 

(4)  Ibid.,  369. 
(5j  Ibid.,  363. 

semper  relinere  et  servare  debet  femina  :  t  Discet 
ergo  simul  litteras,  simul  lanam  et  iinum  tractare... 
et  quaecumque  ad  tuendam  et  regendam  domum 
spectant  (1).  »  Rei  domesticae  praeest;  hujus  officii 
onera  leviter  sustineat,  nec  aliis  molesta  esse  ferat. 
Hoc  efficiet  si  operi  manum  admovere  illam  non  pi- 
gebit,  quoties  expedierit ;  sin  aliter,  frostra  altiorum 
disciplinarum  perita  erit,  nullo  modo  grata  homini 
cordato  erit  :  t  Femina  displicet  mihi  artium  quae 
manibus  tractantur  imperita...  ac  ne  princeps  qui- 
dem ,  nec  regina  (2).  »  Ipsam  ergo  artem  coquina- 
riam  callere  debet :  tnemini  culinae  nomen  sordeat. » 
Sciant  enim  quae  culinam  fastidiunt,  t  foedari  magis 
manum  si  porrigatur  alieno  viro  quam  si  intingatur 
fuligine ,  et  turpius  esse  conspici  in  choreo  quam  in 
culina.  »  Sciant  insuper  illam  artem  non  parvum 
bealioris  vitae  esse  instrumentum,  cum  domi  maritos 
retineat  :  «  qua  de  causa  viri  in  hac  Belgica  caupo- 
nantur  saepe  ac  multum  ?  Praecipuam  esse  causam 
autumo  negligenliam  et  ignaviam  feminarum  in  co- 
quendis  cibis  quae  cogit  viros  a  domo  abhorrere  et 
alibi  querere  quod  domi  non  inveniunt  (3).  » 

Haec  est  feminae  educandae  ratio  quae  Vivi  tenenda 
esse  videlur,  et  quae  omnibus,  ut  credo,  laudanda  vi- 
debitur.  Non  enim  ingrata  erit  pinguibus  illis  inge- 
niis  quae,  artium  lepores  parum  curantia,  libenter 

hoc  Chrysali ,  apud  nostrum  comicum ,  sibi  assume- 
rent  : 

Je  ms  de  bonne  soupe  et  non  de  beau  langage, 

cum  velit  Vives  et  recte  inlrilam  coquere  et  pulchre 
loqui  discant  feminae  ;  non  invisa  erit  iilis  pusillis 
animis  qui  timent  ne  quid  virtuti  filiarum  doctrina 
demat,  cum  omnem  doctrinam  ad  augendam  earum 
virtutem  et  pudicitiam  intendat  Vives,  et  ideo  omnes 
vanas  et  curiosas  artes  prohibeat ;  non  improbanda 
tandem  erit  iis  qui  maxime  feminis  erudiendis  favent, 
cum  Vives  illis  Grammaticam,  Rhetoricam,  poesim, 
philosophiam  moralem,  naturae  cognitionem,  Aris- 
lotelis,  Platonis,  Giceronis  et  Senecae  scripta  adire 
permittat  aut  etiam  jubeat.  Illis  reipublicae  adminis' 
irandae  scientia  interdixisse,  nemini  improbe  factum 
videbitur.  Eas  vero  ab  historia  et  mathematicis  arti- 
bus  prohibuisse  non  ita  probandum  esset,  si  ea 
esset  prohibitio  quae  omnem  praeteritorum  tem- 
porum  aut  computationis  notitiam  excluderet.  Sed 
quemadmodum  ex  naturae  studio  ea  decerpi  sinit 
quae  ad  utililatem  aut  jucunditatem  vitae  perlinent, 
ita  ex  historia  colligi  exempia  quae  liberorum  animos 
oblectare  et  mores  informare  possunt,  e  malhematicis 
quidquid  proderit  ralionibus  familiae  sumptuariis 
recte  subducendis  probat  Vives.  Quod  si  non  sumere 
licet  ex  tribus  capitulis  (1)  in  quibus  artes  feminis 

(1)  De  Instit,  73,  74. 

(2)  Ibid.,  74. 

(3)  De  ImtUut.  fem.,  79. 


(1)  Cap.  IV  et  V  libri  primi  De  Inslitut.  fem.  christi&n&e ;  cap.  III 
De  Ofticio  mariti. 

convenientes  enumerat,  evidenler  tamen  ex  cuncto- 
rum  ejus  scriplorum  mente  et  doctrina  inferre  possu- 
mus.  Idcirco  fas  erit  cum  eo  omnia,  quae  de  feminis 
erudiendis  dixerit,  ita  concludere  :  c  Puto  his  om- 
nibus  abunde  excultum  fore  muliebre  ingenium  et 
ipsam  instructam  ad  vitam  commode  et  religiose 
transigendam  (1).  » 

(1)  De  Officio  mariti ,  369.  Forsan  haec  Viviana  de  puellis  insti- 
tuendis  doctrina  non  satis  fuse  explicata  videbitur ;  sed  mihi  haec 
scribenti  compertum  est  opus  quoddam  de  illa  spcciatim  doctrina 
jam  paratum  fuisse,  immo  in  eo  esse  ut  mox  typis  mandaretur;  quod 
in  causa  fuit  cur  rem  breviter  contraherem,  vel  jam  contractam  non 
amplificarem. 

CAPUT  TERTIUM. 


DE  SCHOLA  ^  MA6ISTRIS. 


Quae  vitia  in  regimine  scholarum  censoria  nota  designet  Vives  ?  — 
Nonne  jam  scholarum  restitutores  oxstiterint  1  —  Quae  praecipiat 
Vives  ad  scholas  rccte  constituendas  et  regendas  7 

€  Quaesitum  est,  inquit  Vives,  ubi  melius  docean- 
tur  pueri,  domine  an  foris  (1)?  »  Respondet  ipse 
utilissimum  videri  eos  institui  in  vera  et  perfecta 
Academia,  id  est  in  *  conventu  hominum  doctorum 
pariter  et  bonorum  congregatorum  ad  tales  redden- 
dos  eos  qui  illuc  disciplinae  gratia  venerint  (2).  » 
Sed  cum  hujusmodi  Academia  nulla  (3)  nunc  sit  aut 
saltem  rara,  <  major  est  deliberatio.  »  Multis  enim 
vitiis  Academiae  <  ut  nunc  sunt »  laborant,  non  tan- 
tum  in  tradendis  artibus  —  de  quibus  infra  copiosius 
agetur  —  sed  in  omnibus  rebus  aliis  quae  ad  scho- 
lae  regimen  pertinent. 


(1)  De  Traidendis  discipl, ,  p.  279. 

(2)  Ibid.,  p.  279. 

(3)  Ibid. 

«  Praedam  suam  spectant  paedagogi  non  institu- 
tionem  pueri  (1),  •  inquit  Vives;  t  quaestuosa  res, 
addil,  coepit  esse  scliolarum  regimen,  et  emptum  est 
non  secus  ac  mercimonium  promercale  ut  revenderet 
qui  erat  promercatus.  »  Quaestum  paedagogus  com- 
parabat  ex  paucis  ac  mediocribus  alimentis  quae  ipse 
alumnis  quotidie  vendebat,  quaestum  ex  immunditie 
ludorum,  quorum  nonnullis  t  vix  erat,  teste  Erasmo, 
hara  porcorum  sordidior  (2), »  et  in  quibus  purgan- 
dis  operae  et  impensae  parcebat ,  quaestum  ex  ipsi 
indignitate  magistrorum  quibus  committebat  pueros 
artibus  imbuendos. 

Illorum  enim  magistrorum  plerique  circa  vigesi- 
mum  annum  docendi  licentiam  obtinebant  et  circa 
trigesimum  deserebant,  ea  per  hoc  tempus  tantum 
usi  ut  lucrifacerent  unde  ipsi  viverent  dum  theolo- 
giae  vel  juri  studerent.  Solum  victum  accipiebant  a 
paedagogo  (3) ,  qui  pro  tam  minimo  salario  maxi- 
mam  scientiam  aut  eminentem  probitatem  exigere 
nequibat.  Gradus  nimirum  Academicos  quibus  con- 
ferebatur  docendi  licentia  magistros  obtinuisse  ne- 
cesse  erat ;  sed  ad  illos  obtinendos  plus  dolus ,  am- 
bitus,  pretium,  vis  et  arma  ipsa  valebant  quam 
scientia.  His  gradibus  ornati  erant  virorum  vel  in- 
doctissimi  vel  pessimi,  t  cerdones ,  scilicet ,  coqui , 


(1)  Ibid.,  p.  m. 

(2)  Erasm.,  cit.  apud  Benoist  :  Quid  senserit  Erasmus,  etc. 

(3)  A  discipulis  pecuniara  quamdam  insuper  exigebant  et  ipsi  de 
raanu  ad  manum  accipiebant.  —  Cf.  Quicherat,  Histoire  du  colUge 
de  Sainle-Barbe. 

rhedarii,  nautae,  fabri  et  pejores  iis  grassatores,  la- 
tronesque;  »  hujusmodi  «  artium  vel  magistri  vel 
batalarii  non  desunt  nec  in  Gallia,  nec  in  Germania, 
nec  in  Italia;  si  quis  alibi  non  invenit  Romae  quae- 
rat  (i).  »  Neu  dicas  in  his  Vivem  solita  uti  amplifica- 
tione  ;  audias  enim  Parisiensis  Academiae  Rectorem 
anno  1 503  querentem  accedere  «  ad  hanc  magisterii 
dignitatem  agasones  et  bubulcos  qui  non  solum  non 
Aristotelem,  sed  ne  Catonem  quidem  primaque  rudi- 
menta  didicerint  (2).  » 

At  saltem  morum  sanctitas  hoc  turpis  ignorantia 
dedecus  supplebat !  Minime  ;  saepius  enim  spurcos, 
sordidos ,  sensu  perversissimo  (3) ,  se  praebebant  ma- 
gistri ;  lectiones  non  paucas  omittebant  (4) ,  pessi- 
mis  discipulis  in  omni  genere  libidinum  aut  flagi- 
tiorum  socii  et  adjulores  erant,  una  cum  eis  in 
maximum  dedecus  incurrebant,  necnon  turpissimas 
dabant  poenas.  Videre  est  enim  in  constitutione 
quadam,  ab  Universitate  anno  1335  promulgata, 
magislrum  ab  officio  docendi  juste  excusatum  iri 


(1)  De  Causis  corruptarum  art.,  p.  73. 

(2)  Cf.  Thurot,  De  Vorganisation  de  Venseignement  dans  VUniver- 
sitS  de  Paris,  p.  58  :  Anno  jam  1180  Joannes  Hautivillensis  hoc, 
teste  Bulaeo,  scribebat  : 

Hic  vulgus  cathedras  rapta  deltate  Magistri 
Insilit  et  vacua  de  majestate  tumorem 
CoDcipit,  impubis  et  mento  et  mente... 

(BuU  II,  669.) 

(3)  De  tradendis,  281. 

(4)  Gaulieur,  Histoire  du  colVege  de  Guyenne^  memorat,  p..l9,  scho- 
lasticos  hujus  coUegii,  anno  1525,  nomina  trium  magistrorum  legere 
negligentium  ad  civitatis  tribunal  detulisse. 

€  si  fuerit  carcere  detentus  (1).  »  Quibus  omnibus 
de  causis ,  professorium  munus  ad  id  dedecoris  per- 
venerat,  ul,  quemadmodum  his  temporibus  cum  ma- 
gister  inter  servos  deligeretur,  t  vulgus  existimaret 
discipulum  magistro  potiorem  esse  (2).  » 

Quomodo  puerum  istiusmodi  paedagogi  et  regen- 
tes  bonis  moribus  imbuere  possint?  Si  ei  vitia  non 
intulerint  pravis  exemplis,  saltem  opportuna  correc- 
tione  recidere  non  valebunt.  Huic  enim  corrigendi 
muneri  liberale  ingenium  et  studium  continuum  re- 
quirenti,  impares  sunt;  vel  nulla,  vel  nimia  utuntur 
castigatione,  —  interdum  scilicet  nulla,  quod  timent 
€  ne  mutent  gymnasium  alumni ,  et  alio  transferant 
vilem  quaestum.  »  interdum  vero  nimia,  quod  illibe- 
rales  animi  illiberaliter  se  gerant  necesse  est. 

In  hunc  atrocem  puerorum  correctorem  qui 

Ferulae  subdebat  discipulorum 
Doxtras  et  flagro  dorsa  ferit  rubeo  (3) 

el  a  quo  « fortasse  abest  voluntas  occidendi,  non  ho- 
micidium  (4),  »  invehitur  noster  Vives.  Etsi  uti  virgis, 
a  quibus  omnino  abhorret  Erasmus,  utile  censet,  ut 
mox  videbimus,  Orbilianos  tamen  mores,  ex  quibus 
tum  magistri  tum  scholae  odium  nascitur,  et  qui 
discipulorum  animos  serviii  humilitate  deprimunt, 
nullo  modo  probat. 


(1)  Thurot,  op.  cit.,  91. 

(2)  De  Causis,  76. 

(3)  llistoire  litteraire^  tom.  XXIV. 

(4)  Erasmus. 

Cum  ita  paedagogia  regantur,  in  eis  pueri  nun- 
quam  habitent;  nam  aut  praeceptores  nullo  modo 
sedulos  ac  vigilantes  habebunt,  et  tunc  «  alii  aliis 
exemplo  erunt  ad  obscoenitates ,  »  aut  «  acres  »  et 
plagosos ,  et  «  tunc  e  scholis  tanquam  e  carceribus 
evolare  cupient.  »  Hic  paterno  quodam  dolore  motus 
Vives  depingit  puerum  ab  istius  modi  schola  redu- 
cem ,  olim  tenerum  et  ad  omnem  liberalem  cultum 
flexibilem  ;  nuncvero  adeo  inurbanum,  ingeniohebe- 
tem,  moribus  rudem,  ut  «  agrestis  fera  atque  incon- 
dita  videatur  »  et  magno  horrore  animos  parentum 
afficiat.  Haeccine  erat  miseris  pro  tanta  cura  ac  solli- 
citudine  merces,hoccine  pretium  pro  tantis  impensis, 
fllium  recuperare  sordidum  ac  stultum,  qualem  «  nec 
intueri  quisquam  in  convictu  possit  absque  nausea 
nec  perferre  sine  odio  (1) ! » 

Tutius  ergo  puer  domi  instituetur  a  privato  prae- 
ceptore,  modo  ne  solus.  Quod  si  a  docto  et  incor- 
rupto  viro  doctrinam  accipere,  aut  si  condiscipulos 
habere  nequit ,  uti  fas  erit  lectionibus  in  Academia 
publica  habitis ,  usquedurti  haec  erigatur  Academia , 
cui  liberos  suos  commitlere  nemo  dubitet. 

Ex  his  omnibus  quae  tam  vehementer  de  schola- 
•rum  regimine  declamat  Vives,  non  inferre  licet  ne- 

(1)  Omnibus  his  Vivis  incrcpationibus  respondent  hi  nostri  Maroti 
versus,  apud  Rcbittc  citati,  p.  75  : 

En  effect,  c'estoient  de  grans  bestes 
Que  les  regents  du  temps  jadis  ; 
Jamais  je  n'entre  en  Paradis 
S'ils  ne  m'ont  perdu  ma  jeunesse. 

{Epttres,  I,  II). 

mini  ante  ipsum  curae  fuisse  institulionis  puerilis 
reformalionem.   Ipsa  enim  Parisiensis   Universitas, 
quae  prae  celeris  Vivica  censura  petita  est,  ante 
quinti  decimi  saeculi  finem  t  reformatorem  »  eligi 
decreverat ,  qui  paedagogia  inspiceret ,  statuta  ser- 
vanda  curaret ,  et  morum  sanctitatem  tueretur.  Opti- 
mum  sane  propositum ,  si  reipsa  ad  effectum  adduci 
potuisset!  Sed  cum  censor  ille  ex  Facultate  artium 
electus  esset,  quae  ex  ipsis  paedagogis  et  magistris 
inspiciendis  et  emendandis  constabat,  emendationi 
impar  fuerat.  Hoc  enim  fuit  commune  aevo  medio, 
oplima  consilia  et  optimas  voluntates  irrita  evadere, 
praesertim  in  his  omnimodis  collegiis  in  quibus  om- 
nium  sufTragiis  potestas  creabatur,  a  pluribus  con- 
junctim  exercebatur,  et  ubi  saepius  nulius  nisi  volens 

parebat  (1). 

Qua  vero  ratione  scholasticorum  mores  servandi 
essent  et  quae  corpori  cura  tribuenda ,  hae  scholae 
olim  monstraverant  episcopales  aut  abbatiales,  quae 
Vivem  latuisse  videntur,  et  in  quibus  alumni  vix  e 
lecto  surgentes  manus  et  ora  limpida  lavare  aqua  et 
omni  die  sese  puros  ac  nitidos  praebere  cogebantur, 
in  quibus  praeserlim  ab  omni  mala  vitiorum  sorde  et 
contagione  quam  providissima  arcebantur  vigilantia. 
In  subselliis  nempe  continuis  non  collocabantur,  sed 
in  sedibus  separatis ,  ne  aliis  propiores  accederent ; 
nocte,  custodiae  commitlebantur  viri  inter  provectis- 
simos  aetate  et  spectatissimos  virtute  electi  ;  ita  ut, 

(1)  Cf.  Thurot,  De  Vorganisat./etc. 

nec  die  nec  nocte ,  «  eorum  lasciva  aetas  ad  peccan- 
dum  proclivis  nullum  posset  reperire  locum  quo  in 
facinus  prorueret  (1).  » 

Tempore  vero  recentiore,  anno  scilicet  1370,  hu- 
jusmodi  scholas  in  urbe  Daventria  instituerat  Gerar- 
dus  Grootus,  ordinis  «  Fratrum  vitae  communis »  con- 
ditor.  Fratres  illi  in  describendis  codicibus  vel  sacro- 
rum  vel  profanorum  auctorum  vitam  degebant,  et  in 
regendis  scholis  in  quibus  pueros  non  tantum  doctos 
sed  etiam  bene  moratos  reddere  intendebant,  ipsique 
eis  pietatis  et  virtutis  exemplo  erant  (2).  Nova  usi  ra- 
tione  tum  in  tractandis  puerorum  animis  tum  in  tra- 
dendis  artibus,  omnium  gratiam  adepli  sunt,  multos- 
que  habuere  discipulos ,  ex  quibus  fuere  Thomas  a 
Kempis,  Rodolphus  Agricola,  in  Germania  circa  an- 
num  1481  «  litterarum  restitutor,  »  Dringerbergius 
qui  Agricolae  consilio  scholam  Selestadii,  Alsatiae  in 
urbe,  instituit,  Wimphelingius  qui  magna  cum  laude 
in  illa  schola  legit  et  de  pueris  recte  docendis  scrip- 
sit  (3) ,  et  demum  omnium  illustrissimus  Erasmus 

(1)  Cf.  Leon  Maitre,  Les  Ecoles  episcopales. 

12)  Cf.  Bossert,  De  Rodolpho  Agricola,  etc. 

(3)  Intcr  Wimphelingii  libros ,  hi  notandi  sunt  :  1°  Elegantiarum 
medulla  (1493),  in  qua  traduntur  linguae  latinae  ct  Rhctoricac  prae- 
cepta,  c  veteribus  auctoribus  ct  Laurcntio  Valla  cxccrpta;  2°  Isido- 
neusGrammaticus,  scu  Grammatica  (1497)  in  qua  rcprchcndit  gram- 
maticorum  libros  in  scholis  usurpatos  :  «  Vos  qui  publicis  ludis 
praefccti  estis...  quo  brevius  potestis  vcstros  alumnos  cruditc,  omis- 
sis  commcntariis  antiquis  qui  plcni  sunt  incptiarum ,  ct  ad  dedis- 
ccndum  magis  quam  addisccndum  accommodati  »  (Ibid.,  XXVII). 
3-  Adolescentia  (1500),  seu  regulac  ad  bcnc  regendos  pucros,  ubi 
ait  :  «  Christiani  sumus  et  essc  et  vidcri  volumus,  »  et  idem  ac  Vives 

ille  qui  vitia  veterum  scholarum  increpavit  et  pervul- 
gata  fecit,  virtutes  vero  novarum  vel  negavit  vel  ta- 

cuitO). 

Minime  ergo  mirandum  est  si  de  illis  scholis  Vives 
quoque  tacuit  quum  ipse  de  conslituenda  schola 
praecepit.  Vide  vero  quanta  sapientia  et  quanto  ju- 
dicio  singula  vel  minutissima  quae  ad  eam  rem  speo- 
tant  provideat. 

€  De  loco  primum  dicendum  est,  »  ait,  nam  locus 
in  conslituenda  schola  maximum  habet  momentum. 
Itaque  oportet  :  l**  caelum  sit  salubre;  2°  suppetat 
alimenlorum  copia ;  3^  sit  locus  separatus  vel  a  fre- 
quentia  opificum,  t  qui  strepilum  et  magnos  edunt 
sonos,  »  vel  a  comitatu  regio  t  qui  otio  ac  malis  ar- 
tibus  invilat  rudes  animos,  »  vel  a  puellarum  vicinia 
quae  alliciunt  aetatem  blando  malo  obnoxiam ,  vel  a 
publico  ilinere  ne  commeantium  novitate  avocentur 
ab  opere  animi  scholasticorum  ;  4**  non  tamen  sil 
omnino  infrequens  ille  locus,  ne  magistri  careant  tes- 
iibus  qui  eos  inspiciant  et  in  ofBcio  retineant.  Nil 
autem  de  ipsa  domo  et  de  diversis  ejus  parlibus  cerlo 
ordine  disponendis  Vives  dicit. 

Si  non  distincte  definit  quae  sint  quotidiana  cum 
maglstrorum  tum  discipulorum  ofDcia,  attamen  in 
suis  dialogis  (2)  salis  aperle  innuit  quae  regula  in 


praecipit  de   profaiu)rum   libroram  lectione.  —  Cf.  abbe  Dachcux , 
Etude  sur  Geiler. 

(1)  Cf.  Gaston  Fcugere,  Erasme,  p.  397  :  «  II  serablc  n'avoir  ?u 
partout  que  barbarie  ct  ignorance.  » 

(2)  Linguae  latinae  exercitatio,  —  Cf.  infra,  c.  IV,  art.  II. 

his  tenenda  sit.  E  lecto  surgat  puer  « fere  cum  sole, 
qui  est  dux  Musarum ,  »  et  statim  lectionem  audiat. 
Deinde  aliquid  sumat  cibi.  Quaternam  in  die  refec- 
tionem  concedit  Vives,  scilicet  silatum ,  prandium, 
merendam  vel  antecoenium,  et  coenam.  Sed  valde 
praecipit  ne  plus  edalur  quam  «  quanlum  est  satis 
non  ad  explendum  sed  ad  alendum.  »  Cibus  sit «  pa- 
rabilis,  purus,  concoctu  facilis.  »  Potus  vero  sit  aliis 
€  frigida  et  liquida  aqua,  aliis  cervisia  tenuis,  paucis 
et  raro  vinum  et  bene  dilutum. »  Haec  vero  alimenta 
non  amplius  discipuli  a  paedagogo  emant,  sed  «  heb- 
domalim  eligalur  unus  ex  sodalibus  qui  sit  velut  ar- 
chitriclinus;  is  curet  singulis  diebus  emendas  epulas 
ut  omnis  quaestus  occasio  revellatur  a  scholis. » lllum 
vero  architriclinum ,  quem  reperias  in  quibusdam 
hujus  aelalis  collegiis ,  praesertim  in  «  Fuxensi  col- 
legio,  >  Tolosae  instituto,  paedagogi  integritatem  ser- 
vasse  credo,  sed  ipsum  rursus  tam  multorum  incom- 
modorum  aut  vitiorum  occasionem  fuisse  ut  non 
mirer  si  usque  ad  nostram  aetatem  non  pervenerit. 
Quae  vero  Vives  de  recreationibus  deque  corporis 
exercitatione  scripsit,  diuturnus  usus  comprobavit, 
detur  in  medii  aevi  scholis  non  multum  temporis 
quotidianae  recreationi  tributum  fuisse  ;  totus  fere 
dies  a  discipulis  absumebatur  vel   magistrum  au- 
diendo,  vel  audita  revolvendo,  vel  piis  exercitatio- 
nibus  vacando  ;   aliquid  jocis  aut  ambulationibus 
tanlum  concedabatur  diebus  Martis  et  Jovis  (1).  Quod 

,  (1)  Cf,  Quicherat,  op,  cit, 

Vives  haud  satis  esse  censet.  <  Exercitamenta  corpo- 
rum  crebra  sint  in  pueris ,  »  ait ;  compertum  enim 
habet  recreando  corpus  et  augendo  ejus  vires  <  ea 
praesertim  aetate  quae  incrementis  indiget  ac  con- 
flrmatione  corporis,  »  simul  augeri  animi  vires  ei 
alacritatem  ad  laborem  comparari.  Etenim  de  pueris 
verius  quam  de  viris  dici  potest  <  corpus  aggravare 
animam,  »  et  difficile  esse  mentem  sanam  in  corpore 
non  sano  versari.  Ergo  quotidie  vult  Vives  corpora 
eorum  oblectari  et  exerceri  ludis  <  qui  honestatem 
habeant  cum  jucunditate  conjunctam,  >  <  quales 
sunt  pila,  globus,  cursus,  etc...,  »  deambulationes 
longiores  extra  urbem  et  per  agros.  Tanta  sollicitu- 
dine  afficitur  comparandi  alumnis  salubres  oblecta- 
liones,  ut  provideat  ubi  et  quomodo,  cum  pluerit, 
ludere  et  recreari  possint.  <  Sint  porticus,  ait,  vel  laxa 
atria  quibus  se  reficiant  pluvio  tempore. . .  Tunc  magno 
oblectamento  erunt  sermocinationes  festivae  ac  sua- 
ves,  narrationes  jucundae,  argutae,  etc... » 

Nec  tamen  paterna  haec  de  bona  valetudine  cor- 
poris  cura  in  moliitiem  desinit.  Vult  quidem  corpus 
et  sumere  vires  et  quieti  interdum  indulgere ,  non 
vero  dolore  omnino  eximi :  immo  dolorem  ut  poenam 
irrogare  non  reformidat,  si  utilitas  animi  postulat, 
nempe  ut  culpae  quaedam  puniantur.  Modice  tamen, 
ut  jam  diximus,  hoc  emendandi  modo  utitur  ;  primo 
adhibeantur  jubet  <  reprehensio,  laudum  et  prae- 
miorum  privatio  »  et  quaevis  alia  correctio  liberali 
ingenio  digna.  Ad  exlremum  tamen ,  si  omni  modo 
ceterae  castigationes  irritae  ac  inutiles  evaserint,  et 

si  puer  non  fuerit  tenerrimus  adhuc,  virgas  adhiberi 
fas  et  necessarium  erit  <  ut  eum  revocet  dolor  cui 
ratio  non  est  satis ;  >  sed  sic  illis  uti  oportebit  <  ut 
tenerum  adhuc  corpusculum  acriter  in  praesens  do- 
leat,  nihil  deinceps  sentiat  incommodi.  »  —  Quod  si 
quis  modicum  hunc  et  temperatum  verberandi  mo- 
rem  contulerit  cum  illa  immani  consuetudine ,  in 
scholis  usurpata,  in  pueros  sine  mora,  sine  modo, 
sine   aetatis   discrimine  saeviendi,   judicabit  certe 
Vivem  non  nihil  fecisse  ut  scholaris  correctio  huma- 
nior  fieret.  Quod  si  insuper  noveris  quibus  viris  hunc 
virgarum  usum  permittat,  jam  non  sollicitus  eris. 

Nam  in  magistris  consensum  omnium  virtutum 
requirit.  Et  cum  de  hac  re  crebra  et  fusa  sit  illius 
amplificatio,  ad  quatuor  has  quaestiones  contrahatur 
necesse  est  :  1**  quomodo  sint  eligendi  magistri ; 
2°  qua  scientia  et  virtute  ornati  esse  debeant ; 
30  quodnam  et  a  quo  salarium  accipiant;  4«  quo 
modo  se  habeant  cum  discipulis  ? 

Infirma  et  inanis,  ut  vidimus,  evaserat  auctoritas 
graduum  quibus  conferebatur  jus  et  licentia  docendi. 
Itaque  quaerit  Vives  an  salius  foret  <  nullos  esse  in 
Academia  gradus?  »  Quid  respondeat,  ex  ejus  mode- 
rato  ac  temperato  ingenio  conjicere  licet  :  <  Quod  in 
abusus  abiit  non  videtur  prorsus  esse  toUendum ,  » 
tantummodo  est  emendandum.  Non  tollatur  ergo  haec 
roagistrorura  eligendorum  ratio ;  sed  in  ea  stricte  ve- 
tera  universitatis  statuta  servenlur  et  nova  addantur. 
Primum  nulli  scholastico  gradus  conferantur  nisi  dili- 
gentius  explorata  ac  severius  recognita  sit  ejus  scien- 

tia;  sic  forsan  numero  pauciores  erunt  magistri,  sed 
arle  praestanliores.  Praeterea  qui  gradus  adepti  fue- 
rint  non  idcirco  magistri  munus  obire  possint;  eos 
quidem  scientia  praeditos  esse  gradus  lestatur,  non 
facuitate  scientiam  aliis  tradendi.  Ideo  aliquandiu  in 
tirocinio  quodam  exerceantur,  in  quo  experimentum 
sui  dent  atque  usu  artem  docendi  doceantur  :  t  Pro- 
fltebuntur  aliquandiu  apud  auditorium  frequens,  cui 
et  illi  nonnunquam  intererunt  qui  de  eis  judicium 
ferre  possint  quod  dicatur.  Quod  si  approbentur,  de- 
sinent  professores  esse,  fient  doctores  vel  magistri,... 
quos  appellabimus  magistros  professores  (1).  * 

Ceterum  de  scienlia  magistri  idem  libenter  sentiret 
Vives  ac  Cicero  et  Quintilianus,  nempe  in  magistro 
esse  debere  <  omnium  doctrinarum  concentum  el 
consensum,...  disciplinarum  orbem,  »  ea  praesertim 
causa  quod  «  disciplinae  omnes,  ut  virtutes,  inter  se 
quamdam  connexionem  habent.  »  Sed  cum  hunc 
concentum  raro  inveniri  non  ignoret,  satis  idoneus 
illi  magister  videtur  qui  oplime  didicit,  perfecte  tenet 
et  non  raptim  el  in  diem  collegit  quae  quotidie  tra- 
dere  debet,  qui  denique  non  « tanquam  peregrinus » 
sed  tanquam  civis  hanc  litterarum  provinciam  sibi 
creditam  incolit,  ejus  singulas  partes  cognitas  plane 
habet  et  in  ea  ut  in  propria  sede  versatur  (2). 

Sed,  addit,  «  magistri  censeantur  non  ex  doctrina 
modo,  sed  etiam  moribus.  »  Omnia  ergo  eflfugiant 


(1)  De  Tradendis,  lib.  II,  c.  i;  De  Causis,  lib.  I,  c.  x. 

(2)  De  Tradenda,  1.  II. 

vitia  apud  magistros  medii  aevi  solita,  et  eas  induant 
virtutes  quibus  discipulis  exemplo  sint.  Quam  maxima 
enim  morum  integritas  illos  decet  quicumque  pue- 
riles  animos  tractant  et  eos  quotidiana  consuetudine, 
vel  factis.  vel  verbis,  vel  ipso  oris  et  corporis  habitu 
ad  bonum  aut  ad  malum  inflectere  possunt.  Quaestus 
minime  sint  cupidi.  Ut  vero  omnis  avaritiae  amovea- 
tur  occasio,  postulat  Vives  ut  nihil  pecuniae  de  manu 
discipulorum,  sed  «  salarium  de  publico  »  accipiant. 
Praeterea  sit  illud  salarium  non  nimis  amplum,  ne 
spe  lucri  venaies  alliciat  animos,  sed  tale  «  quale 
cupiat  vir  bonus ,  fastidiat  malus.  » 

Caveant  maxime  magistri  ne  cum  discipulis  fami- 
liarius  agant  quam  decet  et  par  est.  Hoc  erat,  ut  jam 
vidimus,  hujus  temporis  commune  vitium  quod  ma- 
gistri  discipulis  aetate  pares ,  pares  etiam  erant  mo- 
ribus ;  hanc  tenebit  viam  prudens  praeceptor  ab  ex- 
trema  severitate  et  ab  extrema  licentia  remotam  : 
«  erit  gravis  sed  sine  acerbitate.  »  Amore  paterno 
discipulos  complectetur  :  «  illius  affectus  erit  pa- 
tris  (1). » Discipuli  vero  affectus  sit  filii :  «  magistrum 
ut  patrem  diligite,  »  inquit  Vives  pueris,  et  ut  in 
eorum  animis  infixum  maneat  illud  praeceptum  mul- 
tis  argumentis  tum  a  philosophia  tum  ab  historia  pe- 
titis  conflrmat.  Non  tamen  hominem  tam  prudentem 
fugit  amorem  argumentorum  vi  nemini  injici  ,  et 
'  multo  minus  pueris  qui  magistrum  nisi  amantem  et 


(1)  Gf.  Quintilianum  :  «  Sumat   parentis  animura...  non  auctoritas 
tristis,  non  dissoluta  cpmitas.  »  Lib.  II,  c.  ii. 

amabilem  non  diligunt.  Jure  ergo  in  memoriam  ma- 
gislrorum  revocat,  nullo  pacto  pueros  adduci  posse 
ad  offlcia  piorum  filiorum  erga  ipsos  exsequenda, 
nisi  ipsi  parentis  animum  sumant  amantissimi. 

Dent  imprimis  operam  ut  indolem  uniuscujusque 
inspiciant  et  penitus  cognoscant,  atque  ad  varieta- 
tem  ingeniorum  (1)  rigorem  scholaris  regiminis  de- 
flectere  conentur.  Suam  enim  indolem  a  natura  unus- 
quisque  accepit  puer.  ita  ut  nullus  sui   similem 
habeat.  Immo  nnllus  diu  sibi  constat,  sed  saepe  se- 
cam  dissidet  t  ex  cibo  et  potione,  ex  habitu  coeli  et 
loci ,  ex  atfectionibus  corporum  (2) .  »  Qui  enim  puer 
prae  se  malae  indolis  speciem  ferebat ,  annis  cres- 
centibus ,  bene  moratum  se  praebuit ;  qui  vero  opti- 
mam  naturam  sortitus  videbatur,  jam  adolescens 
pravos  mores  ostendit.  Nihil  ergo  utilius ,  sed  nihil 
difficilius  quam  animum  cujusque  penetrare,  de  eo 
judicium  ferre ;  ad  id  facilius  obtinendum,  utile  erit 
ea  quae  singuli  magistri  in  suis  discipulis  observa- 
verint  in  commune  conferri  et  cunctorum  prudentia 
pensitari  :  t  Quater  per   annos  singulos  in  locum 
secretum  aliquem  conveniant  magistri ,  uti  inter  se 
de  ingeniis  discipulorum  suorum  sermocinentur  et 
consultent  (3).  » 

Hae  sunt  scholae  in  quibus  discipulos  recipi ,  hi 
sunt  magistri  quos  his  scholis  praeesse  vult  noster 
Vives.  Nonne  de  tali  Academia  dici  possunt  quae 

(1)  Cf.  Quint.,  lib.  I,  c.  3 ;  II,  8. 

(2)  De  Trad.,  288. 

(3)  Ibid.,  278. 

ipse  de  vera  et  perfecta  diceret,  scilicet  illam  esse 
conventum  doctorum  pariter  et  bonorum  in  quo  docti 
et  boni  discipuli  crescant  ? 

CAPUT  QUARTUM. 

DE  ARTIBUS   QUAS   PUERI    EDOCENDI   SUNT. 

Articulus  Primus. 
Index  iUarum  artium ,  et  summa  eas  tradendi  ratio. 

Si  quis  scire  cupiat  quaenam  artes  in  FacuUatibus 
artium  pueris  traderentur,  obliviscatur  necesse  est 
hanc  veterem  artium  partitionem  in  Trivium  ac  Qwa- 
drivium.  Magistri  enim  vel  extra  illos  limites  dis- 
currebant,  cum  non  tantum  de  septem  artibus,  sed 
etiam  de  Ethica,  de  Physica  et  de  Metaphysica  age- 
rent,  vel  citra  se  tenebant,  cum  has  et  illas  artes  om- 
nes  in  unam  logicam  forma  et  modo  docendi  con- 
verterent. 

Quae  vero  tradendae  sint  et  quo  ordine  ita  statuit 
Vives  :  i*  Linguae,  2**  Dialeclica  critica,  3°  Physica, 
4^  Prima  philosophia  seu  Metaphysica  generalis, 
5°  Dialectica  inventrix  seu  Instrumentum  probabili- 
tatis,  6"  Rhelorica,  7°  Mathematicae  artes,  Arithme- 
tica  scilicet,  Geometria,  Astronomia,  Musica.  t  Hoc 

est,  ait,  adolescentiae  curriculum  ad  quintum  et 
vicesimum  annum  aut  eo  circiter  (1).  • 

Tria  in  hoc  artium  indice  notanda  sunt :  iVPhysi- 
cam  sequitur  Rhetorica,  non  antecedit,  ut  in  Trivio 
et  Quadrivio.  —  2^  Grammaticae  in  locum ,  Linguae 
designantur,  quae  vocis  mutatio  haud  parvam  signi- 
ficat  rerum  mutationem  :  majorem  enim  esse  decla- 
rat  quam  antea  de  lingua  Graeca  et  Hebraica  curam, 
et  ipsam  latinam  nova  doceri  ratione,  majore  ad  ver- 
borum  delectum  et  ad  usum  adhibito  studio  quam 
ad  grammaticas  sermonis  leges.  —  5*^  Omittuntur 
Ethica  et  Historia,  quae, « ab  adolescentiae  curriculo » 
remotae,  ad  juvenile  et  virile  transferuntur  simul  ac 
Metaphysica  specialis,  Oeconomia,  Politica,  Jus  et  Me- 
dicina.  De  illa  vero  duplici  omissione  hoc  animad- 
vertendum  est.  Ethica  ad  alterum  curriculum  reser- 
vatur  quatenus  est  mera  scientia  ;  sed  in  quantum 
ad  usum  spectat  et  vitam  regit  et  gubernat,  una  cum 
religione  doceatur  vult  Vives,  qui,  ut  jam  vidimus,  re- 
ligionem  habet  ut  caput  et  fundamentum  totius  pue- 
rilis  disciplinae.  Nullo  enim  in  loco  librorum  suorum 
videtur  aliquid  discriminis  fecisse  naturalem  inter  et 
divinam  morum  regulam ,  nec  a  Theologia  Moralem 
disjungi  voluisse,  saltem  in  pueris  instituendis. 

De  Historia  vero  alibi  dixit  Vives  :  «  Cognitioni 
grammaticesadjunctaesthistoricorum  enarratio  atque 
interpretatio  (2) ,  »  nec  hunc  vituperat  usum ,  immo, 


(1)  De  Tradendis,  373. 

(2)  De  Causis,  lib.  II. 


Ml 


k 


y 


i 


—  50  — 
in  secanda  sua  de  Ratione  studii  puerilis  epistola 
illum  commendat.  Insuper  historiam  oratori  legen- 
dam  esse  docet  (!) ;  et  illius  demum  declarat  t  in- 
credibilem  esse  ad  artes  omnes  utilitatem  (2).  »  Ex 
quo  inferre  licet  Vivi  historiam  ceterarum  omnium 
disciplinarum  provinciam  videri,  quibus  praebet,  ut 
ila  dicam,  agrum  feracem  ex  quo-Grammaticus  exem- 
plorum,  Orator  argumentorum  et  ornamentorum 
amplam  segetem  colligere  possint,  et  unde  puero 
jucundum  otium,  honesla  voluptas,  recta  morum 
institutio  enascantur.  Si  ergo  historia,  quae  t  ad 
omnia  utilis  est,  » juvenibus  investiganda  reservatur, 
pueris  tamen  legenda  permittitur. 

Sed  non  lanlum  in  rerum  discendarum  indice 
notando,  quantum  in  ratione  eas  omnes  tradendi 
describenda,  eminet  Vives.  Et  primum  vitia  repre- 
hendens  quae  illam  rationem  corruperant,  magistros 
hujus  aetatis  insectatur  quod  ex  veterum  auctoritate 
doctrinam ,  ex  Dialectica  formam  docendi  sumerent. 

Tanta  auctoritate  apud  philosophos  Aristoteles 
pollebat,  tanta  gratia  apud  litteratos  homines  flore- 
bat  Cicero,  ut  illi  pro  certissimo  haberent  quaecum- 
que  Aristoteles  efifatus  esset,  et  isti  nulla  verba  nul- 
lamque  verborum  complexionem  sibi  permitterenl, 
nisi  a  Cicerone  sumpta.  Non  deerant  etiam  qui  vete- 
res  ut  homines  superioris  naturae  colerent  nec  illo- 
rum  sublimilatem  ulli  posterorum  assequi  fas  esse 


(1)  De  lialione  dicendi. 

(2)  De  Tradendis,  p.  388. 

concederent.  Superstitiosum  hunc  cultum  ac  stultam 
religionem  impugnat  Vives,  modo  stomachans,  modo 
irridens,  et  eo  libentius  quo  ipse  accuratius  noverat 
Graecos  Latinosque  auctores  et  sagaciore  admiratione 
prosequebatur.  Nullusenim  inleraequalestantis  Aris- 
totelem  evexit  laudibus ,  nullus  tantum  hac  TuUiani 
sermonis  profluente  suavitate  atque  canora  ubertate 
delectatus  est.  Itaque  a  nemine  rejici  poterat  tanquam 
antiquitatis  ignarus  contemptor,  cum  se  magis  veri- 
tatis  amicum  quam  Platonis  praeberet,  et  pari  ratione 
et  paribus  facetiis  Aristotelis  et  Ciceronis  «  servum 
pecus  »  irrideret  et  urgeret.  Ea  praecipue  causa  sclio- 
lastici  corruperunt  philosophiam,  ait,  quod  potius  in 
verhumjurare  Magistri  quam  ad  rationem  attendere 
addicti  essent,  et  ea  litterae  modo  renatae  torpescunt 
quod  non  alios  habeant  fautores  quam  homines  caeca 
antiquitatis  veneratione  amenles.  Tales  autem  se  vi- 
disse  testatur  :  «  Vidi,  inquit,  qui  versiculos  hominis 
viventis,  quod  in  pervetere  Bibliotheca  reperti  essent 
pulvere  obsiti  ac  jam  fere  exesi  tineis,  aperto  capile 
veneratus  sit  tanquam  Vergilianos;  et  alius  Ciceronis 
epistolam,  cui  consult  onomen  erat  praepositum  gal- 
licum,  magno  fastidio  aspernatus  est,  addito  etiam 
convicio  barbariae  transalpinae  (1).  y 

His  lepide  dictis,  magna  cum  gravitate  addit  : 
€  Falsa  est  atque  inepta  illa  similitudo  quam  multi 
tanquam  acutissimam  excipiunt  nos  ad  priores  col" 
latos  esse  ut  nanos  in  humeris  gigantum.  Non  est 

(1)  De  Causis,  p.  42. 

ita;  neque  nos  sumus  nani,  neque  illi  homines  gi- 
ganles,  sed  omnes  ejusdem  naturae,  et  quidem  nos 
allius  evecti  illorum  beneficio.  maneat  modo  in  nobis 
quod  in  illis  studium  et  amor  veri.  »  Sic  pro  solito 
suo  judicio,  hanc  percelebrem  solvit  controversiam 
de  veterum  recentiumve  praestantia ;  sic  ab  antiquis 
doctrinae  amorem  potius  quam  doctrinam  ipsam  ac- 
cipere  recentes  jubet. 

Sed  acrius  quam  antiquitatis  superstitionem,  dia- 
leclicae  immodicum  ac  depravatum  usum  insectatur. 
Non  negat  certe  dialectica  plurimam  utilitatem  praes- 
tari,  ngc  in  illa  tanquam  io  palaestra  quadam 
animi  augeri  vires ,  nervos  intendi  et  mentis  alacri- 
tatem  exerceri;  tantum  enim  operis,  ut  mox  vide- 
bimus,  consumit  in  recto  dialecticae  usu  docendo 
quantum  in  ejus  abusu  exprobrando.  Illud  vero  into- 
lerandum  ac  maxime  funestu  mei  videtur  dialecticam 
totius  disciplinae  curriculo  praeesse.  omnes  artes  sua 
induere  forma,  omnia  et  ipsa  linguarum  elementa  per 
quaestiunculas  ac  disputationes  tradi,  et  puerulos, 
adhuc  loquendi  inscios,  disputare  juberi.  t  Altercandi 
inilium  statim  natis,  finis  nuUus  nisi  cum  morte.  » 
Nota  est  haec  Vivica  assiduarum  disputationum  in 
quibus  alumni  solidos  dies  consumebant  descriptio ; 
sed  hoc  loco  sub  oculos  reponatur  necesse  est :  t  Puer 
ad  scholam  deductus  (1)  primo  confestim  die  jubetur 
disputare,  et  docetur  jam  rixari  qui  fari  nondum  po- 
test ;  idem  in  grammatica,  in  poetis,  in  historicis,  in 

(1)  De  Cawsis,  p.  50,  51. 

dialectica,  in  rhetorica,  in  omni  prorsus  disciplina. 
Miretur  aliquis  qui  possint  in  rebus  apertissimis, 
simplicissirais,  primis?  Nihil  est  tam  liquidum,  tam 
clarum,  quod  quaestiuncula  aliqua,  velut  vento  exci- 
tato,  non  perturbent.  Inertissimae  datur  torpedini 
nihil  invenire  etiam  in  solis  fulgore  quod  obscures, 
in  rebus  explicalissimis  quod  involvas...  Sic  sunt 
tirones  isti  assuefaciendi  nunquam  tacere,  fortiter 
asseverare  quidquid  in  buccam  venerit...  Nec  una 
disputatio  uno  sufflcit  die...  :  sub  prandium  alter- 
cantur,  pransi  altercantur,  sub  coenam  altercantur, 
coenati  altercantur... ,  domi  altercantur,  foris  alter- 
cantur,  in  convivio,  in  balneo,  in  vaporario,  tem- 
plo,  urbe,  agro,  in  publico,  in  privatb,  omni  loco, 
omni  tempore  altercantur.  » 

Sit  in  isla,  volo,  declamatione  aliquid  elatius  in- 
flatiusque  prolatum ;  nil  tamen  nisi  verum  affirmat 
cum  alibi  ostendit  Vives  ex  hoc  inepto  educandi 
genere  pueri  mentem  evadere  magis  victoriae  cupidam 
quam  veritatis ,  ideoque  minus  rectam  ac  since- 
ram,  et  mores  ipsos  superbos  fleri,  et  arrogantes  (i). 
Thonias  Morus  noverat  pueros  «  in  Parvis  suis  Logi- 
calibus  tam  substantialiter  fundatos,  »  ut  semper  ad 
digladiandum  cum  omnibus  essent  parati  et  nemini 


(1)  In  Orationc  habita  Romae  15G7,  Murctus  scsc  depingit  ex  illis 
scholis  egressum  «  confidentem,  acrem,  contentiosum,  praesertim  cum 
et  natura  esset  firmis  lateribus  et  voce  magna,  et  quod  caput  est, 
cum  magistri  si  non  multum  sapcre,  at  certc,  quod  apud  eos  pro 
eodcm  erat,  multum  audere  multumque  clamare  docuissent.  »  —  Cf. 
Rebitte,  op.  cit.,  p.  83. 

cederenl,  nec  ipsi  Magislro  Arisioleli  (1),  nam  se 
€  Aristolelem  disputando  vicluros  (2) »  credebant. 

Ab  hac  ergo  via  a  plerisque  usurpata  longe  suum 
discipulum  averlit  Vives,  nec  illum  veterum  auctori- 
tali  mancipari,  nec  dialectica  alligari,  permittit.  Haec 
enim  est  Vivicae  t  Methodi  »  nota  praecipua  quod  a 
solitis  aevi  medii  magistrorum  vitiis  purgatur.  Quae 
autem  sint  illius  propriae  leges  nusquam  seorsum  ac 
certa  definitione  monet  Vives,  nec  forsan  monere 
potost :  id  enim  solum  sibi  proponit  potius  inveterata 
lollere  vitia  quam  novas  afiferre  leges,  et  insuper  suo 
ingenioindulgetquum  res  singulas  evolvit,  nonautem 
omnes  in  unum  contrahit. 

Hoc  vero  uno  praecepto  omnia  ejus  praecepta 
complecti  possumus  :  artes  omnes  quam  simpli- 
cissima  forma  tradantur  et  ad  puerorum  utilita- 
tem  semper  dirigantur.  Ea  autem  forma  simplex 
est  quae  ex  usu  ad  principia  procedit,  quae  in 
difficilibus  eruditionis  nugis  nunquam  versatur  ;  ea 
sic  Iradita  doctrina  pueris  affert  utilitatem,  proprias 
vires  addit,  et  in  eis  tum  virtutum  indolem  tum  rec- 
ium  judicium  auget.  Judicium  enim,  ait  ille  Vives, 
quem  ob  judicii  praestantiam  laudabant  aequales, 
€  praecipuum  est  non  solum  in  scientiis  ediscendis, 
sed  etiam  in  vita  bene  beateque  peragenda  inslru- 
meutum  (5).  > 


(1)  Ejnslol.  Thom.  Mori  Marlino  Dorpio ,  cit.  apud  Benoist,  p.  22. 

(2)  De  Causis,  p.  55. 

(3)  De  CausiSj  p.  40. 

Articulus  Secundus. 
De  Linguis. 

De  vernacula  lingua.  quae  cura  illi  adhibenda  sit.  —  De  Latina  : 
quanti  momcnti  sit  ad  omnos  disciplinas  tradendas  et  accipiendas; 
quantum  illius  tum  vocabula  tum  Grammaticam  corrupissent 
pseudo  dialectici ;  quinam  fuerint  illius  primi  instauratores  ;  qua 
ratione  tradenda  sit.  —  De  Colloquiis  seu  de  Exercitatione  lin- 
guae  lntinae.  —  De  Graeca  el  Ilebraica  lingua  paucula  adduntur. 


I 


Ex  omnibus  artibus  quas  discere  debet  puer,  nul- 
lam,  ne  lectionem  quidem  aut  scriptionem,  neglexit 
Noster.  Nulli  vero  libentius  et  diutius  indulsit  prae- 
cipiendae  quam  Grammaticae,  seu  potius  arti  Lingua- 
rum.  Quod  ipse  confitetur,  quasi  precans  veniam  : 
€  Sentio  me  diu  esse  in  hac  de  Linguarum  praecep- 
tione  immoratum  (l).  i>  Ea  vero  causa  id  fecit  quod 
ratio  linguas  docendi  plus  caeleris  laborabat,  et  quod 
linguae  aliis  artibus  maxime  utiles  sunt,  « inde  enim 
reliquae  artes  omnes  ac  disciplinae  dimanant.  » 

Interomneslinguas  iatinaVivi  maximac  curae  fuit; 
hanc  quasi  maternam  colit :  «  Nos  Latini »  aliquando 
exclamat.  Sed  Latinus  ille  multam  dissidet  a  non- 
nullis  ejusdem  temporis  Latinis  qui  patrii  sermonis 
contemptum  ostentabant.  Dum  Erasmus  omnium  po- 
pulorum  in  quibus  versatur  linguas  ignorat,  et  suae 

.   (1)  De  Tradendis,  338. 

palriae  sermonem  adeo  aspernatur  ut  dicat:  t  Absum 
ab  Hollandis  linguis  quae  plurimum  nocere  norunt, 
nulli  autem  prodesse  didicerunt(i),i  Vives  Hispanice 
etGallice  loquilur  et  linguam  Balavorum  intelligit(2). 
Immo  praecipit  ut  t  et  doral  a  parenlibus  et  in  schola 
a  praeceptore  detur  opera  ut  patriam  linguam  pueri 
bene  sonent  (3).  >  Magister  ipse  vernaculam  puero- 
rum  linguam  cognoscat,  qua  possit,  si  res  postulat, 
clariuset  facilius  eruditas  linguas  docere  (4);  nec  vere 
erudilus  ille  hon^o  appellandus  est,  qui  non  «  vetus- 
latis  linguae  palriae  memoriam  tenet  et  cognitio- 
nem  non  modo  verborum  recentium  sed  priscorum 
quoque,  »  nec  qui,  ut  t  praefectus  quidam  aera- 
rii  (5) »  ne  aliquid  de  ea  depereat  valde  soliicitus 
est. 

Haec  praecepta,  tam  insolita  apud  ejusdem  aetatis 
eruditos,  statuit  Vives,  quia  Hispanus  est,  ea  scilicet 
gente  quae  suam  linguam  armis  ut  solum  ipsum  ex 
Arabum  dominatu  vindicaverat,  et  quae  eodem  amore 
lerram  patriam  patriumque  sermonem  complecteba- 
tur  (6).  Non  exislimat  tamen  vernaculas  linguas  adhi- 
bendas  esse  ad   scribendum  de  rebus  altioribus  : 

(1)  Epist.  ad  Nicolaiim  Wcincr,  cit.  apud  Massobieau  :  Les  Colloques 
scolaires,  p.  30.  Joanncs  Sturmius  quoquc,  qui  paulo  post  scriptorura 
Vivicorum  cditioncm,  collcgium  cclcbre  instituit  (1538)  in  quo  multa 
a  Vivc  pracscripta  in  usu  habita  fucre,  vernaculas  linguas  contem- 
ncbat  ncquc  cas  doccri  volcbat...  —  Cf.  Schmidt,  Etiide  sur  Sturm. 

(!?)  Id  tcstatur  Erasmus,  cpist.  385.  —  Cf.  Massebicau,  op.  cit. 

(3)  De  Tradendis,  298. 

(4)  Ibid.,  306. 

(5)  Ibid.,  307. 

(fi)  Cf.  Masscbicau,  op.  cit.,  p.  162. 

t  Expedit  praeterea,  ait,  linguam  esse  aliquam  docto- 
rum  (1),  »  qua  omnes  singularum  artium  eruditi  viri 
inter  se  conversari  et  in  unum  congregari  possint. 

Certumestenim,linguaelatinaesingularibeneflcio, 
doclos  homines  hujus  temporis  minus  alios  ab  aliis 
semotos  fuisse  quam  nunc  sumus  nos,  quamquam 
novis  t  societatis  inslrumenlis  »  utimur.  Audia- 
tur  noster  Vives  hanc  linguam  extollcns  commu- 
munem  hominum  interpretem,  cujus  ope  flnes  natio- 
num  tollantur,  et  cesset  poena  peccati  originalis, 
scilicet  diversitas  idiomatum  :  t  Peccati  enim  poena 
est  tot  esse  linguas;  eam  vero  ipsam  linguam  oporte- 
ret  esse  cum  suavem  tum  etiam  doctam  et  facun- 
dam...  ut  libenter  ea  loquerentur  homines  et  aptis- 
sime  possent  explicare  quae  sentirent...  multumque 
per  eam  accresceret  judicii.  Talis  mihi  videtur  lingua 
latina...  nefas  esset  non  coli  eam  et  conservari  quae 
si  amitteretur,  et  magna  confusio  sequeretur  discipli- 
narum  omnium  et  magnum  inter  homines  dissi- 
dium  (2).  •  Multorum  ergo  hominum  et  omnium  ar- 
tium  interest  hanc  linguam  recte  doceri. 

Sed  hoc  opus,  hic  labor  magislri.  Lingua  illa  bar- 
barie  scholastica  corrupta  erat  et  in  tot  fracla  dialec- 
tos  quot  erant  barbarissantes  :  t  Horrenda  barbaries 
orationem  conspurcabat ,  unusquisque...  verbum  de 

(t)  De  Tradendis,  p.  300.  Hac  aetatc  Hispanus  Mcndoza,  qui  ncc 
eruditione  nec  stndio  linguae  graecae  ulli  cedebat,  libros  suos  His- 
panica  lingua  scribcbat,  sed  ea  praescrtim  causa,  quod  ad  Hispaniam 
magis  quam  ad  Europam  ipsius  libri  spectabant, 

(2)  De  Tradendis,  lib,  IH, 

sermone  vernaculo  mutuabatur,...  inde  nata  est 
barbaries  non  una,  sicut  una  erat  latina  lingua,  ve- 
rum  sua  cuique  nationi ;  aliam  invexit  Hispanus , 
aliam  Gallus,  aliam  Germanus,  aliam  Britannjis,  nec 
hi  mutuo  se  intelligebant  (1).  » 

Haec  sermonis  barbaries  tum  ex  latine  loquentium 
ignoranlia  ac  socordia  nata  erat,  tum  proesertim  ex 
prave  disputantium  putida  arrogantia.  Inepto  enim 
illi  pseudo-dialectici  utebantur  sermone  qui  ab  omni 
consuetudine  abhorrebat  et  a  nemine,  docto  vel  in- 
docto,  neque  vel  ab  ipsis  eo  utenlibus  intelligeba- 
tur  (2).  Qui  se  Aristotelis  discipulos  jactabant,  pure 
ac  dilucide  loqui  fastidiebant ,  quasi  Magister  ipse 
non  accommodavisset  «  suam  dialecticam  ad  illum 
vulgarem  sermonem  quem  totus  populus  loqueba- 
lur  (3).  » 

Sed  gravius  quam  vocabula ,  Grammaticam  corru- 
perant  t  homines  istius  farinae.  »  De  quo  vehemen- 
ter  illos  intrepat  Vives,  nec,  quanquam  solito  acrior, 
et  ira  magis  elatior,  amplificationi  oraloriae  indulget. 
Supersunt  enim  e  codicibus  [suis  renati  (4) ,  Gram- 
matici  illi  contra  quos  stomachatur,  et  ipsos  suae 
stultiliae,  quae  fere  incredibilis  videretur  si  eam  solus 
Vives  testaretur,  testcs  habemus.  Compertum  nunc 
omnibus  est  Grammaticam  hac  aetale  quolidie  in  pe- 


(1)  De  CHitsis  conupturum,  etc,  p^  93. 

(2)  In  Pseuilo  Di.slecfiros,  i'J. 

(3)  Ibid.,  41. 

(4)  Gf.   Thurot,   Notices   et   Extraits  des  manuscrits,  in  quibus 
iiescio  utra  sit  mirabilior  patientianc  auctoris  an  scientia. 

jus  abiisse.  Veteres  Donati  ac  Prisciani  libri  semoti 
fuerant  ut  simpliciores  ac  nuUum  apparatum  philo- 
sophicum  prae  se  ferentes  :  Priscianus  non  docet 
grammaticam,  aiebat  unus  ex  istius  aetatis  gram- 
maticis,  <i  per  omnem  modum  sciendi  possibilem  :  » 
Usum  exprimit,  sed  «  causas  non  assignat...  prop- 
ter  quod  non  docet,  quia  illi  tantum  docent  qui  cau- 
sas  assignant  (1).  »  Itaque  ad  causas  assignandas  se 
totos  dederunt  grammatici ,  easque  in  forma ,  ex  dia- 
lecticasumpta,  exposuerunt.  Per «  deflnitionum  etdi- 
visionum  rationes,  argumentationes,  inajorem,  mino- 
rem ,  consequentias  (2) ,  »  causas  quaesiverunt ,  et , 
quod  mirabilius  est,  se  invenisse  crediderunt  cur  hoc 
nomen  masculinum  esset,illud  neutrum,  hoc  verbum 
deponens,  illud  activum.  Cujus  doctrinae  haec  duo 
afferre  exempla  liceat  :  1°  Quaeritur  quare  nullum 
nomen  quintae  declinationis  masculini  sit  generis  : 
€  Ad  hoc  dico,  respondit  Joannes  de  Janua,  quod 
ideo  nomina  quintae  declinationis  sunt  magis  femi- 
nini  generis  quam  masculini ,  quia  qualitas  vocis  il- 
lius  declinalionis  quamdam  naturam  feminini  sexus 
importat  propter  divisionem  quam  facit  in  genitivo 
et  dativo,  quia  genitivus  et  dativus  illius  declinatio- 
nis  desinit  in  e-i  divisas  syllabas.  Ac  divisio  femi- 
nino  sexu  convenit  propter  fecunditatem  (3).  »  — 
2«  €  Omne  participium  praeteriti  temporis  t,  \e\x, 

(1)  Notices  el  Exlraits,  p.  102. 

(2)  Vives,  De  Causis,  etc. 

(3)  CathoUcon,  pars  tertia.  Cit.,  apud  Benoist,  Quid  senserit  Eras- 

muSy  etc. 

vel  s  habel  ante  u;  excipilur  moriuus.  Quare  excipi- 
lur  et  non  dicitur  mortus?  Quidam  dicunt  quod  sicut 
homo  qui  moritur  desinit  esse  ab  hac  vita,  ita  et  hoc 
participium...  mortem  significans  fuit  extra  regulam 
caeterorum  participiorum  (1) !  »  —  Nil  mirum  si  Vives 
hoc  potissimum  optat  omnes  Grammaticos  hujus  fur- 
furis  «  Catholicon,  Alexandrum,  Hugutionem,  Pa- 
piam,  *  depelli  a  scholis,  libris  eorum  «  asportatis 
asinorum  copia  (2),  » 

(1)  Notices  el  Extraits,  p.  71.  —  Cf.  ibidcm :  «  Gencra  a  generando 
dicuntur.  Quaerpndum  cvr  nomina  dicuntur  gonerare,  cum  incorpo- 
ralia  sint  ?  Ideo  quia  adhacrcnt  corporalibus  quac  gencrant  et  gcne- 
rantur.  » 

(?)  Exercitationes  linguae  /a/mac—  Papias  Rudimentum  Elemen- 
tarimn  cdiderat  circa  anmim  1063  «  cuni  dcfinitionibus,  notationibus, 
sccundura  regulas,  »  et  Hugutio  Vocabularium  circa  1192.  Ex  illis 
duobus  libris,  Joannes  de  Janua,  circa  128C,  famosum  illud  compo- 
suerat  opus  quod  inscribebatur  :  Summa,  seu  Catholicon  (Cf.  Du 
Cange,  Praefatio ,  xLiii  ad  lvii).  Alexandcr  a  Villa  Dei  Doclrinale 
Puerorum  circa  annum  1209  scripserat,  ut  ferunt  hi  versus  : 

Doctrinale  saum  dedit  in  coramune  legendum 
Aono  milleno  ducentenoque  noveno. 

Illa  Grammatica,  versibus  dcscripta,  «  brcvitate  ct  simplicitate  qua- 
dam  commcndabilis  est  »  (Thurot,  De  Alex.  Doctrinali,  p.  45).  Sed 
inclegantia  et  obscuritatc  «  et  barbarorum  tcmporum  rubigine  »  in- 
ficitur.  Dicas  Alexandrum  conscium  fuissc  so  non  satis  aperte  ct 
nitidc  scripsissc,  nam  ait  : 

Si  pueri  primo  nequeant  aitendere  plene , 
Hic  tamen  attendet  qui  doctoris  vice  fungens 
Atque  legens  pueris  layca  lingua  reserabit. 

Unum  supercst  Doctrinalc  lingua  layca  XV»  saeculo  reseratum  a 
Francisco  Nicolao  quodam ;  hoc  rcccntcr  prodidit  F.  Morand  {Hevue 
des  Societ^s  savante.s).  Inscribitur  Doctrinale  prosaycum,  et  auctor 
asserit  se  illud  composuissc  ut  praccepto  Alcxandri  ipsius  pareret 
(pucris  layca  lingua  rescrabit),  iinguam  «  laycam  »  existimans  esse 
linguam  «  prosaycam.  »  Alexandri  «  dc  verbo  ad  verbum  textum  i» 

Quid  dicam  de  Modis  signiftcandi  qui  «  excarnifi- 
cabant »  Erasmum,  et  in  quibus  tota  furebat  Gram- 
maticorum  dialectica?  Unicuique  verbo  multiplices 
erant  Modi  signiflcandi  :  essentiales  et  accidentales , 
absoluti  et  relativi,  quorum  singuli  in  multas  species 
dividebantur  et  multiplicabantur ;  declinabili  plu- 
res  erant  quam  indeclinabili ;  nomini  substantivo , 
verbi  gratia,  sex  accidentales  modi  numerabantur, 
omissis  essentialibus  (l).  Horum  arcana  non  pene- 
trat  Vives ,  nec  nos  in  his  diutius  morabimur. 

Tempore  vero  quo  Grammaticos  istos  insectabatur, 
jam  in  scholis  aliquot  rectius  Grammatica  instilui  coe- 
perat.  Laurentius  Valla  (1406-1457)  (2),  primus  a 
medii  aevi  magistris  discedens ,  causas  usus  destitit 
explicare,ut  ipsum  usum  certo  ostenderet,  optimorum 
scriptorum  fretus  auctoritate.  Eum  secuti  sunt  Perot- 

secutus  est ;  attamen  addit  :  «  Certi  sitis  quod  pueri  proficere  va- 
lentes  plus  proficicnt  in  hoc  opere  quam  in  opero  metrico...  propter 
obscuritatem,  coactionem  et  brevitatem  metrorum.  » 

Haec  obscuritas  glossas  multas  adduccbat ,  quae  ipsae  «  tcxtu  » 
obscuriores  saepe  erant,  aut  si  quid  in  Alexandro  clarum  forte  csset, 
obscurabant.  Sic  explicatur  apud  quemdam  glossatorem  Alexandri 
priraus  ille  doctrinalis  versus  : 

Scribere  clericulis  paro  Doctrinale  novellis. 

«  Causa  finalis  tangitur  cum  dicit  clericulis,  id  est  ad  utilitatcm  cle- 
ricorum.  »  (Cf.  Thurot,  Notices  et  Exiraits).  Istis  grammaticis  annu- 
merandus  est  Ebrardus  Bithunicnsis  qui  circa  initium  tertii  decimi 
saeculi  edidit  Latinam  Grammaticam,  sermonc  metrico  scriptam 
quam  vocavit  Graecismum,  non  quod  de  Graeca  simul  ac  latina  lin- 
gua  tractaret,  sed  ex  eo  quod,  in  decimo  capite,  multorum  vcrbo- 
rum  graecas  etymologias  dabat.  —  Cf.  Ilisloire  litt^raire,  tom.  XVII. 

(1)  Cf.  Notices  et  Extraits  des  manuscrils,  p.  159,  223. 

(2)  Cf.  Dictionnaire  des  sciences  philosophiques. 

tus  (1 473)  (1 ) ,  Anlonius  Mancinellus  (2) ,  et  ille  Despau- 
terius  qui  lamdiu  Grammaticae  scholas  recturus  erat, 
et  quem  tunc  indocti  homines  «  vociferabantur,  ut 
ipse  aiebat,  esse  novitatis  falsae  excogitatorem  (3) ;  » 
AldusManutius,  PhilippusMelanchton  (4)  et  Antonius 
ille  Nebrissensis  qui  bonas  litteras  Valentinae  Uni- 
versitati  et  Hispaniae  intulit  et  qui  Vivem,  adhuc 
puerulum  et  ab  inepto  praeceptore  incitatum,  inimi- 
cum  habuit  (5),  postea  vero  discipulum  et  admirato- 
rem.  Quibus  omnibus  superveniens  Vives,  non  exis- 
timat  necessarium  esse  novam  confici  Grammaticam; 
«  ex  his,  inquit,  sumet  quisque  quem  volet,  pares 
enim  in  tradendo  video  (6).  »  Sed  illorum  praecepta 
commemorat,  eamque  rationem,  qua  ilii  usi  sunt  in 
tradenda  lingua,  ipse  commendat. 

A  teneris  annis  puer  huic  studio  tradatur,  in  eoque 
diu  perseveret :  «  a  septimo  anno  usque  ad  quintum 
decimum  vel  etiam  ad  sextum  decimum.  »  Multum 
nimiumque  foret  si  puer  novem  annos  detineretur  in 
verbis  et  vocibus  solum;  sed  verba  res  secum  vehere 


(1)  Cf.  Encijclopkiie  d'Ersch  et  Gruber. 

(2)  Cf.  Niceron,  Memoires,  t.  XXXVIII. 

(3)  Cf.  Paquot,  Memoires  poitr  servir  a  Vhistoire  lilUraire  des 
Pays-Bas. 

(4)  Cf.  Alde  Manuce,  efc,  auctore  A.  Firmin  Didot.  Lutotiae,  1875. 
—  Enciirlopddie  des  sciences  religietiseSy  auctore  Lichtenbcrgcr, 
art.  Melanrhthon. 

(5)  Cf.  Vita  Ludovici  Vivis,  auctore  Majansio.  Les  Ecoles  espa- 
gnoles  au  quinzieme  siecle,  auctore  Eugene  Baret,  Revue  des  So- 
cicles  savantes,  18(i'2. 

(6)  De  Tradendis,  325.  Grammaticos  tamen  sermone  metrico  usos 
non  tantopere  commendat. 

vult  Vives.  Arguit  quidem  sententiam  eorum  qui 
Grammaticae  nomine  designant  quidquid  pure  dilu- 
cideque  scriptum  est  sive  de  Theologia,  sive  de  Philo- 
sophia (1),  nec  appellationes confundi  et  misceri  sinit; 
res  autem  in  pueris  docendis  misceri  probat  et  jubet, 
sed  ila  ut  inde  utilitas  pueri  nascatur.  «  Amoena  di- 
verticula  quaerantur,  ut  historia  vel  fabula...  de  re 
altioris  disciplinae  facilia  quaedam  delibabit  magister 
captui  suorum  adolescentium  consentanea...  quam  in 
partem  malim  Grammaticum  peccare  quam  jejunitate 
quadam.  »  Itaque  Grammaticae  magister  «  non 
solum  litterarum  et  vocum  peritiam  sed...  cognitio- 
nem  antiquitatis,  historiarum,  fabularum,  etc.  (2),  » 
habeat  necesse  est.  Eam  vero  Grammaticam  docebit 
quae  non  sit «  superstitiose  anxia  (3) »  circa  regulas. 

(1)  De  Causis,  p.  64. 

(2)  De  Causis  corruptarum,  lib.  II,  c.  II,  p  84.  Vidimus  supra  quas 
virtutes  in  magistro  requirat ;  majores  adhuc  a  Grammatico  exigit, 
quia  ille  magister  propter  naturam  doctrinac  tradendae  et  aetatem 
discipulorum,  in  periculo  est  ne  asperior  et  impatientior  fiat.  «  Ludi 
litterarii  magister  ab  his  vitiis  erit  alienus  quae  adferre  secum  solet 
artis  Grammaticae  longum  exercitium  ;  nam  quod  in  ludo  inter  pue- 
ros  desident,  ad  incptias  et  puerilitates  tanquam  contagio  pertra- 
huntur ,  gravitatem  ac  moderationem  omnem  amittunt ,  et  dum  in- 
vitia  puerorum  coguntur  animadverterc ,  quae  sunt  innumera  et 
subinde  rcnascentia,  nec  ea  stomachus  virilis  potest  concoquere, 
coguntur  prope  saevire  atquc  efferari,  et  in  illud  ceu  pistrinum  de- 
trusi ,  communi  sensu  multum  minuuntur  ;  unde  magna  in  illorum 
vita  ct  consuetudine  cxistit  difficultas  moruni  atque  incommoditas  ; 
fcstive  qui  dixit  mirandum  non  essc  Grammaticos  iis  esse  moribus 
quos  a  primo  statim  Homeri  versu  trahant  : 


Myjviv  5ei8e  0ea ,  etc. 


(3)  De  Ralione  studii  puerilis,  II". 


{De  Trad.,  iib.  III,  c.  il.) 

Non  despiciendae  tamen  regulae;  <  sed  at  nocet  eas 
negligere,  ita  illis  nimium  inhaerereatqueafiagi(l)... 
Ergo  usus  sequendus  est  potius  quam  ars  (2).  -^  Non 
jam  de  ^nodis  significandi  disputetur,  sed  vocabulo- 
rum  exactc  notetur  signiflcatio,  nec  regularum  causae 
inquirantur.  Hoc  demum  ordine  puer  ad  linguae 
intelligentiam  adducatur  :  t  Prima  cura  sit  circa 
verborum  significatus,  proxima  circa  intelligentiam 
auctorum,  non  tam  in  rebus  quam  in  sententia 
dicti,...  tertia  circa  sententias  sumptas  de  vita... 
quarta  circa  historias.  postrema  et  levissima  circa 
fabulas  (3).  »  Ille  est  rerum,  nunc  is  est  t  studii 
ordo  »  :  Per  annum  primum,  nihil  a  puero  requiratur 
nisi  ut  animum  docilem  et  intentum  praebeat ;  se- 
quente  vero  anno,  latine  scribere  ei  loqui  jubeatur, 
et  mulctetur  qui  t  latine  loqui  recusabit.  »  —  Non 
tamen  nos  fugiat  Vivem  praecepisse  latinam  linguam 
vemacula  lingua  doceri  cum  opus  fuerit,  et  alibi  ad- 
didisse :  t  Cum  iis(condiscipulis)  qui  imperiteloquun- 
tar  latine,  quorum  sermo  potest  tuum  corrumpere, 
malis  Britannice  aut  alia  quavis  loqui  lingua,  in  qua 
non  sit  idem  periculi  (4).  »  —  Eodem  anno  puer 
quasdam  sententias  e  vulgari  lingua  in  latinam  et  e 
latina  in  vulgarem  transferre  assuescat  (5),  sed  huic 

(1)  De  Tvadendis,  303. 

(2)  De  RHtione  puerilis  studii,  II". 

(3)  De  TradendiSy  304. 

(4)  De  Ralione  puerilis  studti,  II*. 

(5)  Ad  haiic  excrcitationcm  Vives  permittit  puerum  uti  lexico  :  sed 
adtlit  intcr  uiunia  lexica  hoc  temporc  usurpata  nuUum  esse  «  satis 
plenum  ac  justum.  »  Vide  apud  Du  Cange  {Praefalio,  |  xliii  ad  liii), 

operi  non  prius  indulgeat  quam  amplam  verborum 
copiam  teneat. 

Quo  facilius  hanc  slbi  pararenl  copiam  pueri,  mos 
invaluerat  illis  tradendi  libros  quosdam  coramuni  sub 
nomine  Colloquiorum  designatos,  in  quibus  exempla 
praebebantur  puri  ac  nitidi  sermonis.  Hujusmodi 
libros  jam  ediderant  Mosellanus  (1517),  Hegendor- 
phinus  (1521),  Schotennius  ante  annum  1526.  etc, 
etc.  (1).  Hos  tamen  omnes  antecelluerant  Colloquia 
Erasmi  (1522),  quae  mox  in  manibus  discipulorum 
per  omnes  scholas  versata  fuerant.  Sed  cum  illa, 
utpote  magis  elegantiae  verborum  et  puritati  sermo- 
nis  quam  religioni  et  pudori  faventia,  Universitas 
Parisiensis,  anno  1529,  censura  notavisset,  in  illorum 
locum  alius  liber  subjiciendus  fuit,  elegantia  haud 
impar,  doctrinae  integritate  praestantior.  Hunc  con- 
fecit  Vives,  quamvis  illi  cum  Erasmo  magna  esset 
necessitudo.  Sed  reverentiam  puero  debitam  majes- 
tatemque  Religionis  summi  viri  amicitiae  praepone- 
bat.  Novus  hic  Colloquiorum  liber,  Linguae  Latinae 
Exercitatio  inscriptus,  magna  cum  gratia  fuit  excep- 

lexicorum  enumerationem  omnium  ab  undecimo  saeculo  ad  sextum 
decimum  editorum.  Omnia  quac  ante  1470  edita  fuerant  dicit  Du 
Cange  plena  esse  ridiculis  ac  pulidis  etymologiis,  nec  esse  «  purgata 
a  Latinitatis  sordibus.  »  Sed  Laurentii  Vallae  duos  indices,  Grae- 
cum  aiterum ,  aiterum  Latinum ,  editos  eo  anno ,  et  «  Dictionarium 
Calepianum  »  (1500)  Ambrosii  a  Calepino  idem  laudat ,  nec  Vives 
reprehendit,  ut  credo,  sed  tantum  non  esse  satis  ampla  existimat. 
Lexicum  quod  ipse  optat  debet  esse  duplex  et  constare  «  alterum 
enumeratione  tantum  verborum,  brevi  interpretatione  adjecta,  alte- 
rum  copiosius  dictis  auctorum  intermixtis.  » 
(1)  Cf.  Massebieau,  Les  Colloques  scolaires. 

lus.  Undique  lypis  mandalus  fuit  (1),  annotationibus 
explicalus,  in  vulgarem  sermonem  translatus.  Nec 
immerito  quidem ;  eminent  enim  in  eo  sermonis  ve- 
ritas,  confabulalionis  alacritas  et  iepidi  sales;  vividam 
sub  oculos  refert  imaginem  omnium  rerum  quae  ad 
schoiarum  regimen  et  ad  scholasticorum  vitam  perti- 
nenl.  Hoc  singulare  habet  quod  multa  Lalinis  ignota, 
latino  nomine  designat,  sed  a  Graeca  lingua  petilo. 
Illud  appellandi  genus  —  quo  tam  multi  nostri  tem- 
poris  erudili  utuntur  —  tunc  insolitum  visum  fuit 
neque  omnibus  probatum.  Sed  inde  crevit  fama  et 
gratia  libelii,  cui,  multis  explanationibus  etymologi- 
cis  indigenti ,  multi  occurrere  explanatores  et  com- 
mentatores  (2). 
De  iingua  Graeca,  qua  ipse  tam  docte  et  insoienter 


(1)  Vide  apud  Nameche  {M&moire,  etc),  et  Ripertoire  des  ouvr&ges 
piilayogiques  du  seizii-me  siecley  longurii  indicem  locorum  et  anno- 
runi  quibus  editus  fuit,  ct  apud  Massebiau  {Colloques  scolaires) 
historiam  harum  interpretationum,  Iranslationum  in  linguas  vulga- 
res,  commentariorum ,  etc,  in  undecim  capita  partitam  ac  paucis 
verbis  contractam. 

('2)  Ex  illius  libri  XXV  colloquiis,  haec  excerpta  afferri  liceat  : 

REFECTIO  SCHOLASTICA. 

Mx\GisrER.  —  Tu  habcs  cultcllum,  Brugonsis? 

Piso  (alumnus).  —  F'rodigium,  Flander  sine  cultello,  et  quidem 
Brugcnsis,  ubi  cuduntur  optimi. 

Nepotulus  (Brugcnsis).  —  Mihi  vero  cultello  nihil  est  opus,  den- 
tibus  frangam  mordendo,  vel  digitis  bucellatum  comminuam. 

Magister.  —  Ubi  fecisti  latinae  linguae  tyrocinium  ?  nam  mihi  non 
videris  prave  institutus. 

Nepotulus.  —  Brugis,  sub  Joanne  Theodoro  Nervio. 

Magister.  —  Viro  diligente,  docto,  probo,  ctc. 

{Colloq.,  VII.) 

utebatur,  et  de  hebraica  pauca  dixit  Vives.  Vult  tamen 
Latinitas  et  Graecitas  «  ambae  doceantur  pariter(l),  > 
nam  graeca  lingua  latinam  «  auget  et  adornat  estque 
perfectioni  latinitatis  necessaria,  non  secus  quam 
latina  Italicae  aut  Hispanae ;  nec  ullus  fuil  Latini  ser- 
monis  peritus,  nisi  ex  Graeco  imbutus  (2).  »  Qua  vero 
ratione  docenda  est?Ea  quam  magistri  hujus  aetatis, 
Lascaris,  Theodorus  Gaza,  «  quem  vertit  Erasmus,  » 
Reuchlinus  et  alii  secuti  sunt  (3).  In  hac  parte  pue- 
rilis  institutionis,  Vives  nec  Budaeo  nec  ipsi  Erasmo 

ITER  ET  EQUUS. 

Philippus.  —  Vultisnc  proficiscamur  animi  gratia  Boloniam  quae 
est  ad  Sequanam?... 

Misippus.  — ...  Aspice  ut  fluviolus  ille  Icnitcr  labitur,  aquae  planc 
cristallinae  inter  scrupos  aureos  ?  quam  jucundum  murmur  !  Audis 
lusciniolam  et  carduelcm  ?  Profccto  territorium  hoc  Parisicnse  amoe- 
nissimum  est. 

Philippus.  —  Quod  spcctaculum  potcst  essc  huic  par  ?  Quam  pla- 
cido  agmino  fluit  Sequana  !...  Mirifice  his  omnibus  rcdintcgrantur 
animi  ! 

Misippus.  —  ...  Mallem  currcre  quam  sic  ab  equo  concuti  I 

Philippus.  —  Tanto  cocnabis  avidius. 

Misippus.  —  Immo  non  potcro  cocnarc  delassatus  et  confractus 
toto  corporc.  Citius  quacram  dc  locto  quam  de  mensa. 

Philippus.  —  Sedc  conjunctis  cruribus,  non  divaricatis ;  minus 
senties  laborem. 

Misippus.  —  Hoc  est  feminarum  et  facerem  nisi  metuerem  derisus 
et  sannas  praetereuntium. 

{Colloq.,  IX.) 

(1)  De  Tradendis,  333. 

(2)  Ibid.,  302. 

(3)  Ibid. ,  333.  Attamen  Lascarim  et  Gazam  in  syntaxi  docenda 
minus  appositos  censet ;  alter  enim  «  canones  ad  imitationem  Lati- 
norum  est  commentus ;  parum  hic  vere ,  »  alter  vero  non  satis  id 
notavit,  «  quod  esset  potissimum,  quibus  in  rebus  Gracca  et  Latina 
inter  se  structura  dissiderent.  » 

conferendus  videtur  ;  horiim  sese  discipulum  ipse 

praebet. 

De  Hebraica  vero  lingua  tradenda,  nil  jubet,  sed 
€  nil  impedit  (1).  »  Illam  discat,  ait,  cui  satis  est 
temporis  et  qui  t  se  incorrupte  eam  accepturum 
confldit  (2).  » 

Articulus  Tertius. 
De  Dialectica, 

Quid  in  ea  reprehendat  Vives  et  jam  reprehenderint  aequales  et  ma- 
jorcs  ?  Quanti  hanc  artcni  ct  ejus  magistrum  Aristotelem  fecerit  ? 
Num  ipse  novam  tradidorit  Dialecticam  ? 

€  Studio  sermonis  finitima  est  Dialectica ,  »  ait 
Vives,  majoribus  assentiens  qui  hunc  probaverant  or- 
dinem  et  cum  eis  exislimans  prius  esse  recte  cogitare 
quam  pulchre  et  ornate  dicere,  et  ideo  prins  Dialec- 
ticam  pueris  quam  Rhetoricam  tradendam  essse. 

Pseudo-dialecticos  tanta  ira,  tam  muUis  et  tam 
saepe  iteratis  conviciis,  insectatus  est  Vives  ut  a 
qualicumque  Dialectica  abhorruisse  nonnullis  visus 
fuerit  (3),  quorum  gravis  error  est.  Quanto  enim 
Vives  acrius  falsam  Dialecticam  impugnavit,  tanto 

(1)  Ibid.,  301. 

(2)  Ibid. 

(3)  «  Pour  certains  humanistes,  tels  que  Louis  Vives,  la  Dialectiquc 
etait  encore  un  objet  de  mepris ;  dans  renorgique  reaction  contre  lc 
moyen  age,  on  rejetait  frequemment  la  bonne  science  en  meme  temps 
que  ia  caricature  qu'on  en  avait  faite.  » (Schmidt,  Etude  sur  Sturm, 
p.  265,  266). 

diligentius  veram  et  probam  commendavit ;  multum 
quidem  in  illam,  sed  muUum  quoque  de  ista  scripsU; 
etiam  hac  in  re  ut  in  ceteris,  eo  sese  praebens  inge- 
nio  quod  «  in  medio  »  stare  atque  in  neutram  incli- 
nare  partem  ubi  aliquid  nimii  sit  maxime  amet. 

Dialecticam ,  quam  jam  ceteras  omnes  artes  inva- 
sisse  ac  corrupisse  arguerat  (1),  propriis  ipsam  vitiis 
corruptam  fuisse  ostendit.  Laborat  illa  ars  in  Materia 
et  in  Forma  sua,  ut  his  duobus  verbis,  minime  hoc 
loco  incongruis,  comprehendamus  longam  et  iratam 
et  saepe  iteratam  Vivis  censuram.  Vanis  et  inanibus 
quaestionibus  tantum  indulget,  et  formam  adeo  puti- 
dam  et  barbaram  adhibet,  ut  a  solis  slupidis  homi- 
nibus  colatur  et  a  soUs  initiatis  inteUigatur.  Felix 
tamen  barbaries  et  obscuritas  quae  tam  ineptis  phi- 
losophis  solum  fuit  diu  praesidium;  nam  si  a  vulgo 
intelligerentur  isti,  «  tota  opiflcum  turba  illos  e  civi- 
tate  supploderet,  sibilis,  clamoribus,  strepituque 
suorum  instrumentorum,  tanquam  stupidos  quosdam 
homines  et  carentes  sensu  communi.  »  Cujusmodi 
fere  omnes  sunt  dialeclici  qui  in  Academia  Parisiensi 
aut  Lovaniensi  aut  Coloniensi  versantur;  quarnm 
prima,  unde  tam  diu  «  lux  lotius  eruditionis  mana- 
vit,  »  el  quae  ceterarum  omniuin  regina  incedebat, 
nunc  nihil  aUud  est  nisi  «  anus  quaedam  summe 
deUrans  :  » 

Talia  jaclantem  atque  ita  stomachantem ,  et  muUa 
exempla  dupUcis  corruptionis  dialecticae  proferentem. 


(1)  Vide  supra,  c.  IV,  art.  1 

cur  diutius  audire  immoremur?  Tantum  enim  dede- 
cus,  tanta  probra  intulere  homines  litterati  XVr 
seculi  dialecticae  vitiis,  ut  nihil  hodie  sit  magis  per- 
vulgatum  quam  ilia  vitia  potiusque  videri  possit  mi- 
seram  illam  artem  excusare  quam  accusare. 

Hoc  dicamus  saltem  renascentium  litterarum  fau- 
tores  non  primos  fuisse  qui  pravos  dialecticae  usus 
impugnaverint.  Duodecimo  seculo,  Joannes  Saresbe- 
riensis  irriserat  inanes  et  putidas  Cornificiorum  ar- 
gutias  cl  disputationes,  in  quibus  talia  agitabantur  : 
Uler  ad  nundinas  porcum  ducat,  porcariusne  qui  fu- 
nem,  an  funis  qui  porcum  lenet?  Vel  ista  :  Num 
capucium  emerit  qui  cappam  emit  (1)?  Quarum  insu- 
per  disputationum  formam  tam  multis  negationibus 
intricatam  et  impeditam  fuisse  refert  idem  Joannes, 
ut  nullus  scire  posset  utrum  illae  negationes  pares 
an  impares  essent  nisi  opefabarumillasattente  nume- 
rasset  (2).  Praeterea,  in  scholis  aevi  medii  haec  fa- 
bella  vulgabatur  cujusdam  scholastici  in  purgatorio  de- 
tenti  atque  ipsis  sophismatibus  quibus  nimium  delec- 
tatus  erat  combusti  :  «Apparuitscholarispostmortem 
cum  cappa  de  purgamento  tota  de  sophismatibus 
descripta  et  flamma  ignis  tota  confecta  ;  qui  requisi- 
tus  a  magistro,  ait  :  Haec  cappa  mihi  data  est  ut 
eam  portem  pro  gloria  quam  in  sophismatibus  ha- 


(1)  «  An  porciis  qui  ad  vcnalitium  agitur  ab  homino  an  a  famulo 
»  tcneatnr  ?  Itcm  an  capucium  cmcrit  qui  cappam  intcgram  compa- 
»  ravit  ?  »  (Joann.  Sar.,  Metal.,  1.  III.  ~  Cf.  Jean  dc  Salisbimj,  par 
Talibc  Dcnjimuitl.  Lutctiae,  1873.) 

('?)  Dcmimuiil,  op.  cit.,  p.  133. 

bui  (1).  »  Ipsi  alumni  quasi  syllogismi  forficulis  ex- 
cruciati ,  Barbaram  appellaverant  illum  Castelleti 
carcerem  in  quem  identidem  conjiciebantur ,  adeo 
parvam  Dialecticae  reverentiam  exhibebant !  Fuerunt 
etiam  inter  acerrimos  Dialecticae  fautores  qui  pristi- 
num  suum  errorem  abjicerent,  inter  quos  notandus 
est  ille  Dullardus,  quem  Vives  magistrum  in  Pari- 
siensi  Universitate  habuerat  et  a  quo  solebat  audire  : 
«  Quanto  melior  eris  Grammaticus ,  eo  pejor  dialec- 
ticus.  j)  Cujus  acerbi  dialectici  emendationem  ita  tes- 
tatur  Vives  :  «  Dullardum  ego  et  Gasparem  Laxem , 
praeceptores  olim  meos,  querentes  saepe  summo  cum 
dolore  audivi  se  tam  multos  annos  rei  tam  futili  atque 
inani  impendisse  (2).  » 

Rara  tamen  fuerat  haec  scholasticorum  emenda- 
tio  ante  Erasmiana  aut  Viviana  tempora,  nec  postea 
protinus  universa  evasit,  quamvis  undique  occur- 
rissent  et  ex  Italia,  et  ex  Gallia,  et  ex  Germania 
emendatores.  Quorum  inter  multos,  ne  dicam  omnes, 
Vivi  hoc  proprium  fuit,  nequaquam,  propler  odium 
in  Pseudo-dialecticam ,  veram  dialecticam  odisse  aut 
erga  Dialecticorum  Magistrum  Aristotelem  sese  irre- 
verentem  exhibuisse. 

Quinque  enim  libros  de  Dialectica,quam  vocat  cete- 
rarum  arthim  instrumentnvi,  edidit,  qui  inscribuntur : 
1°  De  Explanatione  eujusque  Essentiae,  in  quo  de 
de/i7iitione  agitur;  2«  De  Censura  Veri,  seu  de  Logica 

(1)  Bulaeus,  II,  393.  —  Cf.  V.  Leclerc,  Hisloire  liiteraire,  t.  XXIV, 

p.  458. 

(2)  In  Pseudo-Dialect.,  63. 

critica,  qiiae  est  ars  verum  a  falso  in  dictis  ant 
scriplis  distinguendi;  3*^  De  Instrumento  probabilitatis 
seu  de  Logica  inventrice,  in  qua  de  fonlibus  seu  de 
Locis  Gommunibus  argumentorum  tractatur  (1) ; 
4*  De  Disputatione ,  seu  de  modo  his  argumentis 
ulendi,  in  qua  tironibus  dialeclicae  militiae  ars  tra- 
ditur ;  5**  De  Syllogismo,  quem  vocat  t  vera  et  ger- 
mana  et  perfecta  argumentalio.  •  In  hoc  libro  enu- 
merat,  definit,  explicat  et  docet  figuras  et  modos 
syllugismi  :  Barhara,  Darii,  elc,  tanta  cum  gravi- 
tate  et  diligentia  ut  dubites  uter  scribat,  Erasmiane 
€  fllius  »  an  Dullardi  non  emendati  discipulus. 

Aristotelis  vero  nemo  admirationem  eloquentius 
quam  Vives  profllelur.  Saepe  dialecticos  arguit  quod 
Aristotelem  ignorent,  quia  illum  legunt  vel  pravis 
translationibus  deformalum  vel  ineptis  interpretatio- 
nibus  distortum.  lili  enim  commentatores  stolidi 
t  nasum  cereum  Magistro  imposuerunt  quem  quis- 
que  quo  velit  ad  iibilum  vertit.  »  Omnes  ergo  Dia- 
leclicae  studiosos  hortatur  Vives  ut  Arislotelis  ipsius 
opera,  amoto  omni  interprete,  adeant  et  legant  (2). 
Ipse  horum  operum  indicem  descripsit,  in  quo  haec 

(1)  Hanc  (livisionem  Logicac  in  criticam  ot  inventricem  a  Rodol- 
pho  Agricola  accepisse  videtur  Vives.  —  Cf.  Bossert,  De  R.  Agri- 
cola  in  Germania  Litterarum  instauralore,  necnon  Schmidt,  Etud» 
sur  Sturm. 

{1)  Hic  imlox,  primum  typis  mandatus  a  Majansio  in  editione  valen- 
tiana  atque  aiiibitioso  illo  titulo  decoratus  :  Dc  Aristolelis  operibus 
rpnsura,  niUi\  aliud  praeliet  nisi  brcvc  Anjumcntum  21  librorum 
Aristotclicorum,  inulta  de  scrmonis  obscuritatc  qucrimonia  intcrpo- 
sita ;  scd  abcst  onuiis  alia  ccnsura.  Poeticae  no  nomen  quidem  pro- 
fcrtur. 

leguntur  :  «  Mihi  rem  acrius  intuenti  atque  subtilius 
examinanti  nullum  videtur  fuisse  ingenium  Arislote- 
lico  praestantius  ;  »  et  alibi,  in  hoc  ipso  opere,  in 
quo  inter  Causas  CorruptariLm  artium  enumerat 
superslitiosam  Magistri  reverentiam ,  addit  :  «  Reli- 
quos  omnes  non  secus  antecelluit  Aristoteles  quam 
sidera  universa  sol  (1).  » 

Non  ergo  mirandum  est  si  Aristotelicam  dialecti- 
cam  Vives  Iradit.  Nove  quidem,  non  vero  nova  docet; 
sermone  jucundiore  et  perspicuo  explicat  et  servat 
quidquid  ex  vetere  Dialectica  servari  potest,  etiam 
Barhara  et  Celarent ;  nihil  rejicit  nisi  quod  omnes 
sanae  mentis  homines  prorsus  rejiciendum  pulent, 
et  si  non  scholasticus,  certe  peripateticus  est. 

Itaque  minime  Vivem  parem  faciemus  eximiis  his 
viris  qui  Novum  Organum  et  novas  investigandi  ve- 
rum  vias  invenerunt ;  non  inventor  novae  sed  emen- 
dator  veteris  artis  nobis  jure  appellandus  videtur.  Qui 
fit  tamen  ut  homines  quidam,  et  nequaquam  ipsi  con- 
temnendi,  illum  Baconi  et  Cartesio  parem  fecerint,  et 
eum  habuerint  ut  praenuntium  quemdam  illius  Rami 
qui  hanc  thesim  propositurus  esset  :  Omnia  apud 
Aristotelem  esse  commentitia  (2)?  Qui  flt  ut  de  eodem 
Gassendus  scripserit  :  «  Haerebat  lethalis  arundo 

(t)  De  Causis,  p.  64. 

(?)  Ramum  ipsum  fuissc  quodam  modo  pcripateticum  manifcste 
ostendit  Waddington  {Ramus,  sa  vie  ct  ses  ecrits)  ct  jam  dicebant 
acqualcs  : 

Hic  in  Aristotelis  dum  famam  et  dogma  vagatur, 
O  quantum  debel  Ramus  Aristoteli ! 

(E.  Pasouier,  Iconum  liber,  n«  146,) 

generalis  praejudicii  qiio  videbam  ordines  omnes 
probare  Aristolelem  :  verum  mihi  animos  adjecit 
timoremque  omnem  depulit  et  Vivis  et  mei  Charronis 
lectio  (1). »  His  causis,  ni  fallor :  Aristotelem  t  coluit, 
sed  non  adoravit  (2) ;  »  illius  ingenium  miratus  est, 
sed  intolerandum  abjecit  dominatum  quo  praesertim 
laborabant  hujus  aetatis  scholae  ;  Peripatetica  Dia- 
leclica  usus  est,  sed  Rationis  potius  quam  Magistri 
auctoritati  parens.  A  Magistro  enim  in  quibusdam 
dissensit,  parvis  quidem  et  paucis  (3),  ita  multista- 
men  ac  gravibus  ut  exemplo  confirmaret,  vel  saltem 
non  negaret,  quod  verbis  eloquentissime  et  vehemen- 
tissime  jactaverat,  a  nullo  scilicet  vel  ab  altissimo 
ingenio  doctrinam  caeca  superstitione  accipiendam 
esse.  Et  cum  eloquentia  verba  magis  quam  facta  me- 
minisse  soleant  homines,  praesertim  iis  tempestatibus 
quibus  libertatem  verbis  vindicare  jam  libertatem 
exercendi  inilium  videatur,  non  immerito  Vives  inler 
eos  annumeratus  fuit  qui  philosophiam  ab  Aristote- 
lica  servitute  liberaverint. 
Illius  vero  enodatius  explicare  Dialecticam  non  hic 

(1)  Praefatio  operis  cui  tit.  :  Excvcitationum  paradoxicarum  libvi 
septem. 

(2)  Majansiiis,  Vita. 

(3)  Si  verba  atlcndcris,  hand  scmcl  invcnics  acrcs  ac  vchcmcntcs 
objurgationcs  quac  magni  dissitlii  vidcntur  cssc  indicium;  rcs  vcro  si 
accuratius  considcravcris,  nullumnisi  dc  minimis  rcpcrics  dissidium; 
nihil  aliud  cxprobrat  nisi  alicujus  loci  obscuritatcm ,  disputationis 
cujusdam  inutilitatcm ,  ct  alia  hujusmodi  quae  non  majoris  momenti 
sunt.  Hoc  tantum  de  dialcctica  dictum  sit ;  nam  in  aliis  philoso- 
phiac  partibus,  in  Ethica,  verbi  gratia,  gravius  ab  Aristotele  dissentit 
Vives. 

necesse  est,  quippe  quae,  ut  jam  dictum  est,  nihil 
aliud  sit  nisi  dialectica  peripatelica  omnibus  purgata 
vitiis  quibus  medio  aevo  decurrente  infestata  fuerat. 
Quod  et  clarius  apparebit  cum  noveris  ab  illo  dispu- 
tationis  puerilis  acerrimo  censore  concedi  pueros  in- 
ter  se  de  Grammatica  disputare! 

Num  tamen  ex  hoc  dicemus  Vivem  ingenio  timi- 
diore  fuisse,  nec  suis  censuris  praecepta  consentanea 
statuisse?  Minime.  Eo  erat  ingenio  Noster  prudenti 
ac  moderato  quod  res  antiqnas  restituere  quam  novas 
molirimalit.  Architectumfingetibi  quem  pigeataedes 
vetustas,  at  ipsa  vetustate  quodam  modo  venerandas, 
a  fundamentis  eruere,  sed  qui  partes  laborantes  re- 
ficiat,  jam  collapsaserigat,  sentes  hic  illic  pullulantes 
inter  fissuras  resecet,  luci  largiorem  et  faciliorem 
aditum  paret,  habes  imaginem  Vivici  laboris  in  Dia- 
lecticae  partibus. 

Ahticulus  Quautus. 
De  Studio  Naturae  et  de  Mathcmaticis.  —  De  Mcloplnjsiia. 

Quaenam  in  scholis  Physica  traderctur?  Quomodo  illam  tradcndam  ct 
quam  parum  illi  indulgcndum  csse  cxistimct  Vivcs  ?  —  Eadcm  dc 
artibus  Mathematicis  quaeruntur.  —  Quamnam  Mctaphysicam  ro- 
prchenderit  et  quaiiinam  ipse  tradidcrit? 

Dialecticam  <(  sequitur,  ait  Vives,  naturae  rerum 
cognitio,  »  quae  complectitur  «  generationes  et  na- 
turam  plantarum,  atque  animantium,...  causas  cur 
quidquam  fiat  et  quomodo...  in  caelo  et  nubilo  et 


V 


—  76  — 

sereno,  in  agris,  in  montibus,  in  silvis  (1).  »  Sub 
nomine  Physicae,  Vives  ut  ceteri  aevi  medii  Magistri, 
omnem  rerum  naturalium  scienliam  designat. 

Hoc  naturae  studium  diu  ante  quintum  decimum 
saeculum,  in  scholis  neglectum,  scholasticos  ea 
aetale  diutius  detinebat.  Qui  enim  licentiam  mox 
adepturi  erant  Physici  vocabantur  (2),  quia  curricu- 
lum  studiorum  quod  percurrendum  habebant,  praeter 
alias  artes,  Aristotelis  de  Physica  libros  complecte- 
batur  :  Physicam,  De  Generaiione  ei  Corruptione, 
De  Coelo  et  Mundo,  etc. ,  elc.  (3).  Nemo  nunc  neget 
ulile  fuisse  haec  opera  evolvere;  nam  nostris  tempo- 
ribus  suam  reverentiam  exhibere  Aristotelis  Physicae 
didicimus,  quippe  quae,  inter  densam  errorum  farra- 
ginem,  multa  vera  et  priecipue  mirandam  hanc  de 
Motu  doctrinam  contineat  (4).  Nequaquam  autem  veri 
Aristotelici  libri  evolvebantur,  sed  translationes  lati- 
nae,  quae  ipsae  ex  Arabica  translatione,  quae  ipsa 
ex  Syriaca,  conversae  fuerant  (5),  et  simul  interpre- 
tationes  in  quibus  errores  Magistri  novis  interpretum 
erroribus  illustrabantur.  Hoc  nimirum  tempore  jam 
nonnulli  eranl  qui  Arislotelem  ipsum  vel  in  textu 
Graeco,  vel  in  accurata  Iranslatione  ialina  (6)  lege- 

(1)  De  Traitendis,  lib.  IV,  p.  347  ct  scq. 

(2)  Cf.  Thurot,  op.  cit.,  p.  102,  ot  Massebicau  {MSmoires  et  docu- 
ments  scolaires,  fasciculo  n»  2 ;  p.  9. 

(3)  Bul.  V,  574. 

(4)  Cf.  Bartliclcniy-Saint-Hilairc,  in  Arislotelis  Phnsimm  pracfatio. 

(5)  Cf.  Jourdain,  Recherches  critiques  sur  les  traductions  latines 
dAristote.  Egger,  VHellenisme  en  France,  3*  le^on.  Masscbicau,  op. 
cit. 

(6)  Cf.  Jourdain,  op.  cit. 


/ 


i 


—  77  — 

rent;  sed  hi  scholas  non  frequentabant,  in  quibus 
primus  videtur  fuisse  Jacobus  Faber  qui  vere  et  fide- 
liter  Aristotelis  Physicam  interpretatus  est  (1). 

Vives  vero  allercationum  pertaesus  quas  spurca 
Aristotelis  proles  circa  hos  libros  de  Physica  excita- 
bat,  omnino  prorsus  rejiciendos  existimare  videtur; 
nam  «  adeo  duri  ac  diflTiciles  sunt  ut  in  omnibus  ra- 
tionem  exigant  vel  sensibus  expositam  vel  menti  in- 
vincibilem  (2); » insuper  pleni  sunt  innumeris  litibus 
quas  intendit  Aristoteles  in  veteres  philosophos  qui- 
buscum  etiam  satis  improbe  agit ,  «  nam  invertit  illo- 
rum  vel  sensa  vel  verba.  »  Vix  librum  de  Mundo 
servat,  «  in  quo  phrasis  jucundior  est  et  perspicua 
magis,  »  et  «  volumen  de  Animalibus.  » Inter  veteres 
Latinos  qui  de  natura  scripserunt,  Catonem,  Varro- 
nem,  Columellam,  Plinium  probat  (3).  Sed  nullus  illi 
alius  liber  magis  assidue  legendus  videtur,  quam  na- 
tura  ipsa,  in  cujus  contemplatione  perpetuo  versari 
necessarium  est,  etiam  cum  otio  indulgemus  aut 
deambulationi  vacamus.  «  Deambulatio  ipsa  atque 
otiosa  contemplatio  et  schola  esl  et  magister,  ut  quae 


(1)  Massebieau,  Miimoires^  etc. 

(2)  De  Tradendis,  347. 

(3)  Nullum  inter  recentiores  legendum  indicat ,  ex  eo  quod  fere 
nullus  de  Physica  scripserat.  Decurrente  enim  XVI  saeculo  novem 
tantum  auctores  videntur  fuisse  qui  de  hac  materia  ad  usum  schola- 
rum  tractaverint  (Cf.  MusSe  pMagogique,  fascicule  n"  3);  quo- 
rum  duo  opera  sua  ante  edidere  quani  libros  suos  ederet  Vives, 
Jacobus  scilicet  Faber,  anno  1504  (introductio  in  Physicam  Aristo- 
telis)  et  Carolus  Bovilus  {Physicoruni  Elementorum  libri  decem), 
anno  1512.  De  his  nulla  fit  mcntio  apud  Vivcni,  qui  tamen  Geome- 
triam  Bovili  editam  anno  1503  commendat. 

aliquid  semper  quod  cum  admiratione  speculeris  os- 
tendit  unde  eruditio  increscat  (i). »  Nec  Baco,  nec  ille 
Newto  qui  inter  deambulandum  legem  t  attractionis  » 
inventurus  eral,  aliter  sentient.  Sed  haec  verba  minus 
feliciter  addit  Vives  :  t  In  naturae  contemplatione 
primum  sit  praeceplum,  ul,  quandoquidem  scientiam 
ex  his  parare  nullam  possumus,  ne  nimium  indulgea- 
mus  nobis  iis  scrutandis  et  exquirendis  ad  quae  non 
quimus  pervenire,  sed  studia  nostra  ornnia  ad  vitae 
necessitates,  ad  usum  aliquem  corporis  aut  animi, 
ad  cultum  et  incrementum  pietatis  conferamus  (S).  > 
Et  insuper  addit  :  t  Contemplatio  rerum  naturae, 
nisi  actibus  vitae  inserviat  aut  sustollat  nos  in  Aucto- 
ris  notitiam  et  amorem,  superflua  est  ac  plerumque 
noxia.  »  Viden  bominis  etiam  eximii  levitatem  et 
inconstantiam?  Jam  praesentit  optimam  rationem 
uaturae  investigandae  usu  et  experimento  constare ; 
Novum  Organum  coepil  institui :  t  cur  urceus  exit? » 
cur  Pyrrhonis  doctrina  non  Baconis  hoc  praemissum 
principium  sequitur? 

Ut  Vivi  ignoscamus  quod  nimium  naturae  studio 
diffisus  sit,  memores  simus  qua  aetate  scriberet,  quod 
opus  sibi  assumpsisset.  Physici  medii  aevi  lidem  fere 
omnem  et  dignitatem  Physicae  infirmaveranl ;  nonnulli 
quidem  Vivis  tempore  jam  novas  inibant  vias.  sed 
nondum  rationem  omnibus  eam  tradendi  emendare 
potueraut.  Physici,  quos  in  schoiis  audiverat  Vives, 


(1)  Be  Trndendis,  350. 

(2)  IbiU.,  347. 

erant « earum  rerum  inexperti  ac  hujus  naturae  quam 
melius  agricolae  et  fabri  norunt  quam  ipsi  tanti  phi- 
losophi.  Isti  naturae  huic  quam  ignorarent  irati  aliam 
sibi  conflnxerunt  nempe  subtilitatum  nugas  (1).  d 
Cum  disputaverint  «  de  raro  ac  denso,  de  motu  uni- 
formi  ac  difformi,  uniformiter  difformi  ac  difformiler 
uniformi  (2),  »  credent  omnem  scientiara  vel  sibi 
compertam  vel  aliis  traditam  fuisse.  « Ignorant  tamen 
quae  jacent  ante  pedes,  dum  quae  nusquam  sunt 
scrutantur  (3). » Non  mirum  si  tam  futili  studio  fldem 
et  auctoritatem  denegat  Vives  et  ab  eo  pueros  aver- 
tere  conatur  :  magistri  prudentis  sed  non  philosophi 
vices  gerit. 

Attamen  moleste  fero  illum  potius  custodem  ani- 
morum  quam  ducem  in  hac  materia  sese  praebuisse; 
a  corrupta  doctrina  arcuisse ,  non  ad  veram  adipis- 
cendam  incitasse ,  et  ad  vitia  praeterita  adeo  atten- 
disse  ut  futuram  emendationem  desperaret  et  ullam 
ex  naturae  studio  scientiam  comparari  posse  ne- 
garet. 

Liceat  nobis  hoc  loco  memorare,  magis  rerum  et 
praeceptorum  adflnitatem  quam  Vivicum  ordinem  at- 
tendentibus,  quae  de  Malhematicis  dixerit  Vives.  In 
his  quoque  brevis  est,  nec  iis  diu  indulgere  discipu- 
lum  suum  patitur.  Illa  partitur  in  Arithmeticam , 
Geometriam,  Astronomiam,  JMusicam,  prout  «  circa 
quantum  numeri,  aut  circa  quantum  molis  terrestris 

(1)  De  Causis,  191. 
C2)  Ibid.,  196. 
(3)  Ibid.,  197. 

vel  caelestis,  aut  circa  quantum  sonorum  versantur.  » 
Quas  omnes  artes  colendas  esse  censet,  cum  ad  usum 
vitae  pertinere  possint  et  «  conducere  ad  cognitio- 
nem  philosophiae ;  Plato  enim  ex  auditorio  suo  ex- 
pellebat  qui  illuc  venirent  a  Mathematicis  deserti.  » 
Sed  ultra  t  primordia  »  progredi  nequaquam  neces- 
sarium ,  immo  periculosum  existimat  :  t  Nam  hae 
cognitiones,  si  quis  progrediendo  sibi  indulgeat,  in 
inflnitum  abeunt,  et  sollicita  harum  inquisitio  a  re- 
bus  vitae  abducit,  communisque  sensus  reddit  ex- 
pertes.  > 

Neque  enim  hoc  tempus  videtur  oblitus  fuisse  Vives 
cum  Mathematicos ,  una  cum  Magis  atque  Astrologis 
adeo  infensis  oculis  vulgus  intuebatur  ut  de  eis  dice- 
ret  :  «  Si  quis  mathematicus  fuerit ,  id  est  invocator 
daemonum  (1).  »  Attamen  quosdam  Mathematicos 
noverat  Vives  nequaquam  communis  sensus  expertes, 
et  hos  iegendos  commendat,  inter  quos  Joannem  a 

(1)  Apud  multos  [Histoire  litl^raire,  t.  XXIV,  505,  ct  Benoist,  Quid 
Benserit  Erasmus,  ck'.,  p.  120)  invcnias  rclatum  hunc  EUrardi  Bithu- 
nicnsis  versum  in  quo  dici  videtur  Ecclesiam  a  Matheniaticis  ita 
abhorruisse  ut  Mathematicos  comburcndos  juberet : 

Datque  Mathematicos  comburi  theologia^ 

Sed  ut  recte  intelligatur  ille  versus  (?)  necesse  est  hic  quoquc  refe- 
ratur  ejusdem  auctoris  versus  : 

Scire  facit  mathhis,  sed  divinare  mathesis. 

Neglecta  ipsa  quantitate  mctrica,  manifestum  est  Ebrardum  discri- 
men  intcr  scicntiam  et  divinationcm  fccisse,  et  tantuni  Magos  com- 
buri  dedisse.  »  — Gf.  Ilisloire  lilterairey  t.  XVII,  135. 

Sacrobosco  (1),  Purbachium  (2)  et  Jacobum  Fabrum 
Stapulensem  qui  vel  ex  seipso  vel  ex  illis  «  satis 
accommodate  scribit  ut  in  schola  tradatur  discipu- 
lis  (3).  » 

Ante  has  artes  et  post  Physicam,  (xeTa  ra  (pudixa,  ut 
ait  Aristoteies ,  Vives  collocatquae  ad  Primam  Philo- 
sophiam  pertinent,  siveMetaphysicam  generalem,  quae 
tractat  «  de  intimo  naturae  opiflcio,  hoc  est  quibus  ex 
causis,  qua  ratione  oriantur  singula,  crescant,  existant, 
intereant. »  Ab  hoc  ordine  studiorum  et  ab  hujusmodi 
occullissimis  quaestionibus  amovendos  esse  pueros 
censebat  Erasmus  ;  Vives  vero ,  haec  arcana  illos 
adire  sed  non  penitus  investigare  sinit;  quae  in 
hoc  studio  vitanda  potius  quam  agenda,  et  verbis 
quidem  paucis ,  statuit.  In  hac  tanta  investigalione , 
ait,  magister  debet  esse  minime  arrogans,  nec  dispu- 

(1)  Joannes  a  Sacrobosco,  circa  annum  1190  natus,  primus  in  Oc- 
cidente  ediderat  librum  De  Sphaera  Mundi  diu  in  scholis  usurpa- 
tum  et  multis  commentariis  explanatum  (quorum  indicem  reperias 
apud  R4pertoire...f  Mus^e  pedagogique).  Ejusdem  insuper  erant  Li- 
bellus  de  anni  ratione,  seu  ut  vocatur  vulgo  computus  ecclesias- 
ticus,  et  Tractatus  Arithmeticae  qui  dicitur  Algorismus,  quialiquid 
contulit  ad  pervulgandam  numerorum  rationem  apud  Indos  soli- 
tam.  —  Cf.  Maximilien  Marc,  Histoire  des  sciences. 

(2)  Purbachius  (1423-1461)  de  Arithmetica,  Astronomia  et  Geome- 
tria  scripserat  libros  quos  enumerat  Ripertoire,  etc. 

(3)  Jacobus  Faber  (1455-1536)  Stapulensis,  inter  censores  veteris  et 
novae  praceptores  disciplinae  annumerandus  est ;  Aristotelis  Physi- 
c&m  interpretatus  est  atque,  ut  vidimus,  Scholasticorum  Dialecticam 
fortiter  impugnavit.  Videtur  docuisse  philosophiam  Lutetiae.  Illius  se 
vestigia  secutum  fuisse  fatebatur  Ramus.  —  Cf.  MSmoires  et  docu- 
ments  scolaireSj  fasciculc  n»  2  et  n°  3.  Waddington,  Ramus,  etc, 
p.  384.  Ex  cujus  operibus  hoc  loco  notanda  sunt  :  Elementa  arith- 
mefica,  Elementa  mwsicalia,  Astronomica. 

lalionum  amans.  Discipuli  ingenium  nequaquam  sit 
€  nugax  aut  inepte  conjectans,  item  contentiosum.  » 
Et  hoc  insuper  addit  Vives  quod  notandum  videtur  : 
c  Ne  rationem  ad  omnia  evidentem  efflagitet  quae 
nonpolest  ubique  exhiberi  par;  convenit  unumquem- 
que  contentum  esse  verisimilitudine. »  Quod  verbum 
non  Cartesium  praenuntiat  certe,  nec  philosophum 
sonat;  sed  paedagogum  ostendit  suos  discipulos 
amoventem  a  scholastica  in  infinitum  ratiocinandi 

consuetudine. 

Paedagogi  quoque  est  liber  ille  quem  ad  usum 
puerorum  scripsit  de  Prima  Philosophia,  ut  illis  tra- 
deret  innocuam  et  nitidam ,  non  vero  novam  doctri- 
nam.  t  Eam  ad  rem  nos,  ait  ipse,  tentavimus  opus 
scribere,  ne  haberemus  gentilicia  consectari  tanto  re- 
ligionis  discrimine  (1).  *  Et  in  prooemio  hujus  Meta- 
physicae  iterum  dicit  se  eam  scripsisse  «  ut  proderet 
omnia  si  non  exactius  cerle  apertius  quam  Aristote- 
les,  »  nam  Aristotelis  libri  t  habent  multum  ingenii, 
sed  obscuritatis  et  subtilitatis  quoque.  »  Illius  ergo 
Metaphysica  ea  est  quae  nec  christianae  fidei  officiat 
nec  mentem  puerorum  moretur  seu  rerum  seu  vocum 
obscuritate ;  in  ea  non  invenias  quae  sentiat  Vives  de 
Controversia  Realium  et  Nominalium,  nuUam  dispu- 
tationum  materiam ,  nullum  apparatum  :  sed  breves 
et  faciles  noliones  de  Deo,  de  materia  et  forma, 
de  origine  idearum,  quas  Vives,  ut  scholastici,  dicit 
non  esse  in  intellectu  nisi  prius  fuerint  in  sensu,  de 

.  (1)  De  Trad.,  351. 


X 


1 


X 


i 


—  83  — 

tempore,  de  substantia  et  accidente,  etc,  etc.  Nil 
novi  in  hoc  opusculo  reperias  nisi  limpidam  sermonis 
simplicitatem  ;  forte  primum  exemplar  est  horum 
Enchiridiorum  quaestiones  philosophicas  breviler 
complectentium ,  in  quibus  ita  lucida  et  plana  sunt 
verba  ut  et  ipsae  res  lucidae  et  planae  pueris  videan- 
tur,  et  quae,  si  non  altam  tradunt  scientiam,  rudes 
tamen  et  teneras  adhuc  mentes  philosophico  sermoni 
clementer  assuefaciunt. 

Sed  nunc  agamus  de  Rhetorica,  cujus  in  primis, 
leviter  gustatis  Naturalibus  et  Mathematicis  artibus  et 
ipsaMetaphysica,  studiosus  fuit  Nosler;  in  harum  stu- 
dio  vel  peregrinus  vei  discipulus  videtur,  in  illius  vero 
magister  apparet  et  tanquam  in  suo  regno  versatur. 

Articulus  Quintus. 
De  Rhetorica, 

Quaenam  ct  quomodo  Rhetorica  in  scholis  mcdii  aevi  nccnon  re- 
centiuni  tcmporum  tradcreiur  ?  Vitia  tum  dialccticorum  tum  Cicc- 
ronianorum  rcprchcndit  Vivcs,  Quacnam  ipse  et  in  quibus  libris 
praccipiat  dc  rationc  Rhctoricam  tradendi  ?  Dc  Imitationc.  De 
Exercitationibus  quae  fiunt  loquendo,  legendo,  scribendo.  De 
Conscribendis  Epistolis.  —  Paucula  de  Historia  adduntur. 

Ex  tribus  artibus  quae  in  Trivio  annumerabanlur, 
Rhetorica,  apud  aevi  medii  magistros,  vel  cum  Gram- 
matica,  vel  cum  Dialectica  ita  miscebatur  ut  ipsa  non 
vere  et  proprie  ars  integra,  tantum  vero  duarum  alia- 
rum  provincia  quaedam  esse  videretur.  lilius  pars 
quae  in  Inventione  versatur  summatim  in  Topicis 

Boetii  includebatur,  et  una  cum  illis  tradebatur  (1). 
Elocutio  vero  Grammaticae  pars  erat.  Grammatica 
enim  habebatur  ut  ars  interdum  simpliciter,  inter- 
dum  docte  loquendi.  t  Peritus  Grammaticus  sibi  du- 
plex  praeparat  instrumentum ,  unum  quo  utitur  ad 
plures ,  ut  est  sermo  simpliciter  congruus ,  et  aliud 
quo  utiturad  sapientes.ut  est  sermo  figurativus  (2).» 
Multa  ergo  scripserant  Grammatici  de  Figuris,  quas 
in  duo  genera  dividebant  :  1°  Grammaticas  figuras, 
seu  vftia  sermonis  annecca  quae  deflniebantur  :  t  vi- 
tium  ratione  excusatum,  »  et  vocabantur  vel  Meta- 
plasmus,  vel  Schema,  vel  Tropus,  prout  «  deviatio 
vitiosa  flebat  vel  a  materia,  vel  a  forma,  vel  a 
fine  (3) ;  »  2*»  Colores  Rhetoricos,  qui  tantum  consilio 
dicentis  a  flguris  grammaticis  differebant. «  Si  sermo 
ordinetur  ad  signiflcandum  tantum...,  flguraeverbo- 
rum  consideratae  in  sermone  sic  sumpto  pertinent 
ad  Grammaticam...  Si  consideretur  in  sermone  prout 
ordinatur  ad  movendum  virtutem  concupiscibilem  et 
irascibilem  in  judice,  sic  sunt  primo  de  considera- 
tione  rhetorici  (4).  » 

Exstat  tamen  Rhetorica  quaedam,  a  Raymundo 
Lullo  circa  annum  1300  descripta,  et  quae  inscribi- 
lur  :  In  Rhetoricen  Isagoge,  ita  ut  eam  credas  a 
Grammatica  et  Dialectica  omnino  sejunctam  esse. 
Sed ,  si  ultra  titulum  legendo  progressus  fueris ,  nil 

(1)  Cf.  Thurot,  Be  VOrganissition ^  etc,  p.  82. 

(2)  Notices  et  Extraits  des  manuscrits. 

(3)  Ibid.,  p.  459,  460. 

(4)  Ibid. 

aliud  invenies  nisi  tritas  vulgaresque  sententias  in 
partes  innumeras  fractas  ac  distributas ;  quod  minime 
dividuum  ac  maxime  simplex  putes,  auctor  dividit, 
multipllcat,  ordinat ;  non  cum  rhetore  tibi  res  est, 
sed  iterum  cum  dialectico  et  aliis,  qui  aperte  se  dia- 
lecticam  tradere  confltentur,  molestiore.  Cum  tamen, 
decurrente  XV«  seculo  eo  litterarum  studio ,  quo  jam 
Italia  fervebat,  partes  Occidentales  Europae  ardere 
coeperunt,  major  auctoritas  Rhetoricae  fuit;  proprios 
habuit  magistros,  quibus  tamen  usque  ad  annum 
1534  Magistrorum  Regentium  dignitas  ac  privilegia 

negata  fuere  (1). 

Quaenam  vero  illis  primis  rhetoribus  fuerit  artis 
suae  tradendae  ratio  exlibro  Guillelmi  Ficheti,  typis 
mandati  circa  1471 ,  inferre  licet.  Auctor  valde  que- 
ritur  in  prooemio  <l  Rhetoricam  Gallos  nostros  ad 
hoc  tempus  latuisse  »  ob  eorum  de  Dialectica  nimiam 
curam  :  t  nam  de  philosophia  disputare,  disputata 
nudis  verbis  describere,  plerisque  nostratibus  comi 
mune,  idque  feci  facioque  ut  ceteri.  At  vero  dicendi 
scientiam ,  non  dico  litteris  mandare  sed  perpensius 
quidem  cognoscere,  nostrorum  nemo  conatus  ad  hunc 
diem  est ;  »  t  quocirca  non  defore  »  sibi  veniam 
sperat,  cum  «  viam  nostris  hominibus  incognitam  » 
aperiat.  Quam  veniam  illi  non  negandam  censemus 
quippe  qui  multum  ea  indigeat.  Doctrinam  quidem 
Ciceronis  atque  Quintiliani  referre  tentat;  flngit  tamen 


(1)  Bul.  VI,  250,  citat.  Apud  Thurot,  De  lOrganisation  de  Vensei- 
gnement,  p.  92. 

opus  ad  Raymundi  Lulli  exemplar.  Postquam  dixit 
Rhetoricam  esse  t  arliflciose  loquendi  rationem ,  » 
addit  :  Quinque  rebus  ad  summum  conficitur  :  Fa- 
cullale,  Fine,  Officio,  Materia  et  Instrumento.  Facul- 
tas  tribus  rebus  constat  :  Arte,  Imitatione,  Exercita- 
tione.  Officium  quinque  rebus,  etc,  etc.  Unicuique 
rei  sua  est  definitio,  sua  partitio,  ex  qua  novae 
oriuntur  partitiones.  Exempli  gratia  ostendam  quo- 
modo  unam  e  quinque  Officii  partibus,  et  eam  quae 
tibi ,  rem  prima  fronte  consideranti ,  quam  paucissi- 
mas  partitiones  acceptura  videatur,  ille  dividat,  scili- 
cet  Pronuntiationem.  Hoc  schemate  uti  fas  sit,  quo 
facilius  et  brevius  tota  partitionum  series  conspicia- 
lor  : 

Pronuntiatio  est  quae  duabus  rebus ,  figura  vocis  et 
corporis  motu ,  conficitur  : 

lo  Magnitudo  vocis  est  quaedam  vocis  amplitudo 
quam  natura  comparat  et  cura  nonnihil  adauget 

sed  maxime  conservat. 

[Sedatione. 

Tenorem  asse-  )Reticentia. 

jCommutatione. 
(Sustentatione. 

1  Suflfocata. 

2  Discontinua. 

3  Concisa. 

4  Dura. 

5  Inanis. 


quimur. 


{0  Figuravocis 
est  habitus 
vocis  com- 
paratus  : 

1  Magnitu- 

dinc. 

2  Firmitu  - 

dine. 

3  Mollitudi 

ne. 


[i'^  Firmitudo  vocis 
tenore  crescit, 


Dissonantia  seu 
dissonantia  mi-\  vilium  tenori  con 
nuitur jtrarium ,    depra- 1  6  Ingrata 

vat  pronuntiatio-]  7  Immodesta. 

nem     cum     vox    8  Inaequalis. 

est  :  9  Uniformis. 

10  Aliena. 

11  Indecora. 
\12  Agrestis. 
(Dignitatem. 

[o  Sermo  conti-lDemonstrationem. 

net JNarrationem. 

[jocationem. 

2  ContentionemW  Contentio  ef-lContinuatione. 

3  Amplificatio  - 1        fertur JDistributione. 

nem  repartitaest.f  30     Am  plificatio  jlnd  ignationem . 

continet.  .  ./Conquaestionem. 


l 


3»  MoUitudo  in 
1  Sermonem. 


'^oCorporismo- 
ius. 


Cetera  desideranda  relinquo. 

Scilicet  novam  hanc  aperuit  viam  Fichetus  !  In 
vestigiis  scholasticorum  haeret  dum  veteres  rhetores 
sequi  conatur  ;  a  Cicerone  et  Quintiliano  materiam , 

a  dialectica  formam  docendi  accepit ;  et  quod  faciunt 
Diaiectici,  t  id  facit  ut  ceteri  (i).  » 

Non  longo  post  tempore,  Guillelmus  Tardivius, 
Ficheti  aequaiis,  aliam  confecit  Rhetoricam  (2),  sed 
ila  Quintiliani  et  Ciceronis  verbis  refertam  ut  jure 
cento  quidam  vocata  sit  (3).  Scholastico  quidem  divi- 
dendi  cacoethe  videtur  purgata,  cum  sex  tantum  et 
non  sexcenla  ut  Fichetus,  de  Pronuntiatione  statuat 
praecepta  Tardivius ;  sed  alia  peste  corrupta  est , 
caeca  scilicet  Magistrorum  veneratione.  Quintilianus 
enim  de  superciliis  disseruerat,  quasi  de  histrione 
non  de  oratore  res  esset,  et  quomodo  iis  «  contractis 
trislitia,  deductis  hilaritas,  remissis  pudor  ostenda- 
tur,  »  docuerat  (4);  Tardivius,  nil  nisi  miralioneac 
imitatione  dignum  a  Quintiliano  existimans  dictum 
fuisse,  cum  Magistro  et  ipse  dicit  :  t  In  superciliis 
multum  agitur  »  et  de  superciliis  disserit. 

Manifestum  est  ex  istiusmodi  rhetoribus  rheloricam 
nihil  profecturam  fuisse.  Eadem  enim  reverentia  qua 
majores  Aristotelem,  hi  Ciceronem  et  Quintilianum 
colunt;  quidquid  Magistri  dixerint,  caeca  religione 
venerantur.  t  Rationem  sponte  quadam  sequantur  » 


(1)  Haec  est  vera  totius  operis  partitio,  neglecta  quac  in  pracfatione 
proponitur  : 

!•  Dc  gcncralibus  rhetoricis  inventionibus ; 
2-  De  speciali  inventionc  ct  de  dispositione ; 
3*  De  elocutione,  memoria,  pronuntiatione. 

(2)  «  Guillermi  Tardivii  Aniciensis  rhetoricae  artis  ac  oratoriae 
Facultatis  Compendium.  » 

(3)  Thurot,  De  lOrganisation,  p.  84. 

(4)  Cf.  Quintilianum,  lib.  XI,  c.  iii. 

discipuli,  aiebat  ille  Tardivius  de  scribendo  praeci- 
piens  ;  rationem  vero  nec  ille  nec  hominum  litterato- 
rum  alii  hac  aetate  seculi  sunt ;  ita  veteribus  alliga- 
bantur  ut  horum  mancipia  viderenlur,  periculumque 
esset  ne  litterae  vix  renatae  illico  senescerent  et  jace- 
rent.  Ut  olim  dialectica  tunc  quoque  rhetorica  scho- 
lastica  fuit,  ea  scilicet  quae  magistros  et  alumnos 
scholari  in  tirocinio  semper  retineret  nec  e  discipulo 
virum  evadere  sineret.  Sic,  ille  Melanchton,  quotamen 
pauci  prudentiores  fuere,  tanta  reverentia  veteres 
Magistros  prosequebatur,  tantique  eorum  praecepta 
faciebat ,  ut  de  iis  quae  ad  Locos  Communes  perti- 
nent,  diceret  :  «  NuUa  de  re  dici,  de  nullo  scripto 
judicari  posse  nisi  referat  se  animus  ad  hos  locos 
eosque  tanquam  duces  sequatur,  »  et  existima- 
ret  «  in  omnibus  parietibus  eos  locos  scribendos 
atque  sculpendos  esse  ut  semper  ob  oculos  versa- 
rentur  (i).  » 

Ut  de  veterum  praeceptis,  ita  de  operibus  sentie- 
bant  illorum  rhetorum  nonnulli ;  ea  imitanda  esse 
dictitabant,  sed  non  ea  imitatione  qua  quis  utitur 
dum  tiro  est  et  quam  deserit,  cum,  illius  ope,  sui 
potens  factus  jam  virum  se  gerere  et  aliorum  aemu- 
lus  potiusquam  similis  esse  debet;  imitemur  oportet, 
aiebat  econtra  Fichetus ,  <  lU  aliquorum  similes  esse 
valeamus  (2).  »  Sic  ad  veterum  similitudinem,  non 

(1)  Melancht.,  Dialect.,  apud  Benoist,  op.  cit. 

(2)  Apud  Quintilianum  legerat  Fichetus  :  «  Nccesse  est  aut  similes 
aut  dissimiles  bonis  simus ;  similem  raro  natura  praestat,  froqucntcr 
imitatio.  »  Sed  de  hac  materia  Quintiliani  doctrinam  non  satis  dis^ 

ad  aemulationem  multi  XVr  seculi  homines  atten- 
dere;  hic  labor,  hic  error  hujus  aetatis  fuit.  Et  quo 
certius  et  citius  ad  hanc  simininam  pervenirent  simi- 
litudinem,  veteres  de  verbo  ad  verbum  transcribe- 
bant ;  excerpta  e  Cicerone  aut  Quintiliano  Magistri 
volumina  habebant  unde  alumnis  esset  copia  quid- 
quid  in  mentem  veniret  exprimendi.  Hoc  furandi  ge- 
nus  imitationem  appellabant  :  t  Decerpunt,  surri- 
piunt,  immo  pallam  compilant,  et,  ut  furti  crimen 
effugiant,  imilari  vocant,  ut  fures  furari  dicunt  amo- 
vere,  convasare.  » 

His  et  multis  aliis  verbis  increpat  Vives  imitatorum 
serviim  pecus,  quod  tam  lepide  jam  irriserat  Eras- 
mus  (1)  et  in  quod  invectus  erat  Budaeus  (2).  Nul- 
lum  e  triumviris  fugit  «  novos  morbos  prioribus 
seculis  inauditos  (3)  »  ea  aetate  litteris  illatos  fuisse , 
et  multis  studii  puerilis  emendatoribus  emendatione 
quadam  opus  esse. 

Quae  vero  ipse  Vives  ad  sanam  Rhetoricam  tra- 


cussisse,  nec  ad  hacc  scquentia  verba  satis  attendisso  videtur  : 
«  Turpe  cst  contcntum  essc  id  asscqui  quod  imiteris,  »  et  hacc  alia : 
«  Addo  quod  quidquid  altcri  simile  est  nccessc  cst  minus  sit  eo  quod 
imitatur.  »  (Quintil.,  lib.  X,  c.  ii.)  Ut  acutc  dictum  cst  (Lcnicnt,  De 
Bello  Ciceroniano),  veterum  potius  simia  fuit  illa  aetas  quam  similis. 

(1)  Ciceronianus  sive  de  optimo  genere  dicendi.  IUud  imitatorum 
gcnus,  «  unius  addictum  jurare  in  verba  Magistri,  »  Vivcs  quoquo 
insectatur.  sed  non  urget ;  illos  ab  Erasmo  impugnatos  fuisse  me- 
morat,  et  dialogi  Ciceroniani  argumenta  «  quia  nota  sunt  omnibus  » 
praetermittit  [De  Causis,  174.)  Cf.  De  Bello  Ciceroniano  apud  recen- 
tiores  commentai^iolum,  auctorc  Lcnient.  1855. 

(2)  In  Commenlariis  Graecae  li^tguae. 

(3)  Vivcs,  De  Causis,  174. 

dendam  praeceperit,  tum  in  duplici  libro  De  Causis 
corruptarum  artium  et  De  Tradendis  Disciplinis ,  in 
quo  totum  orbem  scientiarum  percurrit,  tum  praecipue 
in  illo  qui  inscribitur  De  Ratione  dicendi  videre  est. 
In  hoc  posteriore,  scholasticosseculus,necnonRodol- 
phum  Agricolam  imilatus,  Inventionem  et  Dispositio- 
nem  omisit,  quippe  quae  potius  ad  Dialecticam  quam  ad 
Rhetoricam  pertineant,  et  lantummodo  de  Elocutione 
tractat.  Primum,  verba,  verborumque  Figuras  consi- 
derat,  —  deinde  «  stilum  »  quem  ridicule,  ait, 
Rhetorici  divisere  in  triplex  genus,  simplex  scilicet, 
temperatum  ac  magnificum  vel  sublime,  cum  dicendi 
unicum  sit  genus  scilicet  conveniens  et  congruum,  et 
cum  haec  sola  danda  sit  lex  ut  perfecte  «  stilus  » 
accommodetur  tum  ad  res  tractatas,  tum  ad  personam 
dicentis,  tum  ad  animos  audientium,  etc;  —  demum 
docet  formas  diversas  orationis,  id  est  descriptionem, 
narrationem,  etc,  etc,  et  «per  occasionem  et  digres- 
sione  quadam  »  Historiam,  Fabulam,  Poesim  in  qui- 
bus  amplam  exemplorum  et  argumentorum  copiam 
orator  inveniat  (1). 

Pleraque  in  hac  de  Dicendi  Ratione  et  in  tota 

(1)  Hic  liber  nonnullis  visus  fuit  multa  prolixiora  ct  incondita  con- 
tincre.  Non  equidcm  hac  densa  brevitate  ac  lucida  simplicitatc 
pi  aestat  quam  nunc  invenire  solemus  in  libris  ad  usum  alumnorum ; 
nihil  aliud  esse  vidctur  nisi  praelcctiones  publicae  quas  auctor  Lo- 
vanii  habucrat,  ct  quae  hoc  dicendi  dififusum  gcnus,  hanc  copiam, 
hos  communes  locos  quibus  indulgcre  solcnt  oratorcs,  patiuntur. 
Anguste  et  jejune  dicebat  Fichctus,  res  plcnius  ct  ubcrius  diffundit 
Vives,  sed  non  inordinate  tamen,  et  hoc  usus  ordinc  intimo  nec 
prominenti  qui  orationi  congruit  aut  saltera  sufficit.  —  Cf.  Mg'  Na- 
meche  {Memoire^  etc.) 

Vivis  Rhetorica  accepta  sunt  a  veteribus  qui  in  hac 
arte  fere  nihil  posteris  inveniendum  reliquerunt  nisi 
quomodo  praecepta  ab  illis  statuta  praesentibus  re- 
bus  accommodanda  essent.  Non  ergo  operae  pretium 
est  Vivicam  Rhetoricam  discutere;  potissimum  est  in 
illa  investigare  eam  circa  res  praesentes  curam  qua 
in  primis  praestat  nostri  auctoris  ingenium. 

Suis  aequalibus,  qui  nimium  praeceptoribus  confi- 
debanl  et  ab  illis  artem  perfectam  se  accepturos  arbi- 
trabantur,  hoc  dicit  Vives  :  t  Nos  discentium  studia 
magis  dirigemus  ad  viam  quam  ad  finem ;  natura  et 
exercilatio  perflcient  a  nobis  inchoata,  sine  quibus 
parum  effectura  est  ars  omnis,  »  lllos  vero  qui,  ea- 
dem  aetate,  tantum  ad  verba  et  voces  attendebant, 
el  neglecta  doctrina,  nugas  quam  elegantissimo  ser- 
mone  ornare  ac  explicare  totum  litterati  hominis  of- 
ficium  esse  credebant,  saepe  admonet  ut  habeant 
€  majorem  de  rebus  quam  de  verbis  curam.  »  Litte- 
ras  quidem  et  hoc  elegans  et  purum  dicendi  genus 
quanti  faceret  ostendit  Vives ;  attamen  non  dubitat 
declarare  se  pluris  adhuc  res  facere  quam  verba; 
multo  malit  t  immundum  spurcumque  magnis  de  re- 
bus  sermonem  quam  de  nugis  comptissimum  atque 
ornatissimum.  »  Itaque  acriter  carpit  magistros  qui 
id  unum  curant  ut  memoriae  discipulorum  ingerant 
verba  tantum ex  antiquitatis scriptoribusexcerpta  (1). 


(1)  «  Quam  inepti  in  his  sunt  qui  collegerunt  aliquot  quibus  disci- 
puli  in  singulis  vcl  causarum  gencribus  vel  orationis  partibus  ute- 
rentur,  ct  dicta  aliquot  ex  Demosthene  aut  Isocrate  desumpta  pro 

Num  ideo  omnis  imitatio  est  prohibenda?  Mi- 
nime.  « Imitatione  indigemus, »  aitVives,  quiaexem- 
pla  altius  animis  inhaerent  quam  praecepta,  atque 
oratoris  eximii  consuetudo  plus  valet  ad  eloquentiam 
tradendam  quam  omnes  de  Rhetorica  libri. »  Sed  quae- 
nam  est  vera  ratio  imitandi?  Hanc  Vives  optime  in- 
dicat  :  ad  hoc  enim  imitator  incumbere  debet  ut 
orationis,  quam  sibi  proponit  exemplar,  intimam  ar- 
temin  setransferat,  non  autem  voces  et  elocutionem 
sibi  accommodet.  Laudabilis  ille  Giceronianus  erit 
qui  sibi  adsciscere  valebit  «  rerum  praeteritarum  et 
praesentium  cognitionem,  scrutationem  sectatorum 
sapientiae,  tractationem  humani  animi,  colligendi 
acumen  »  et  omnes  illas  virtutes  «  quibus  omnia 
senatui ,  populo  et  judicibus  persuaserit  »  Cicero. 
Virtutibus  illis,  potius  quam  «  facultate  verborum 
et  dictionis  »  Ciceronis  eloquentiam  tu  assequeris 
nec  tamen  compilabis.  Sittibi,  exempli  gratia,  de 
re  quadam  dicendum  de  qua  olim  Tullius  habuerit 
orationem  ;  inspice,  quaeso ,  quomodo  romanus  ora- 
tor  se  gerat  in  hac  materia  tractanda,  quam  viam  te- 
neat ,  quam  rationem  sequatur ,  qua  denique  arte 
omnia  moliatur.  Considera  «  quid  auctor  in  oratio- 
nis  exordio  velit  efflcere,  quid  secunda  parte,  quid 
tertia  et  sic  deinceps ;  quae  primo  dicat  loco,  quae 
aliis  sequentibus ;  quibus  sententiis ,  quibus  argu- 
mentis    utatur,    quomodo   coUigatis  et  connexis... 


formula  nobis  objiciunt  dicendi;  ...  pueriliter  sapere  ac  loqui  juve- 
nem  suum  docent.  »  [Dc  Causis,  lib.  IV,  p.  161.) 

qua  commissurapriora  posterioribus  compingat,  quae 
verba  singulis  partibus  accommodet.  »  Quo  facto , 
€  tu  artificium  idem  effingito.  non  eadem  vel  verba, 
vel  sensa.  »  Vera  ergo  et  justa  Imitalio,  ex  Vivis 
doctrina,  nostrum  proprium  ingenium  perficit  etaugel ; 
nec  id  efficit  ut  alieno  nosler  supponalur  animus,  sed 
potius  ut  in  nostrum  transfundatur  alienus.  ita  utvis 
ejus  dicendi  quasi  per  nostram  erumpat  orationem. 
Nihil  invenies  quod  reprehendas  in  his  praeceptis ; 
unum  forte  desiderabis,  quod  Vives,  ut  qui  de  imita- 
lione  latinorum  latine  ioquentibus  praecepla  dederit. 
non  dislincte  expressil,  quod  tamen  ex  ejus  doclrina 
ta  colligere  potes,  sciiicet  imitationem  discipulos  qui 
in  gymnasio  versantur  maxime  decereeorumqueinge- 
nium  fovere,  sed  mrum  minuere  et  refringere.  Ora- 
tor  enim  in  diversis  vitae  fortunis  quid  sibi  agendum  et 
quomodo  dicendum  sit  per  se  ipsum  reperire  debet  nec 
perpetuo  sibi  exemplar  quoddam  proponere  a  quo  ser- 
viliter  pendeat.  Nihil  forte,  nihil  virile  unquam  in- 
venies  in  eo  qui  semper  sibi  dicet :  Quis  mihi  imi- 
landus?  ul  ille,  apud  quemdam  e  nostris  poetis,  qui 
opus  aliquod  meditans  exclamat : 

Cherchons  un  denoucmcnt  qui  ne  soit  point  banal ; 
Qui  pourrais-je  imiter  pour  etre  original  (l)  ? 

Rhetoricae  quidem  praeceptis  regitur  ac  docetur 
dicendi  facultas,  longa  autem  exercitatione  perficitur. 
Triplex  vero  genus  est  exercitationis ;  fit  enim  vei  io- 

quendo,  vel  scribendo,  vel  legendo.  De  primo  genere 
aut  nihil  aut  parum  praecepit  Vives ;  nam  quae  de 
declamationibus  dicit  ad  orationes  scriptas  atque 
memoriter  enuntiatas ,  non  ad  orationes  ex  tempore 
prolatas  pertinent.  Quae  vero  praecipit  de  istius  modi 
oralione  enuntiandain  solaactione,  immo  in  sola  pro- 
nuntiatione  versantur  ;  qua  de  re  multa  ac  minuta, 
ex  Quintiliano  relata,  monet,  non  scholastlco  tamen, 
ut  Fichetus,  nec  servili  more,  ut  Tardivius. 

Plura  de  scribendo  praecepta  statuit.  Hoc  exerci- 
tationis  genus  in  scholis  medii  aevi  nequaquam  usur- 
patum  erat;  in  illis  magistrilegebant,  discipuli  audie- 
bant ;  illi  codice,  hi  leclione,  detinebantur  ;  ab  alio 
accepta  utrique  retractabant,  nec  e  suo  quidquam 
proferre  audebant.  Vivis  vero  aetate,  cum  dicendi 
artem  magni  facerent  litterarum  fautores,  eta  Cicerone 
didicissent « stilumoptimumetpraestantissimumesse 
dicendi  magistrum  et  effectorem ,  »  scribendi  mos  in 
scholis  revixit.  Quaeverodehacexercitationepraecipit 
Vives,  ad  haec  reduci  possunt :  1°  Scribendi  materia 
versetur  «  de  iis  argumentis  quorum  aliquis  sit  dein- 
ceps  usus  in  vita,  et  non  de  iis...  quae  numquam  in 
vita  contingerent. »  —  2° « Ad  meditandas  scribendas- 
que  orationes  in  quietum  locum  secedant  juvenes 
unde  vox  nulla,  nullus  strepitus  audiri  queat.  »  — 
3**  «Singulishebdomadibusdeclamationem  unamapud 
cunctum  auditorium  institutor  corriget  (1). »  —  Mul- 
tos  fructus  ex  hoc  corrigendi  genere  percipi  existimat 

(t)  Coppee,  Le  IH&Qr^ 


(1)  De  TrdidendiSy  361. 

Vives ;  sed  quo  utilms  discipulis,  eo  difficilius  magistris 
essedicit.  t  Difficillimum  hoc  est  magistri  munus; » 
oportet  iiunquam  obliviscatur  qui  illo  fungitur,  t  quo 
ingenio,  quo  usu,  quanta  prudentia  et  attentione  sit 
opus.  »  Duo  sunt  illi  praecipue  cavenda  :  l^  ne  dis- 
cipulum  in  errorem  inducat,  probando  aut  omittendo 
vel  minimum  peccatum ;  2°  ne  iliius  animum  depri- 
mat  atque  frangat  asperius  peccata  reprehendendo. 

De  eaparte  Rhetoricae  quae  ad  Epistolas  pertinet, 
separatim  et  quidem  prolixius  disseruit  Vives ,  nam 
ingentem  edidit  librum  (1)  ut  leges  daret  huic  scri- 
bendi  generi,  cujus  suprema  lex  est  nulla  lege  ad- 

stringi. 

Multa  vero  de  parva  hac  materiascriberejamdudum 
apud  aequales  et  apud  majores  mos  valuerat ;  exsti- 
terant,  decurrente  medio  aevo,  libri  t  de  ArteDicta- 
minis,  »  de  t  Dictandi  introductionibus  (2),  »  seu 
c  Epistolarium  (3),  »  seu  denique  t  Formularium 
valde  utile  Epistolarum  (4).  »  Recentius  Nicolaus  Per- 
rotus  volumen  ediderat  De  Componendis  Epistolis, 
in  quo  decem  epistolarum  genera  distinguebat  : 
sunt  aliae,  aiebat,  t  de  rebus  divinis,  »  aliae  *  de 
moribus ,  »  aliae  t  de  rebus  novis  qualescumque  ac- 
ciderunt,  »  aliae  t  commendatitiae,  »  aliae  thorta- 
toriae  »  et  demum  t  amatoriae  (5).  »  Omnes  autem 


(1)  De  Conscribendis  Epistolis,  Op.  tom.  11  (Valcntiac,  1782). 

(2)  Cf.  Thurot,  Not.  tt  Ext.  des  manusc, 

(3)  Ibid. 

(4)  Ibi«l.,  p.  91,  24,  25,  37,  38,  cit.  apud  Benoist,  Quid  senserit,  etc, 

(5)  Hist,  litter.,  tom.  XXIV,  4G5. 

ceteros  superaverat  Erasmus  amplitudine  sui  tracta- 
tus  de  Ratione  conscribendi  Epistolas,  qui  ad  123 
grandissimas  paginas,  in-folio,  minusculis  litteris 
excusas  (1) ,  extenditur.  Vehementer  erraret  qui  hoc 
immane  volumen  ad  puerilem  usum  aliquid  conferre 
crederet;  auctor  in  his  lepide  et  facete,  multis  vete- 
rum  locis  prolatis,  disserit,  eodem  fere  modo  quo  in 
ipsis  epistolis ,  quarum  artem  docet,  disserebant  hu- 
jus  aetatis  eruditi  viri.  Quae  epistolae  non  ad  unum 
quemdam  destinabantur,  sed  ad  omnes  renascen- 
tium  litterarum  atque  puri  et  elegantis  sermonis  ama- 
tores;  loco  ephemeridum  habebantur  etearum  instar 
per  manus  tradebantur.  Nonnullos  quidem  fuisse  qui 
hoc  per  arlificiosas  epistolas  commercium  aspernati 
fuerint,  libenter  crederem,  nam  Erasmus  aiebat  : 
€  Sunt  qui  non  ferant  epistolam  nisi  inelaboratam ; » 
sed  ii  paucissimi  fuere  in  hac  doctorum  ingeniorum 
societate  quam  postea  Racanius  «  civitatem  latinam  » 
appellaturus  erat.  Nunc  habes  quare  Vives  ipse  suum 
libellum  de  Epistolis,  non  parvis  40paginis  inclusum, 
confecerit.  Neque  enim  ab  Erasmi  libro,  nisi  forte 

(1)  Op.  Basileac,  1540  cdita  p.  297-420.  Rcferam  hos,  intcr  ccteros 
omncs,  capitum  titulos  :  «  Dc  Compositionc,  —  De  propononda  nia- 
tcria,  —  Exercitatio  ct  Imitatio ,  —  Salutationis  formulae,  —  Novae 
salutandi  formulae,  —  Dc  cpithctis,  —  De  cpithctis  Principum,  Ma- 
gistratuum,  cognatoruni  affinium,  —  De  transfigurandis  cpithetis.  — 
Quomodo  diccndum  :  Vale;  —  Vale  diccndi  formulac  aliquot,  —  Epis- 
tolarum  gcnera,  —  De  cxordio  cpist.,  —  Abruptum  cpistolarum  ini- 
tium,  —  De  exemplis,  —  De  varietate  et  ordine  excmplorum,  —  Do 
amplificatione ,  —  Dc  figuris,  —  Dc  coramendatitia  cpistola,  —  De 
amatoria  epistola,  —  De  demonstrativi  gcneris  et  judicialis  cpis- 
tola,  etc,  ctc.  » 

brevitale  differl;  quaedam  tamen  praetermittit  Vives 
de  quibus  Erasmus  fusius  disseruit ,  Epistolas  Ama- 
torias  verbi  gratia ,  et  earum  duplex  genus.  —  Cete- 
rum  sic  materiam  suam  partitur  :  {""  De  Inventione 
Epistolarum,  in  qua  notantur  res  per  Epistolas  trao 
tatae  :  sunt  enim  vel  nostrae,  vel  alterius,  vel  hones- 
tae,  vel  mediae,  vel  turpes  c  quas  nec  decet  bonum 
virum  pelere  nec  petitasconcedere ;  »  2«  Z)^  Disposi- 
tione  et  Partihus  Epistolarum,  seude  suscriptione,  ti- 
tulo,  epithetisei  deor^dine  inns  scribendis,  qui « quam- 
?is  non  sit  certus,  molles  quosdam  transitus  ac 
lepidos  »  patitur ;  3^  De  Dictione,  quae  «  illud  debet 
potissimum  efficere  ut  quam  proxime  poterit  sermo- 
nem  familiarem  exprimat ,  prudentum  dico  et  erudi- 
torum  sermonem.  »  Additis  pauculis  de  «  salutandi 
formulis  et  resalutandi,  »  hocpraeceplum  statuit,  quo 
cetera  feliciter  et  quam  sapientissime  concluduntur  : 
«  Ars  cum  celari  ubique  par  sit,  tuminepistolis  adeo 
debet  esse  tenuis  ac  prope  nulla  ut  a  magnis  ipsis  ar- 
tiflcibus  vix  queat  deprehendi.  » 

De  legendo  saepius  et  fusius  disseruit  noster.  Toto 
enim  perlustrato  Graecitatis  atque  Latinitatis  cursu , 
scriptores  insignes  notavit  ac  designavit.  Cujus  tam 
longi  ilineris  tulum  ducem  se  praebuisset,  ni  Luca- 
num  Vergilio  anteposuisset  (1).  Sed  quid  de  tot  Grae- 

(1)  «  Omncs  vorhoriim  raajcstatc  et  argumentoriim  viribus  et  sen- 
tentiarum  ponderc  ac  numoro  vincit  meo  judicio  Lucanus.  »  (De  fia- 
tione  jmerilis  Studii.)  Supcrius  voro  dixcrat  :  «  Vorgilius  priraus 
ponitur  mcrito  mea  scntentia  propter  gravilatom  ot  sentcntias  »  {Ib.). 
Sed  «lubiura  osi  utrum  hoc  loco  Vivos  significavcrit,  Vcrgilium  pri- 
muni  cssc  cx  omnibus  pootis ,  aii  primura  pucris  lcgendum  esso.     - 

cis  ac  Latinis  scriptoribus  senserit  non  nobis  est  re- 
ferendum.  Hoc  tantum  a  nostro  consilio  non  alienum 
erit  memorare  Vivem  in  poetas  asperrime  invehi, 
qui  bonis  moribus  tam  parum  consulant,  et  prohi- 
bere  ne  illi  pueris  tradantur  nisi  accuratissime  ex- 
purgati. 

Hic  vero  occurrit  quaestio  de  his  libris  qui  inscri- 
buntur, :  Excerpta  et  in  quibus  solis  multi  auctores 
etiam  optimos  legere  solent.  Puliulabat  enim  eo 
tempore  haec  Excerptorum  seges,  propter  librorum  ino- 
piam;  quae  quidem  tum  legentium  utilitati,  tum  auc- 
torum  gloriae  detrimentum  afferre  his  verbis  declarat 
Vives  :  «  Inventi  sunt  in  omni  genere  studiorum  qui 
desidiae  consulerent  coUectis  ex  lectione  veterum  qui- 
busdam  ceu  flosculis ,  ne  priscos  illos  posteri  habe- 
rent  perlegendos  homines...  centones  hujusmodi  pro 
solidis  magni  nominis  auctoribus  complexi  sunt.  Ita 
nunc  Hieronymus,  Chrysostomus  et  prisci  illi  religio- 
nis  nostrae  scriptores  nonex  suisipsorum  monimentis 
cognoscuntur,  sed  ex  collectaneis  sententiarum  Petri 
Lombardi,  ex  Catena  Aurea  Divi  Thomae,  et  aliis 
rhapsodiis  ejus  notae...  Detruncatus  est  Lutetiae 
Aristoteles  et  traditus  vix  dimidiatus  ...  Ne  sic  qui- 
dem  breviaria  haec  lectores  inveniunt,  longum  exis- 
timatur  ea  percurrere,  sit  satis  indices  aut  rubricas 
percurrere.  Qui  possunt  auctorum  sensus  percipi  de- 
serti  et  destituti  suis  velut  fulcimentis  (1)?  • 

Quas  insectationes  hic  non  transcripsissem  nisi  in 

(1)  Dc  Caueis,  lib.  I,  c.  VIII,  p.  GI. 

memoriarn  revocassent  non  minus  vehementer  in  ea- 
dem  Excerpta  insectatum  fuisse  alium  hominem  qui 
ad  pueros  instituendos  non  parum  contulerit,  Napo- 
leonem  I"""  dico ,  cujus  verba  referre  fas  erit  :  c  On 
nousinstruisaittresmal  a  Brienne ;  j'avaisquinzeans, 
on  ne  me  mettait  entre  les  mains  que  d'insipides 
extraits...  Des  extraits!  methode  pitoyable!  la  jeu- 
nesse  a  du  temps  pour  lire  longuement  el  de  Tima- 
ginalion  pour  saisir  toutes  les  grandes  choses  (l).  » 
Et  vero  quam  multi  exstitere  discipuli  qui  pessimo 
hujusce  modi  librorum  beneficiototum  studiorum  cur- 
riculum  perlustraverint,  laureas  et  gradus  adepti  fue- 
rint,  nec  tamen  optimos,  seo  veleres,  seu  recentio- 
res,  scriptores  plaiie  cognoverinl,  illos  ctiam  in 
quibus  plurimum  lemporis  consumpserint?  Constat 
tamen  pueris  non  tantum  suppetere  temporis  nec  ita 
intentum  animum  esse  ut  omnes  scriptores  ad  extre- 
mum  legant.  Optima  ergo  ratio  in  legendis  scriptori- 
bus  haec  esse  videtur,  quam  Vives  non  improbasset 
et  qua  usa  est  nostra  aetas  :  hi  libri  scilicet  in  mani- 
buspuerorum  tradantur  integri  (expurgati  quidem,  cum 
res  postulaverit)  quos  cognoscere  maxime  expedit, 
Excerpta  vero  illorum  quos  ex  integro  legere  pueris 
non  vacat  aut  minime  libet. 

Jam  totum  c  adolescentiae  curriculum »  et  orbem 
scientiarum  quibus  instituendum  esse  puerum  censet 
Vivespercurrimus.Attamennonpossumustacereomni- 
no  quae  idem  dixerit  delegendahistoria,  quippequam, 

(1)  Villemam,  Soiirrnirfi  rontemporninSf  M.  tle  Narbonne,  p.  157. 

utvidimus  (1),  ad  omnes  artes  et  praeserlimadRhe- 
toricam  aliquid  conferreexistimet.  Principiohunehis- 
toricum  legendum  jubet  «  qui  ab  ultimis  temporibus 
ad  nostram  memoriam  aut  ei  proximam  historiam 
tenore  uno  contexat,  utsumma  quaedam  proponantur 
omnia  (2).  »  Neminem  fugiat  geographiam,  seu 
€  locorum  notitiam  »  in  primis  historiae  necessariam 
esse(3).  Quam  notitiam  Vives  commendans  dissen- 
tit  a  quibusdam  suis  Universitatis  Lovaniensis  colle- 
gis,  qui  tanto  odio  hoc  studium  persequebantur  ut 
Erasmo  Pomponii  Melae  Geographiam  docere  agresso 
€  nihilominus  obstiterint  quam  si  parasset  totam  hanc 
urbem  incendio  miscere  (4).  »  Quibus  vero  rebus  in 
Historia  relatis  maxima  debetur  cura?  Bellisne  et 
militum  gestis?  Minime.  «  Non  aliter  legenda  vel  di- 
cenda  haec  quam  latrocinia,  »  ait  Vives,'quem  certe 
plausu  exciperent  universae  concordiae  nostra  aetate 
acerrimi  fautores ;  talia  «  notanda  solum,  addit, 
non  accurate  persequenda.  »  Major  et  fere  tota  detur 
opera  togatis  rebus ,  et  omnibus  quae  sapienter  et 
probe  dicta  aut  facta  fuerint.  Cur  tam  multi  brevius 
in  his  quam  in  nefandis  aut  improbis  facinorlbus  ver- 
santur  historici?  Indignum  profectoestpravarum  « af- 
fectionum  nostrarum  opera  mandari  memoriae ,  non 
item  consilii  ac  raticnis.  » 
Inter  historicos,  tum  veteres,  tum  recentes,  tum 


(1)  Cf.  supra,  c.  IV,  art.  l". 

(2)  De  Tradendis,  393. 

(3)  Ibid.,  392. 

(4)  Erasm.,  Epistol.  Ludov.  Viv.,  apud  Bcnoist,  cit.  p.  137. 


—  102  — 

ethnicos,  tum  christianos,  multos  mendaces  fuisse 
admonet  Vives ,  nec  omnibus  parem  tribuendam  esse 
fidem.  Attamen  celeberrimos  ex  veteribus,  Herodotum 
scilicet,Xenophontem,Thucydidem,Livium,Tacitum, 
etc. ,  etc. ,  perlegi  jubet;  inter  recentiores,  quatuor 
tantum  invenit  «  paulo  digniores  historici  nomine, » 
Gallos  scilicet  Frossardum ,  Monstreletum  et  Philip- 
pum  Comminium,  et  Hispanum  Valeram.  lllos  qui- 
dem  arguit  tum  praecipua  omisisse,  ea  scilicet « quae 
ad  usum  conducerent,  y>  ut  de  rebus  levissimis  dice- 
rent,  tum  nullas  illas  «  conciones  admiscuisse  quas 
juvellegere;  »  sed  tantum  quosdam  «  dialogismos 
ac  sermones ,  »  et  adeo  frigidos  ut  mirum  sit  «  esse 
tam  patientem  ullum  stomachum  qui  possit  illos 
devorare.  »  Atlamen  omnes  has  acerbas  reprehen- 
siones  temperat  his  verbis  in  quibus  declarat  eosdem 
Valeram,  Comminium,  Monstreletum  et  Frossardum 
« legi  el  cognosci  non  minus  dignos  esse  quam  pleri- 
que  de  Graecis  vel  Latinis  (1).  > 

Nos  juvat  hac  mentione  auctorum,  qui  linguis  vul- 
garibus  scripserunt,  concludere  omnia  quae  de  tra- 
dendis  artibus  dixerit  unus  e  studiosissimis  lilterarura 
Gniccarum  ac  Latinarum  fauloribus. 

(I)  De  Tiwh^ndis,  400. 

Nunc  omnibus  videbitur  «  principatum  judicii »  (1) 
jure  obtinuisse  Ludovicus  Vives  inter  omnes  aequa- 
les  quibus  curae  fuit  puerorum  institutio.  Ad  lin- 
guas  alii ,  vel  ad  philosophiam  ,  vel  ad  naturae 
cognitionem  magis  contulere ;  Vive  autem  nemo  tu- 
tiorem  puerorum  ducem  sese  praebuit,  nec  Erasmus 
ipse,  nec  Budaeus,  nec  Ramus,  nec  Rabelasius,  nec 
Montanius. 

Erasmi  «  discipulum  »  ac  «  filium  »  sese  libenter 
ac  saepe  profitelur  Vives,  necnegat  multaab  illo  se 
accepisse ;  quin  immo  dicaseum  ejusdem  imitationem 
afifectare.  lisdem  enim  fere  titulis  ac  Erasmus  suos 
de  pueris  instituendis  libros  inscribit.  Erasmia- 
nis  libris  :  De  ratione  studii  epislolae  duae,  —  De 
conscribendis  Epistolis,  —  CoUoquia,  •—  De  pueris 
statim ,  ac  liberaliter  instituendis,  —  Ghristiani  ma- 
trimonii  institutio,  —  respondentViviani :  De  ratione 

(1)  Majansius,  Vita  Viv. 

studii  puerilis  Epislolae  duae,  —  De  Conscribendis 

Epistolis,  —  Exe7^citatio  linguaelatinae,  colloquiorum 

more,  -—  De  tradendis  disciplinis,  —  De  institutione 

feminae  christianae  el  De  officio  mariti,  —  In  quibus 

Vives   non  lanlum  suam  sed  Erasmianam  quoque 

doctrinam  tradit,  sive  de  prima  ct  materna  educa- 

Uone  tractat,  sive  puellas  edoceri  jubet,  sive  bonae 

valetudini  corporis  consulit,  sive  paedagogiorum  re- 

gimen  et  paedagogorum  mores  increpat,  sive  demum 

Pseudo-Dialecticos  qui  litteris  minime  et  Ciceronianos 

qui   inlemperanter   uterentur   insectatur.   Sed   non 

adeo  vestigiis  Erasmi  inslitit  ut  nunquam  ab  illo  dis- 

cederet.  et  in  hujus  recentis  magistri  verba  jurare 

addiceretur  ille  qui  se  nemini  veterum  addictum  pa- 

liebatur.  In  quibusdam  erravit  Erasmus,  in  iisdem 

rectius  sensit  et  prudentius  egit  Vives.  Sic  1°  amovil 

quaecumque  verba  parum  pudica  essent  et  qualem- 

cumque  in  monachos  ant  sacerdotes  irrisionem,  qui- 

bus  non  satis  pepercerat  Erasmus  ct  quae  puerorum 

moribus  scmper  officiunt;  nam  maxima  reverentia  et 

pueris  et  a  pueris  debetur,  neque  unquam  cum  nullo 

morum  detrimento  illi  res  sacras  aut  homines  sacros 

irridere  didicerunt.  2"  Dialecticae  plus  tribnit  quam 

Erasmus  qui  «  non  semper  ei  hoslis  sed  nunquam 

socius  cst  et  a  dialectica  qualicumque  abhorruisse 

vidctur.  »  5°  Vernaculas  ac  rccenliores  linguas,  quas 

Erasmus  aspernabatur,  colendas  esse  ipsis  eruditis 

viris  censuit. 

Num  ideo  his  verbis  Erasmi  ad  Thomam  Morum 
scribcnlis  assentiemur  :  t  De  Ludovici  Vivis  ingenio 

gaudeo  meum  calculum  cum  luo  consentire ;  is  unus 
est  de  numero  eorum  qui  nomen  Erasmi  sint  obscu- 
raturi?  »  Minime.  A  nuUo  enim  aequalium  nomen 
Erasmi  obscuratum  fuit;  sed  in  Erasmianaluce  latere 
Vivis  nomen  iniquum  esset,  quandoquidem  hic  non 
minore  cultu  litteras  prosecutus  est  judicioque  tutiore 
totum  disciplinarum  curriculum  perlustravit. 

Budaeus  vero,  qui  merilo  Graecarum  litterarum  in 
Gallia  restitutor  vocatus  est,  pauca  de  aliis  artibus  et 
de  pueris  instituendis  praecepit  (1).  In  his  praecipue 
duobus  videtur  fuisse  versatus  :  IMn  tuendo-litteras 
renatas  adversus  homines  qui  «  maledictis...  et 
vatiniano  odio  »  eas  et  «  earum  studiosos  (2) »  pro- 
sequebantur;  2<*  in  Hellenismi  studium  fovendo  et 
quam  plurimis  discipulis  pervium  reddendo.  Ex  quo 
apparet  illum  «  triumvirum  >  polius  litterarum  et 
Hellenismi  patronum  quam  puerorum  praeceptorem 
fuisse,  et  duobus  aliis  triumviris  in  summis  et 
praecipuis  tantum  rebus,  non  in  his  minutioribus 
quae  ad  scholarum  regimen  pertineant  socium  sese 

addidisse. 

In  pluribus  Ramus  Vivem  secutus  est,  ita  ut  illius 
discipulus  nonnullis,  immo  plagiarius  scriptori  cui- 
dam  visus  fuerit  (5).  Vivi  quidem  assentit,  sive  in- 

(1)  In  operc  quod  inscribitur  :  De  Studio  litterarum  recte  ac  com- 
mode  instiluendo,  totus  fcro  cst  in  confutandis  illis  hominibus  qui 
litteras  ct  Hcllcnismum  impugnabant.  —  Cf.  Rcbitte,  op.  cit. 

(2)  De  Studio  litterarum,  etc,  cit.  apud  Rebitte,  p.  181,  182. 

(3)  P.  Rapin,  Reflexions  sur  la  pliilosojihic  (g  xxv)  :  «  Ramus  co- 
pia...  Louis  Vives  pour  s'eriger  en  novateur...  »  Apud  Wadding- 
ton,  Ramus,  p.  383, 

sectatur  illam  docendi  <  altercatoire  et  question- 
naire  »  rationem,  quae  nondum  in  Universitate 
Parisiensi  obsoleta  evaserat,  sive  ipsius  Universita- 
tis  regimen  reprehendit,  sive  de  ulilitate  scribendi 
monet ,  sive  magistrum  in  docendo  quam  paucissimis 
uti  regulis  praecipit,  sivea  rege  pelit  ut  Magistri  «  de 
publico  salarium  accipiant  (i);  »  idem  Vivis  discipu- 
lum  se  praebere  videtur  cum  vernacula  iingua  ad 
Dialecticam  et  Grammaticam  tradendas  utatur.  Sed 
Vivico  judicio  impar  est  cum  in  Aristotelem  ita  bac- 
chatur  ut  commentitia  esse  omnia  apud  Aristotelem 
disputet. 

Vivis  et  Rami  fuit  socius  Rabelasius  in  hoc  acer- 
rimo  bello  quod  hujus  aetalis  eruditi  viri  gesserunt 
adversus  Pseudo-Dialecticam ,  argutias  et  nugas  dis- 
putationum,  seu  «  Barbouillamenla  Scoti.  >  Univer- 
silas  Parisiensis,  quae  Vivi  ut  anus  quaedam  deli- 
rare  videbatur,  a  Rabelasio  ostenditur  praedicans  se 
t  nunquam  ratione  usam  fuisse.  »  Easdem  quas 
Vives  scholarum  sordes,  scholasticorumignorantiam, 
et  putidam  magistrorum  arrogantiam ,  ille  irridet.  A 
Nostro  tamen  differt  in  artium  tradendarum  ratione  : 
plus  temporis  et  fldei  naturae  studio  tribuit;  suum 
in  omni  re  scihili  et  quibiisdam  aliis  versari  discipu- 
lum  jubere  videtur,  quod  a  plerisque  improbatum  fuit. 
Sed  a  Vive  quam  maxime  dissentit  cum  hanc  unicam 

(1)  Vives,  De  Trad.  discipl.  —  Ramus,  Avertissements  au  Roi  sur 
la  rdforme  de  VUniversit^  de  Paris  (1562)  :  «  Sire,  donnez-leur 
gages.  »  —  Apud  Compayre  ,  Histoire  critique  des  doctrines  de 
Viduc,  p.  140. 

legem  suae  abbatiae  incolis  praescribit :  «  Fay  ce  que 
vouldras,  »  immemor  se  jam  dixisse  «  scientiam  sine 
conscientia  animi  exitium  evadere ,  »  et  «  omni  tem- 
pore  Deum  colendum  et  amandum  esse;  »  quae  pos- 
teriora  verba ,  christianam  et  Vivicam  doctrinam  re- 
dolentia,  cum  prioribus  minime  concinunt,  cum 
Deus  multis  voluntatem  et  conscientiam  legibus 
constrinxerit. 

Non  tantum  naturae  studio  quantum  Rabelasius, 
sed  nec  tantum  litteris  quantum  Vives  tribuit  Mon- 
tanius,  nec  velut  ille  voluntatem  omni  lege  solvit,  non 
autem  velut  hic  christianae  religionis  praeceptis  liga- 
vit;  in  informanda  enim  voluntale  per  ethices  natu- 
ralis  praecepta,  et  regendo  judicio  totus  fuisse  vi- 
detur.  Disciplinae  enim  flnem  dicit  esse  mentem 
effingere  non  refercire,  et  ideo  satis  esse  omnium  ar- 
tium  summa  fastigia,  aut,  ut  ipse  ait,  «  la  crouste 
premiere, »  carpere. 

De  Rabelasio  ac  Montanio  acute  dictum  fuit  ab 
utroque  scientiae  et  conscientiae  societatem  commen- 
datam  fuisse,  sed  ab  uno  plus  scientiae,  ab  altero 
plus  conscientiae  consultum  fuisse  (1).  Vives  vero  pa- 
riter  scientiae  ac  conscientiae  consuluit,  illam  a  cor- 
ruptionis  causis,  tum  recentibus,  tum  antiquis,  pur- 
gavit,  hanc  per  omnes  arles  recte  ac  christiane 
traditas  conflrmare  ac  perflcere  conatus  est,  ita  ut 
merito  inter  praecipuos  ac  prudentissimos  puerorum 
magistros  annumeratus  sit,  et  summam  inierit  gra- 

(1)  Compayre,  op.  cit.,  p.  115. 

tiam  ab  omnibus  qui  vel  colendis  disciplinis  vel  ser- 
vandis  moribus  operam  impendunt. 

